
Studiu introductiv 

Analiza conţinutului 
în metodologia cercetării sociologice 

Sintagma content analysis din limba engleză ( analyse de contenu în fran¬ 
ceză, Inhaltsanalyse în germană sau analiza conţinutului în română) are 
semnificaţii diferite în funcţie de domeniul în care este utilizat (sociologie, 
psihosociologie, lingvistică, istorie, antropologie, ştiinţele comunicării etc.) şi 
de metodologia generală în care este integrat. în cele ce urmează mă voi referi 
strict la analiza conţinutului în cadrul metodologiei cercetărilor sociologice, 
urmărind să evidenţiez concordanţa dintre rafinarea tehnicilor de analiză a 
conţinutului comunicării şi evoluţia de ansamblu a metodologiei sociologice. 

Dacă lăsăm la o parte precursorii, constatăm că preocuparea pentru funda¬ 
mentarea metodologică a tehnicilor de analiză a conţinutului a apărut în 
deceniile trei-patru din secolul trecut, odată cu publicarea de către Harold D. 
Lasswell a volumelor Propaganda Technique in World War (1927) şi World 
Politics and Personal Insecurity (1935). Despre cea dintâi dintre lucrările 
citate, Morris Janowitz (1968, p. 651) spune că „a influenţat generaţii succe¬ 
sive de studenţi şi specialişti în propagandă şi analiza conţinutului”. 

Anterior publicării lucrărilor lui Harold D. Lasswell s-au făcut unele 
cercetări pe baza analizei conţinutului. în Suedia, pe la 1640, s-au analizat 
comparativ 90 de imnuri religioase pentru a se determina autenticitatea lor. 
Timp de patru ani, între 1888 şi 1892, Frangois B. Bourbon a făcut analiza 
Bibliei. La începutul secolului XX, la Şcoala de jurnalism a Universităţii 
Columbia din New York se practica analiza cantitativă a ziarelor, iden- 
tificându-se temele, rubricile, gradul de senzaţionalism, făcându-se comparaţii 
între hebdomadarele din oraşele mari şi cele din zonele rurale. Sociologii au 
practicat analiza conţinutului comunicării încă din primul deceniu al secolu¬ 
lui recent încheiat. în 1910, Max Weber (1864-1920) a examinat presa din 
Germania, căutând să afle care sunt temele politice cel mai des abordate. 

William I. Thomas (1963-1947) şi Florian Znaniecki (1882-1958) au supus 
unei analize atente biografiile şi scrisorile pe baza cărora au realizat monu¬ 
mentala lor lucrare The Polish Peasant in Europe and America. Monograph on 
an Immigrant Group (cinci volume publicate între 1918 şi 1920); s-au analizat 
764 de scrisori expediate de polonezii imigranţi în SUA familiilor lor rămase 
în Europa. 

Vorbind despre preistoria analizei de conţinut, Laurence Bardin (1977/ 
1983) aminteşte de cercetările hermeneutice, de analiza textelor sacre şi de 
practicile psihanalizei. în aceşte cazuri, nu avem de-a face cu o analiză 
propriu-zisă a conţinutului, dat fiind faptul că „iniţiaţii” se bazau nu pe reguli 
explicite de interpretare a textelor, ci pe intuiţii, uneori pe charismă - or, se 
ştie, modul ştiinţific de producere a adevărului se bazează tocmai pe desubiec- 
tivizarea cunoaşterii (vezi Chelcea, 2001/2004, p. 38). în principiu, „analiza 
conţinutului implică procedeele standard ale investigaţiei ştiinţifice: formu¬ 
larea explicită a enunţurilor, stabilirea categoriilor de analiză şi colectarea 
standardizată a informaţiilor” (Janowitz, 1968, p. 647). 

De acord cu Philip Mayring (2000, 2), vom spune şi noi că bazele meto¬ 
dologice ale analizei cantitative de conţinut au fost puse de Paul F. Lazarsfeld 
şi Harold D. Lasswell. „Mr. Method”, cum era numit Paul F. Lazarsfeld 
(1901-1976) de către profesorii şi studenţii de la Universitatea Columbia, a 
rămas în istoria sociologiei ca unul dintre cei mai importanţi metodologi ai 
secolului XX, cu contribuţii esenţiale la analiza cantitativă a datelor, la 
măsurarea în sociologie şi la promovarea anchetelor sociologice privind 
comunicarea de masă şi comportamentul de vot. Harold D. Lasswell (1903-1978) 
are contribuţii majore în domeniul analizei puterii politice, la studiul elitelor 
şi al propagandei şi, nu în ultimul rând, la fundamentarea analizei conţinutului 
comunicării. Modelul său al comunicării, Who says what, in which channel, 
to whom, with what effect ? („Cine spune, ce, cum, cui, cu ce efect ? ”), a fost 
şi este utilizat cu succes în cercetările bazate pe tehnicile de analiză a conţi¬ 
nutului comunicării de masă, şi nu numai. 

Mai mult decât oricare dintre antecesori, Harold D. Lasswell, ca director 
al „Diviziei experimentale pentru studiul comunicării în timp de război” 
(Experimental Division for the Study ofWar-Time Communications ), a explorat 
intensiv posibilităţile de aplicare a analizei conţinutului în studiul propagandei 
şi limbajului politic. într-un studiu cu circulaţie limitată, Harold D. Lasswell 
(1941) arăta că analiza conţinutului textelor constă în descrierea a ce spune 
cineva, cui spune şi cum spune. Lucrarea Language of Politics: Studies in 
Quantitative Semantics (1949), al cărei prim autor este, constituie în epocă 
„cea mai comprehensivă” prezentare a analizei conţinutului ( cf. Janowitz, 

1968, p. 647). Spre deosebire de Bernard Berelson (1912-1979), care i-a fost 
student, Harold D. Lasswell nu limitează analiza de conţinut doar la conţi¬ 
nutul manifest al mesajelor. în concepţia sa, „analiza conţinutului necesită 
aplicarea cadrului de referinţă istoric, cultural, psihologic şi juridic la diferite 
niveluri de gândire, subtilitate şi efort, pentru explicarea ambiguităţilor”- 
remarca Morris Janowitz (1968, p. 648) într-un studiu despre contribuţia lui 
Harold D. Lasswell la fundamentarea metodologică a tehnicilor de analiză a 
conţinutului şi extinderea aplicării lor la studiul efectelor mass-media. 

Am făcut aceste precizări pentru a sublinia prioritatea lui Harold D. 
Lasswell în impunerea analizei conţinutului comunicării în metodologia cerce¬ 
tării sociologice şi pentru a argumenta că definiţia atât de des citată a analizei 
conţinutului ca „tehnică de cercetare având ca scop descrierea obiectivă, 
sistematică şi cantitativă a conţinutului manifest al comunicării”, dată de 
Bernard Berleson (1952, p. 220), era limitativă chiar în epocă, fiind astăzi 
depăşită în evoluţia metodologiei sociologice, mai ales ca urmare a dezvoltării 
abordărilor calitative. 

Bernard Berelson a fost influenţat de concepţia pozitivismului sociologic 
promovată de Paul F. Lazarsfeld, alături de care a publicat studii în reviste de 
specialitate şi sub coordonarea căruia, în 1940, a realizat faimoasa cercetare 
de teren privind impactul campaniei electorale asupra comportamentului de 
vot (Lazarsfeld, Berelson şi Gaudet, 1944). în perspectiva pozitivismului 
sociologic şi a empirismului abstract, analiza conţinutului nu putea fi altfel 
decât cantitativă. Când critică empirismul pentru cantonarea în căutarea 
relaţiilor statistice, C. Wright Mills (1959/1975, p. 94) se referă Ia abordarea 
opiniei publice de către Bernard Berelson (1956). Tocmai pentru că la jumă¬ 
tatea secolului trecut analiza conţinutului trebuia — din perspectiva pozi¬ 
tivismului şi a empirismului - să fie cantitativă, ea viza doar conţinutul 
manifest (frecvenţa apariţiei anumitor cuvinte într-un text, tabele de contin¬ 
genţă, corelaţii etc.). 

Utilizarea computerului în analiza conţinutului a marcat, fără îndoială, 
evoluţia tehnicilor de analiză a conţinutului. Prima aplicare a computerului în 
analiza de conţinut le-o datorăm lui Thomas A. Sebok şi Valdis J. Zeps 
(1958). După experimentarea timp de şase ani a programului General Inquirer 
Content Analysis de către Philip J. Stone şi colaboratorii săi (1966), analiza de 
conţinut asistată de computer (computer-aided content analysis) a cunoscut o 
rafinare metodologică remarcabilă. La data elaborării setului de programe 
pentru calculator. General Inquirer permitea: a) identificarea sistematică a 
cuvintelor şi frazelor care aparţin categoriilor specificate de către investigator ; 
b) numărarea ocurenţelor şi co-ocurenţelor acestor categorii; c) formarea şi 

listarea tabulogramelor; d) efectuarea testelor statistice ; e) sortarea şi regru¬ 
parea enunţurilor în funcţie de categoriile stabilite sau în funcţie de combinarea 
acestor categorii (Stone et al., 1966, p. 68). Edward E. Kelly şi Philip J. 
Stone (1975) au perfecţionat setul de programe General înquirer pentru a 
putea recunoaşte diferitele forme ale aceluiaşi cuvânt generate de conjugarea 
verbelor sau de declinarea substantivelor, adjectivelor, pronumelor etc. 

în timp, s-au elaborat dicţionare standard pentru analiza conţinutului 
textelor din domeniul ştiinţelor socioumane ( The Lasswell Value Dictionary, 
Harvard IV Psychosocial Dictionary ) sau al unor texte de strictă specialitate 
(de exemplu, pentru analiza epicii germane medievale). Cari W. Roberts 
(1989, p. 149), din studiul căruia am preluat informaţiile despre evoluţia 
analizei de conţinut asistată de calculator, este de părere că programele pentru 
analiza computerizată a textelor, chiar şi cele mai sofisticate, precum The 
Minnesota Contextual Content Analysis, nu reuşesc să stabilească decât frec¬ 
venţa unităţilor de analiză (cuvinte, propoziţii, fraze), co-ocurenţa lor, analiza 
cluster şi de varianţă în cadrul conţinutului manifest al mesajelor. în plus, 
utilizarea dicţionarelor în analiza de conţinut computerizată poate introduce 
erori din cauza omonimelor. Pentru a depăşi biasurile, trebuie totdeauna să se 
ia în consideraţie contextul în care apare unitatea de înregistrare (vezi Chelcea, 
1982, p. 90). 

Chiar „conceptele explicite” pot avea semnificaţii diferite de la o persoană 
la alta. Kathleen Carley (1993, p. 90) dă următorul exemplu : dacă doi studenţi 
folosesc în textele lor, cu aceeaşi frecvenţă, cuvintele: cercetare, coautor, 
colaborator, idei noi, descoperire ş.a.m.d., nu se justifică în nici un fel 
concluzia că ei ar gândi la fel. S-ar putea ca unul dintre studenţi să eticheteze 
prin cuvântul „colaborator” interacţiunile formale şi informale ale autorului, 
iar celălalt să aibă în vedere sensul de „coautor” al termenului „colaborator”. 
Personal, când m-am referit la General înquirer Content Analysis am folosit 
termenul de „colaboratori” ai lui Philip J. Stone, fără a-i numi pe Dexter C. 
Dunphy, Marshall S. Smith şi Daniel M. Ogilvie, care sunt în fapt coautori ai 
lucrării The General înquirer: A Computer Approach to Content Analysis. 

De asemenea, este foarte probabil ca studenţii amintiţi să plaseze res¬ 
pectivul cuvânt în diferite „locaţii sintactice”, la începutul, la sfârşitul frazei 
sau pe parcursul ei. Nu este acelaşi lucru, dar din statistica frecvenţei 
apariţiei cuvântului în text nu rezultă nici o diferenţă. în fine, subliniază 
Kathleen Carley, diferenţele în analiza cantitativă a conţinutului rezultă şi 
din faptul că unul şi acelaşi cuvânt poate fi utilizat în „contexte semantice” 
multiple. Reperarea cuvintelor, ocurenţa şi co-ocurenţa lor nu spun prea multe 
despre gândirea producătorilor de texte. Trebuie examinată „harta mintală” a 

subiecţilor, adică atât conceptele, cât şi relaţiile dintre ele. în acest sens, ca o 
dezvoltare a analizei conţinutului, a fost imaginată „analiza hărţilor” \rnap 
analysis), procedeu utilizat cu succes în ultimele două decenii (K. Carley 
1986; M.E. Palmquist, 1990; A.V. Cicourel şi K. Carley, 1990; Saburi- 
-Haghigh, 1991 ; D. Thomas, 1991). 

Ca reacţie faţă de pozitivism şi empirism, la sfârşitul anilor ’60 ai secolului 
XX au apărut abordările calitative în cercetările sociologice, mai întâi în 
spaţiul anglo-saxon şi apoi în întreaga comunitate sociologică. Privită ca stil 
de cercetare, abordarea calitativă 

reprezintă un demers de înţelegere bazat pe tradiţii metodologice distincte, 
care explorează o problemă socială sau umană. Cercetătorul construieşte o 
imagine holistă şi complexă, analizează cuvinte, descrie detaliat punctele de 
vedere ale subiecţilor şi îşi conduce studiul în mediul natural (Creswell 1998 
p. 15). 

Nu este nici cazul şi nici locul să prezint specificul cercetărilor calitative. 
Cei interesaţi pot consulta cu un beneficiu real lucrarea Abordarea calitativă 
a socioumanului. Concepte şi metode de Petru Iluţ (1997). Menţionez în acest 
context că în 1961, Harold D. Lasswell a publicat studiul The Qualitative and 
the Quantitative in Political and Legal Analysis, fiind unul dintre pionierii 
analizei calitative a conţinutului. 

Odată cu afirmarea tot mai puternică a abordărilor calitative în cercetarea 
sociologică, s-au înmulţit criticile la adresa analizei conţinutului în manieră can¬ 
titativă, considerată superficială şi distorsionantă prin cuantificare (S. Kracauer, 
1952, apud Mayring, 2000, 2), şi s-a fundamentat metodologic „analiza 
calitativă a conţinutului” (J. Ritsert, 1972 ; B. Mostyn, 1985 ; J. Wittkowski, 
1994; D.L. Altheide, 1996; Ph. Mayring, 1983/2000; K. Krippendorff, 
1980/2004). 

Dar ce este cercetarea calitativă a conţinutului ? Prin ce se deosebeşte ea 
de analiza cantitativă ? Sintetizând punctele de vedere exprimate de Ole R. Holsti 
(1969) şi Klaus Krippendorff (1980), Cari W. Roberts (1989, p. 148) consideră 
că tehnicile analizei calitative a conţinutului se disting de cele ale analizei 
cantitative prin codificarea subiectivă a judecăţilor ( impressionistic judgement) 
despre fenomenele investigate. Codificarea (stabilirea categoriilor) reprezintă 
aşadar piatra de hotar dintre cele două tipuri de analiză a conţinutului. în 
analiza cantitativă, cercetătorul stabileşte dintru început schema de categorii 
pe baza analizei logice asupra fenomenului, urmând să introducă unităţile de 
înregistrare doar la una dintre categorii, conform regulii excluderii reciproce. 
Fenomenele sociale fiind foarte complexe, se produce în acest fel o anumită 

artificializare a lor prin aplicarea principiului terţiului exclus ( tertium non 
datur). Alex Mucchielli (1996/2002, p. 48) atrage atenţia asupra faptului că 
„această categorizare se face fără o grilă teoretică şi concepută a priori şi că 
ea poate la fel de bine ajunge la inventarea unui concept nou sau inter- 
disciplinar”. Ca şi în cazul Grounded Theory - metodologie preconizată de 
Barney G. Glaser şi Anselm L. Strauss (1967) în care teoria emerge din 
date chiar în procesul producerii lor, analiza de conţinut îşi structurează 
categoriile pe parcursul desfăşurării analizei textelor. 

Succintele consideraţii în marginea evoluţiei tehnicilor de analiză a conţi¬ 
nutului conduc, în opinia mea, la concluzia că integrarea lor cu metodologia 
sociologică - aşa cum cereau John Markoff, Gilbert Shapiro şi Sasha R. 
Weitman (1974) - rămâne încă un deziderat, mai ales în cercetările din ţara 
noastră, unde tehnicile analizei de conţinut sunt prea puţin cunoscute şi 
aplicate, iar monografiile despre analiza conţinutului lipsesc. Lucrarea pro¬ 
fesorului Mircea Agabrian umple astfel un gol informaţional, resimţit atât în 
planul cercetărilor empirice, cât şi la nivelul metodologiei sociologice. Fiind 
prima monografie despre analiza de conţinut din literatura de specialitate 
românească, meritul lucrării este cu atât mai mare. 

Pe plan mondial, literatura consacrată metodologiei analizei de conţinut 
este de-a dreptul deconcertantă. Pentru a ne face o imagine despre „explozia” 
acestui domeniu, menţionez că pe motorul de căutare Google, în septembrie 
2004, termenul content analysis era semnalat de 277.000 de ori, iar în JSTOR 
erau arhivate peste 60 de studii care aveau în titlu cuvântul content analysis ; 
nu mai amintesc numărul mare de cărţi cu titlul Content Analysis. Se impune 
deci o selecţie riguroasă a informaţiilor despre tehnicile analizei de conţinut şi 
o prezentare sistematică a lor. Este tocmai ceea ce întreprinde Mircea Agabrian 
în lucrarea de faţă, care se recomandă per se ca o monografie utilă nu numai 
studenţilor, viitori cercetători ai vieţii sociale, dar şi practicienilor din dome¬ 
niile conexe sociologiei. 

Deşi analiza de conţinut - aşa cum spunea Bernard Berelson - nu este un 
substitut pentru o idee de cercetare valoroasă, fără ea metodologia sociologică 
ar fi mai săracă şi cunoştinţele noastre despre om şi traiul laolaltă al oame¬ 
nilor - mai lacunare. 

Septimiu Chelcea 

Capitolul 1 

Analiza de conţinut - tehnică 
de cercetare nonreactivă 

într-o accepţiune foarte largă, analiza de conţinut poate fi considerată 
un sistem de decodare a mesajelor. Dintr-o asemenea perspectivă, ea 
poate fi practicată de oricine, ori de cât ori doreşte să extragă informaţia 
pe care o conţine un mesaj. în ştiinţele sociale, analiza de conţinut este 
o tehnică de cercetare, cu torni altceva decât decodarea „normală” a 
mesajelor, indiferent cât de semnificative ar fi asemănările între activitatea 
zilnică de prelucrare a acestora şi analiza lor sistematică. Fundamentând 
perspectiva de abordare a tehnicii analizei de conţinut, H.D. Lasswell 
spune: 

Analiza de conţinut operează din perspectiva concepţiei potrivit căreia 
comportamentul verbal este o formă a comportamentului uman, curgerea 
simbolurilor este parte a curgerii evenimentelor, iar procesul comunicării 
este un aspect al procesului istoric. [...] Analiza de conţinut este o tehnică 
ce vizează descrierea, cu optimă obiectivitate, precizie şi generalitate, a 
ceea ce se spune despre un subiect dat, într-un loc dat, la un timp dat 
(Lasswell et al., 1952, p. 34). 

Ca tehnică de cercetare sistematică a varietăţii mesajelor, analiza de 
conţinut este nonreactivă. Să explicăm această trăsătură. 

Cercetarea experimentală şi ancheta sunt metode de cercetare reactive : 
oamenii studiaţi sunt conştienţi de acest fapt. Analiza de conţinut face 
parte dintre variatele tehnici de cercetare nonreactivă: cei studiaţi nu 
conştientizează faptul că sunt parte într-un proiect de cercetare. Tehnicile 
nonreactive sau nonobstructive (neconstrângătoare) se bazează în mare 

măsură pe principii pozitiviste, dar sunt folosite şi de cercetătorii inter- 
pretativişti şi de reprezentanţii abordării critice a socialului, aşa cum sunt 
cei care aparţin feminismului sau structuralismului. 

Analiza de conţinut este o tehnică de colectare şi analiză a conţinutului 
textului. Conţinutul se referă la cuvinte, înţelesuri, imagini, simboluri, 
idei, teme sau orice mesaj care poate fi comunicat. Textul reprezintă orice 
este scris, vizualizat sau vorbit şi serveşte ca mediu de comunicare. El 
include cărţi, articole de ziare sau reviste, reclame, cuvântări, documente 
oficiale, filme sau înregistrări video, versurile pieselor muzicale, fotografii, 
articole de îmbrăcăminte sau lucrări de artă. 

Analiza de conţinut este nonreactivă, deoarece procesul plasării cuvin¬ 
telor, mesajelor sau simbolurilor în text pentru a fi comunicat unui cititor 
sau receptor se produce fără influenţa cercetătorului care analizează conţi¬ 
nutul. Analiza de conţinut îi permite cercetătorului să releve conţinutul (de 
pildă, mesaje, înţelesuri, simboluri) dintr-o sursă a comunicării (de exemplu, 
o carte, un articol, un film). Ea face posibile descoperirea şi argumentarea 
conţinutului în moduri diferite de felul obişnuit de a citi o carte sau a 
viziona un program la televizor. Cu ajutorul analizei de conţinut, un 
cercetător are posibilitatea de a compara conţinutul multor texte, pe care le 
poate analiza folosind tehnici cantitative (grafice, tabele) şi calitative (reţele 
semantice, matrice). 

Analiza de conţinut a materialelor scrise sau a altor materiale înre¬ 
gistrate produce măsurări nonobstructive, deoarece abordează com¬ 
portamentul uman în condiţii obişnuite de viaţă şi, implicit, impune măsuri 
nonreactive. In acest fel se evită o problemă cu care se confruntă ancheta 
şi alte metode de cercetare a socialului, generată de faptul că cercetătorii 
şi respondenţii interacţionează în timpul colectării datelor în alte feluri 
decât în condiţii „naturale” de viaţă. în schimb, analiza de conţinut a 
transcrierilor unor audieri publice la una din camerele parlamentului poate 
fi mai utilă decât intervievarea celor audiaţi în legătură cu cele petrecute în 
timpul respectivelor audieri. Conştient sau inconştient, parlamentarii şi 
alţi oficiali intervievaţi pot să nu-şi mai amintească aspecte importante, 
pentru a se proteja pe ei înşişi, pe când transcrierile audierilor asigură o 
înregistrare completă. La fel stau lucrurile şi în cazul întrebărilor anchetei, 
care uneori sunt considerate nepotrivite, deoarece pot afecta viaţa privată 
a respondentului. Analiza de conţinut a documentelor existente evită astfel 
de probleme. 


Analiza de conţinut este un mod de cercetare care foloseşte surse şi date 
secundare. Este important să examinăm sursele secundare, deoarece carac¬ 
terul informaţiilor de acest fel poate indica înclinaţii voite sau fără intenţie, 
care pot altera înţelegerea lor. Folosind analiza de conţinut, cercetătorul 
examinează conţinutul documentelor produse de instituţiile sociale, în mod 
tipic de mass-media, pentru a evidenţia specificul fenomenelor sociale - 
de exemplu, felul în care sunt prezentate minorităţile (etnice, religioase, 
sexuale etc.). 

Analiza de conţinut îi ajută pe cercetători să afle mai multe despre 
comunicările pe care le examinează, deoarece este sistematică. Ea este 
structurată în forme care le permit acestora să extragă consistent informaţia 
relevantă. 

Teme potrivite pentru tehnica analizei de conţinut 

Cercetătorii folosesc analiza de conţinut pentru a studia: 

- temele din cântecele populare sau religioase ; 

- tendinţele în subiectele abordate de ziarele de ştiri; 

- tonul ideologic 1 al editorialiştilor; 

- stereotipuri de sex-rol din textul cărţilor sau personajelor din 
filme; 

- cât de des oamenii din diferite grupuri de vârstă apar în programele 
televiziunilor comerciale; 

- interviurile calitative în profunzime ; 

- răspunsurile la întrebările deschise din chestionare; 

- propaganda inamică în timp de război; 

- trăsăturile de personalitate din înscrisurile lăsate de sinucigaşi; 

- temele mesajelor din reclame ; 

- diferenţele de gen social ( gender , în engleză) în conversaţii; 

- temele ideologice în cuvântările liderilor politici sau managerilor 
executivi etc. 


1. O ideologie este un tip de teorie sau explicaţie a evenimentelor din lumea 
socială; este o cvasiteorie căreia îi lipseşte evaluarea critică cerută teoriei 
ştiinţifice. O trăsătură definitorie a ideologiilor este că au fixate premise 
puternice, indubitabile (adevăruri de la sine înţelese). 

Dincolo de această paletă largă de subiecte ce pot fi abordate, E. Woodrum 
(1984, p. 1) notează : 

Analiza de conţinut rămâne o metodă de cercetare puţin utilizată, cu mare 
potenţial pentru studiul credinţelor, organizaţiilor, atitudinilor şi relaţiilor 
umane. Dezvoltarea şi aplicarea limitată a analizei de conţinut se datorează 
mai mult lipsei de familiaritate cu metoda şi izolării ei istorice de curentul 
principal al ştiinţelor sociale decât inerentelor ei limite. 

Analiza de conţinut este utilă pentru trei tipuri de probleme. în primul 
rând, pentru teme ce implică un volum mare de text. Un cercetător poate 
manevra mari cantităţi de text (de exemplu, articole din jurnale apărute de-a 
lungul multor ani) folosind eşantionarea şi mai mulţi codori. în al doilea 
rând, ne ajută când un subiect trebuie studiat „la distanţă”. De pildă, 
analiza de conţinut poate fi folosită pentru studiul documentelor istorice, a 
scrierilor unor persoane decedate ori a emisiunilor de radio şi televiziune 
din ţări ostile. în sfârşit, analiza de conţinut poate releva, într-un text, 
mesaje dificil de remarcat în mod obişnuit. Creatorul textului sau cei care 
îl citesc nu pot conştientiza toate temele, înclinaţiile ori caracteristicile lui. 
De pildă, autorii cărţilor pentru preşcolari nu intenţionează conştient să 
imagineze copiii în tradiţionale stereotipuri de rol-sex, dar un grad ridicat 
al stereotipiei de sex este relevat prin analiza de conţinut. Un alt exemplu 
este cel al conversaţiilor din cadrul grupurilor formate numai din femei sau 
numai din bărbaţi. Deşi oamenii pot să nu fie conştienţi de acest lucru, 
analiza de conţinut a arătat că în grupuri de femei se discută mai mult 
despre probleme interpersonale şi relaţii sociale, spre deosebire de gru¬ 
purile de bărbaţi, în care se vorbeşte mai mult despre teme legate de 
realizări personale sau de agresivitate. 

Conceptualizarea analizei de conţinut 

Dincolo de diversele moduri de definire a analizei de conţinut, majoritatea 
cercetătorilor au căzut de acord asupra faptului că aceasta este o tehnică 
sistematică, replicabilă prin care numeroasele cuvinte ale unui mesaj sunt 
comprimate în mult mai puţine categorii de conţinut bazate pe reguli clare 
de codare (Berelson, 1952; Krippendorff, 1969; Weber, 1990). Din 
această perspectivă, B. Berelson o defineşte astfel: 

Analiza de conţinut este o tehnică de cercetare pentru descrierea obiec¬ 
tivă, sistematică şi cantitativă a conţinutului manifest al comunicării (1952 

p. 18). 

La rândul lui, Ole Holsti (apud Stone, Dunphy, Smith şi Ogilvie, 1966, 
p. 5) formulează următoarea definiţie : 

Analiză de conţinut este orice tehnică utilizată pentru a face inferenţe 1 prin 
identificarea în mod sistematic şi obiectiv a caracteristicilor specifice în 
text. 

Septimiu Chelcea accentuează capacitatea analizei de conţinut de a face 
inferenţe. în acest sens, el subliniază că: 

Analizăm un text pentru a trage concluzii, pentru a face inferenţe de natură 
psihologică şi sociologică. Caracteristicile specifice ale textului interesează 
numai în măsura în care acestea ne dau informaţii despre trăsăturile de 
personalitate sau structurile sociale (2001, p. 515). 

La rândul său, R.Ph. Weber întăreşte definiţia lui Ole R. Holsti când 
spune că analiza de conţinut 

este o metodă de cercetare sistematică pentru analiza informaţiei textuale 
în mod standardizat care le permite cercetătorilor să facă inferenţe despre 
acea informaţie (1990, p. 9). 

Traian Rotariu caracterizează analiza de conţinut ca fiind 

o tehnică de cercetare a documentelor ce furnizează o descriere obiectivă 
sistematică şi cantitativă a conţinutului acestora (1986, p. 134). 

într-o lucrare ce se doreşte a fi un ghid pentru analiza de conţinut, 
Kimberly A. Neuendorf o defineşte astfel: 

Analiza de conţinut desemnează o analiză cantitativă a mesajelor care 
se bazează pe metoda ştiinţifică (include atenţia acordată obiectivităţii 


1. Inferenţă - operaţie logică de derivare a unui enunţ din altul, prin care se 
admite o judecată (al cărei adevăr nu este verificat direct) în virtutea unei 
legături a acesteia cu alte judecăţi considerate adevărate. 

intersubiective, designului aprioric, fidelităţii, validităţii, generalizării, 
replicabilităţii şi testării ipotezelor) şi nu este limitată la tipuri de variabile 
care pot fi măsurate ori la contextul în care mesajele sunt create sau 
prezentate (2002, p. 10). 

Anumite caracteristici ce izvorăsc din definiţiile date plasează analiza 
de conţinut în poziţia unică de metodologie centrată primordial pe analiza 
mesajului, mai ales sub forma lui scrisă. în egală măsură, simplificarea şi 
categorizarea materialelor scrise, structurarea lor pentru a fi introduse în 
programe ( software ) dedicate sunt parte a analizei de conţinut. 

Utilizarea acestei tehnici are avantajul că permite cercetătorilor parcurge¬ 
rea unui volum mare de date într-o manieră sistematică şi relativ facilă. 

Multe cercetări bazate pe analiza de conţinut sunt motivate de căutarea 
tehnicilor necesare pentru a face inferenţe între date simbolice, acţiune ce 
ar fi prea costisitoare, aproape imposibilă şi limitată dacă am utiliza alte 
tehnici (Krippendorff, 1969, p. 51). 

Sintetizând definiţiile, putem spune că analiza de conţinut este o tehnică 
pentru colectarea şi organizarea informaţiilor într-un format care le permite 
cercetătorilor să facă inferenţe despre caracteristicile şi înţelesul mesajelor 
(scrise şi orale) şi al artefactelor comunicării sociale. Formate simple pot 
fi dezvoltate prin rezumarea informaţiilor sau calculul frecvenţei afir¬ 
maţiilor. Formate mult mai complexe pot fi create pentru analiza tendinţelor 
sau detectarea diferenţelor subtile în intensitatea afirmaţiilor. 

Observăm că definiţiile date rezonează în bună măsură cu paradigma 
pozitivistă a cercetării sociale, însă teoria constructivistă (Berger şi 
Luckmann, 1966) arată că nu există cu adevărat obiectivitate, „cunoaşterea” 
şi „conceptele” fiind construcţii (acorduri) sociale. Potrivit acestei viziuni, 
toată cercetarea umană este .inerent subiectivă. 

Obiectivul oricărei analize de conţinut cantitative - întemeiată pe 
paradigma pozitivistă - este numărarea categoriilor-cheie şi măsurarea 
cantităţilor distribuite pe variabile. în acest fel, ea este compatibilă cu 
abordarea nomotetică ( nomos - „lege” în limba greacă), adică urmăreşte 
producerea unor concluzii generalizabile. Pe de altă parte, obiectivul 
analizei de conţinut calitative - întemeiată pe paradigma constructivistă - 
este să analizeze textul scris sau vorbirea transcrisă. în acest mod, ea este 
un studiu idiografic ce încearcă să facă o descriere cât mai amplă a unui 

caz particular din perspectivă fenomenologică, urmărind conectarea 
aspectelor unice ale acestuia cu principii sau adevăruri mai generale. 
Analiza de conţinut calitativă este astfel orientată primar spre descrierea 
conţinutului textual pe baza organizării textului codat într-un sistem de 
noduri conceptuale, grupate ierarhic în structuri care, de obicei, sunt 
prezentate cu ajutorul unor software. 

Din cele spuse devine clar că analiza de conţinut poate urmări atât 
obiective cantitative, cât şi obiective calitative. 


Tabelul 1.1 - Obiective ale analizei de conţinut 


întrebări cantitative 

întrebări calitative 

Câte feluri de promisiuni a făcut sena¬ 
torul în cuvântările rostite în campania 
electorală ? 

Ce fel de promisiuni a făcut senatorul 
în cuvântările rostite în campania 
electorală ? 

în termenii frecvenţei relative a dife¬ 
ritelor cauze ale rezultatelor slabe ale 
elevilor, în ce ordine a ierarhizat 
directorul cauzele identificate ? 

în încercarea directorului de a explica 
rezultatele slabe ale elevilor, ce fel de 
cauze a identificat? 

Care a fost suma de bani alocată 
pentru fiecare categorie şi subcategorie 
în bugetul fiecărei şcoli şi cum se 
compară sumele dintr-o şcoală cu 
sumele din celelalte trei şcoli ? 

în bugetele a patru şcoli, ce categorii 
principale şi subcategorii au fost 
incluse şi ce categorii apar în toate 
cele patru bugete ale şcolilor res¬ 
pective ? 

în reacţiile liderilor partidelor politice 
faţă de cuvântarea preşedintelui 
României în parlament, în ce măsură 
aceştia sunt de acord cu problemele 
ridicate de preşedinte ? 

în interviurile publicate (ziare, reviste, 
televiziune, radio) cu liderii partidelor 
politice referitor la reacţia faţă de 
cuvântarea preşedintelui României în 
parlament, ce fel de opinii au exprimat 
intervievaţii ? 


Se observă cu uşurinţă că cele două abordării sunt complementare, 
astfel că analiza de conţinut poate fi realizată prin două feluri de date : 

1. cantitative, care sunt analizate statistic ; de pildă, în situaţia stereotipiei 
reclamelor de gen din revistele pentru bărbaţi poate fi categorizată şi 
numărată frecvenţa lor; 

2. calitative , care sunt analizate pentru înţelegerea semnificaţiilor; de 
exemplu, mesajul caracteristic din telenovele care zugrăveşte fericirea 
familiilor nucleare ; analiza încearcă să facă vizibile mesajele şi suges¬ 
tiile comportamentului tipic ce constituie suportul acestor producţii de 
televiziune. 

Atât prin abordarea cantitativă, cât şi prin cea calitativă, cercetătorul 
trebuie să identifice teme specifice şi să examineze cum au fost ele dez¬ 
voltate. De pildă, putem folosi analiza de conţinut pentru a investiga felul 
în care femeile implicate în politică sunt descrise în presa din România. 

Putem începe cu articolele publicate despre două evenimente politice 
similare petrecute la scurt timp unul după altul, dar în care în unul este 
implicat un bărbat, iar în celălalt, o femeie. Examinăm un număr de cotidiene 
şi reviste în care au fost publicate articole despre cele două evenimente, să 
zicem, timp de cinci zile. Numărăm câte articole au apărut, numărul 
propoziţiilor şi paragrafelor, frecvenţa cuvintelor. Este foarte posibil să nu 
găsim nici o înclinaţie faţă de gen în frecvenţa şi dimensiunea articolelor. 

De asemenea, putem analiza „atitudinea” relatărilor prin clasificarea 
tonului reportajelor ca „favorabile”, „nefavorabile” sau „neutre”. De această 
dată, putem descoperi diferenţa existentă în atitudinile presei faţă de cei 
doi actori politici de sex diferit. în sfârşit, textul şi titlurile examinate 
indică diferenţe în folosirea limbajului, de pildă sexismul. Acest ultim 
domeniu relevă înclinaţia de gen, cum ar fi invocarea menopauzei cu 
privire Ia femeia implicată, în timp ce despre bărbat se spune că este un 
„om onorabil”. Amândoi, în realitate, suportă ideologiile stereotipurilor 
de gen. Concluzia poate fi că bărbatul este puternic, dar a ezitat în luarea 
deciziei, în timp ce femeia a făcut o alegere emoţională. 

Avantajele şi dezavantajele analizei de conţinut 

Analiza de conţinut - fie cantitativă, fie calitativă - are o serie de avantaje 
şi dezavantaje, pe care le prezentăm în casetele 1.1 şi 1.2. 


Caseta 1.1 

Avantajele analizei de conţinut 

• Urmăreşte direct comunicarea prin texte sau transcrieri (a inter¬ 
viurilor, de pildă) şi, în consecinţă, evidenţiază trăsătura centrală 
a interacţiunii sociale. 

• Permite atât operaţiuni cantitative, cât şi calitative. 

• Prin analiza textelor, oferă o valoroasă cunoaştere de profunzime 
din punct de vedere istoric/cultural. 

• Permite apropierea de text, care poate oscila între categorii spe¬ 
cifice şi relaţii, şi, de asemenea, analiza statistică a formei codate 
a textului. 

• Reprezintă un mijloc nonobstructiv de analiză a interacţiunilor. 

• Oferă o cunoaştere profundă a modelelor complexe ale gândirii 
umane şi ale utilizării limbajului. 


în mod esenţial, rezultatele analizei de conţinut îmbogăţesc informaţia 
documentară absolut indispensabilă „observatorului” faptelor sociale. 


Caseta 1.2 

Dezavantajele analizei de conţinut 

• Este afectată de erori pronunţate, mai ales când analiza rela¬ 
ţională este utilizată pentru a ajunge la un nivel ridicat de 
interpretare. 

De multe ori este lipsită de o bază teoretică sau încearcă în mod 
prea liber să conducă la raţionamente inteligibile despre relaţiile 
şi consecinţele implicate într-o cercetare. 

• în mod inerent este reductivă, în special când are de-a face cu 
texte complexe. 

• Tinde prea des să se reducă pur şi simplu la numărarea unor 
cuvinte. 

Neglijează adeseori contextul în care s-a produs textul, precum şi 
starea de lucruri de după producerea lui. 

• Poate fi automatizată sau computerizată cu relativă dificultate. 


Analiza de conţinut nu poate determina valoarea de adevăr a aserţiunii 
sau calitatea estetică a literaturii. Ea revelează conţinutul în text, dar nu 
poate interpreta semnificaţia conţinutului respectiv. Cercetătorii trebuie să 
examineze textul în mod direct. în acest sens, Ole R. Holsti (1968, p. 602) 
atenţionează că 

Analiza de conţinut poate fi considerată un supliment la, însă nu un substitut 
pentru examinarea subiectivă a documentelor. 

Indiferent de avantajele şi dezavantajele analizei de conţinut, experienţa 
ne spune, pornind de la R.Ph. Weber (1990, p. 69), că 

Un motiv pentru care analiza de conţinut nu are o utilizare mai răspândită 
vizează dificultatea şi timpul îndelungat pe care le implică dacă se doreşte 
să fie eficientă. Calculatoarele rezolvă unele aspecte practice, dar pentru a 
produce rezultate valide şi utile din punct de vedere teoretic este necesar 
efort, pricepere şi artă. 

După cum am menţionat, metoda analizei de conţinut poate fi aplicată 
pentru a examina orice fragment de text sau orice înregistrare a procesului 
de comunicare (înregistrări video şi audio, imagini de pictură şi grafică, 
fotografii). Datorită interesului major pentru evaluarea mesajelor media- 
tice, analiza de conţinut a devenit oarecum specifică ştiinţei comunicării. 
Lista de mai jos (Berelson, 1952) indică mai multe posibilităţi de utilizare 
a analizei de conţinut pentru înţelegerea procesului de comunicare : 

• identifică intenţii, tendinţe ale comunicării unui individ, grup sau 
instituţie; 

• descrie răspunsurile atitudinale şi comportamentale faţă de comu¬ 
nicare ; 

• determină starea psihologică sau emoţională a persoanelor sau gru¬ 
purilor ; 

• dezvăluie diferenţe internaţionale în conţinutul comunicării; 

• detectează existenţa propagandei. 

Analiza de conţinut a textului 

Dincolo de diversitatea folosirii analizei de conţinut, demersul se con¬ 
centrează pe analiza de conţinut a textului. Ea este utilă mai ales în 
cercetarea sociologică şi psihologică, în ştiinţele politice şi ştiinţele edu¬ 
caţiei, istorie şi literatură, precum şi în multe alte discipline, datorită 
cantităţii mari de material scris pe care cercetătorii, în mod obişnuit, îl 
colectează de-a lungul desfăşurării unui proiect, în special când acest 
material vine din surse nestructurate variate. 

Text şi realitate 

Textul reprezintă materialul empiric al analizei de conţinut. El nu constituie 
doar datele esenţiale pe care se bazează concluziile analizei de conţinut, ci 
reprezintă, în acelaşi timp, baza de interpretare şi mediul de prezentare şi 
comunicare a acestor concluzii. Textul se dovedeşte a fi rezultatul colec¬ 
tării datelor şi, deopotrivă, instrumentul necesar inferenţelor. 

Dacă se consideră că analiza de conţinut, mai ales în forma ei calitativă, 
se bizuie pe interpretarea textelor în scopul înţelegerii realităţilor sociale, 
două întrebări devin extrem de relevante: Ce se întâmplă când traducem 
realitatea în text ? Ce se întâmplă când retraducem textele în realitate sau 
inferăm realitatea pornind de la textele respective ? 

In procesul definit de cele două interogaţii, textul înlocuieşte ceea ce 
este studiat. De îndată ce cercetătorul a colectat datele şi le-a relaţionat în 
cadrul unui text, acesta se substituie realităţii studiate, influenţând etapele 
ulterioare ale studiului. Din naraţiunile subiecţilor colectate pe baza inter¬ 
viurilor, din cuvântările politicienilor sau din articolele jurnaliştilor nu 
rămâne decât ceea ce s-a „surprins” şi transpus sub formă de document 
prin metoda de transcriere aleasă. Textul astfel produs reprezintă baza 
interpretărilor şi inferenţelor ulterioare şi a concluziilor derivate din ele. 
Ştiinţele sociale, care s-au transformat în mod necesar în ştiinţe textuale şi 
se bizuie pe texte în calitate de căi de fixare şi obiectivizare a propriilor 
concluzii, trebuie să acorde multă atenţie demersurilor de generare şi 
interpretare a datelor ca texte şi a textelor ca date. 

I 

I 

I 

Textul în calitate de creator al lumii: construcţii 
de gradul întâi şi de gradul al doilea 

Faptul că relaţia dintre text şi realitate nu poate fi redusă la o simplă 
reprezentare de fapte (date) a fost privită destul de mult timp ca fiind o 
„criză de reprezentare”. Pornind de la dezbaterile din etnografie (de 
exemplu, Berg şi Fuchs, 1993 ; Clifford şi Marcus, 1986), această criză a 
pus sub semnul îndoielii faptul că cercetătorii sociali pot surprinde în mod 
direct experienţe trăite. Se argumentează că aceste experienţe sunt create 
de cercetător şi transpuse în text. Aceasta este criza de reprezentare, care 
face legătură directă între experienţă şi „problematica textului” (Denzin şi 
Lincoln, 1994, p. 11). 

Punctul crucial în această discuţie este cât de departe - în special în 
ştiinţele sociale - putem merge cu prezumţia că realitatea ar exista în afara 
subiectivităţii sau a punctelor de vedere împărtăşite social, şi dacă această 
realitate poate fi validată prin prisma reprezentărilor ei în texte sau alte 
produse ale cercetărilor. Diversele tipuri ale constructivismului social 
resping prezumţiile de acest gen. Ele pornesc de la ideea că realităţile sunt 
produse în mod activ de către participanţi prin intermediul înţelesurilor 
atribuite anumitor evenimente sau obiecte, precum şi de la constatarea că 
cercetarea socială nu poate evita aceste atribuiri de înţelesuri dacă doreşte 
să studieze realitatea socială. Prin urmare, premisele cercetării sunt ideile 
despre evenimentele sociale, lucrurile sau faptele pe care le întâlnim în 
domeniul social supus studiului şi felul în care aceste idei comunicate de 
la unul la altul se găsesc în competiţie sau conflict, au succes, sunt 
împărtăşite şi luate drept reale. 

Că faptele devin relevante prin intermediul selecţiei şi interpretării este 
un aspect afirmat cu claritate de Alfred Schutz : 

Strict vorbind, nu există fapte pur şi simplu. Toate faptele sunt selectate din 
setul exterior ( outset ) de fapte, dintr-un context universal, prin intermediul 
activităţii noastre psihice. în consecinţă, sunt fapte interpretate sau privite 
ca fiind detaşate de contextul lor, prin abstracţii artificiale ori, în mod 
opus, sunt privite într-un cadru restrâns. în oricare dintre aceste cazuri, 
faptele poartă cu ele propriul orizont interpretativ, intrinsec şi extrinsec 
(1962, p. 5). 

O idee centrală în acest context este distincţia pe care A. Schutz o face 
între construcţiile de gradul unu şi cele de gradul al doilea. Conform 
spuselor sale, construcţiile ştiinţelor sociale sunt de gradul al doilea, un fel 
de construcţii clădite pe baza celor făcute de actorii sociali. Potrivit celor 
spuse, percepţia de zi cu zi şi cunoaşterea constituie fundamentul pe care 
oamenii de ştiinţă din domeniul socialului construiesc o „versiune a lumii” 
mult mai formalizată şi mai generalizată (Goodman, 1978). Prin cores¬ 
pondenţă, A. Schutz (1962, p. 208) introduce conceptul de „realităţi 
multiple”, potrivit căruia lumea ştiinţei este una singură, organizată parţial 
după aceleaşi principii pe baza cărora este organizată viaţa de zi cu zi şi, 
parţial, conform altor principii. 

în particular, cercetarea specifică ştiinţelor sociale se confruntă cu 
problema că întâlneşte lumea preferată pentru studiu, însă numai în acele 

versiuni existente sau construite prin interacţiunea banală ori concurenţială 
a subiecţilor. Cunoaşterea ştiinţifică şi prezentarea interacţiunilor includ 
procese diferite în construirea realităţii: în cazul celor studiaţi, construcţii 
subiective de zi cu zi; în cazul cercetătorilor, construcţii ştiinţifice ce 
vizeaza colectarea, analiza şi interpretarea datelor, precum şi prezentarea 
concluziilor (fig. 1 . 1 ). 

Construcţie 

Texte ca 



Mediu, 

evenimente, înţelegere, 

activităţi atribuire de 

naturale şi semnificaţie 

sociale 

Figura 1.1 - Acordul dintre construcţie 
şi interpretare 

în aceste construcţii (texte), relaţiile luate ca date sunt traduse astfel: 
experienţa de zi cu zi dobândită prin cunoaşterea celor studiaţi şi relatările 
acelor experienţe devin pentru cercetători evenimente sau activităţi con¬ 
semnate în texte. 

Caracteristicile analizei de conţinut textuale 

în analiza de conţinut, cercetătorul foloseşte proceduri obiective şi siste¬ 
matice de numărare şi înregistrare, dar şi proceduri subiective de interpre¬ 
tare, realizând astfel o descriere cantitativă şi calitativă a conţinutului 
simbolic din text. 

Caracteristica definitorie a analizei de conţinut textuale este procesul 
organizării pe categorii numit „codare”, ce constă în marcarea pasajelor 
de text cu coduri alfanumerice (litere, numere şi uneori caractere speciale 
sau simboluri) sau cu coduri formate din cuvinte sau expresii. De fapt. 
Markoff, Shapiro şi Weitman (1974) au sugerat că, probabil, „codarea 
textuală” ar fi un nume mai bun decât „analiza de conţinut”. Codarea 

creează „variabile categoriale” ce reprezintă informaţia verbală care, apoi, 
poate fi analizată prin metode statistice sau tehnici de analiză calitativă. 

Există o serie de software specializate care pot să codeze cu uşurinţă 
datele textuale şi să le combine cu date cantitative. Cercetătorul poate 
analiza ambele feluri de date cu metode statistice variate. De asemenea, 
aceste programe permit analiza unor volume mari de date textuale, faci¬ 
litând multe dintre etapele pe care le presupune o analiză de conţinut. Mai 
mult, procedurile explicite şi de verificare a calităţii permit ca două sau 
mai multe grupuri de cercetători să lucreze la aceleaşi feluri de date în 
diferite locuri geografice. 

Textele de analizat pot proveni de la interviuri semistructurate sau 
nestructurate, discuţii din focus-grup, studii de caz, întrebări deschise din 
chestionare, cuvântări şi texte politice, articole, legi etc. Pentru a organiza 
ideile-cheie ale unui text, cercetătorul identifică subiectele şi problemele, 
adică temele acestuia. De exemplu, participarea la o conferinţă poate avea 
ca rezultat o listă de probleme reieşită din notiţele luate. însă analiza de 
conţinut merge mai departe dacă cercetătorul calculează frecvenţa afir¬ 
maţiilor, detectează diferenţe subtile în intensitatea acestora sau examinează 
problemele în timp, în diferite situaţii ori din perspectiva unor grupuri 
sociale diferite. Analiza de conţinut nu ne ajută numai la rezumarea 
conţinutului formal al materialului scris - de asemenea, ea poate să descrie 
atitudini sau percepţii ale autorului (emitentului) textului sau mesajului. 

Analiza de conţinut textuală este o tehnică utilă care prilejuieşte desco¬ 
perirea şi descrierea interesului asupra căruia se concentrează atenţia 
individuală, de grup, instituţională sau socială. Deşi descrierea acestui 
interes reprezintă o etapă importantă a procesului, cercetătorul nu trebuie 
să piardă din vedere scopul analizei de conţinut: efectuarea de inferenţe. 
Desigur că inferenţele pot fi coroborate cu alte metode de strângere a 
informaţiilor care îmbogăţesc rezultatele analizei. 

Tipurile analizei de conţinut 

Complexitatea analizei de conţinut a textelor a dus la diferenţierea a trei 
tipuri generale aflate în strânsă legătură: analiza conceptuală, analiza 
relaţională şi analiza calitativă. Analiza conceptuală poate fi gândită ca 
urmărind să stabilească prezenţa şi frecvenţa conceptelor într-un text. Cel 
mai adesea, aceste concepte sunt reprezentate prin cuvinte sau sintagme. 

Anahza relaţională se bazează pe analiza conceptuală şi examinează rela¬ 
ţiile dintre concepte. La rândul ei, analiza de conţinut calitativă se întemeiază 
pe primele două tipuri, aplică regulile analitice specifice investigaţiei 
calitative a textului (identificarea temelor, atribuirea segmentelor de text 
derivarea concluziilor). 






Capitolul 2 


Structura şi elementele designului cercetării 


Cinci factori majori sunt luaţi în considerare când decidem să folosim 
analiza de conţinut: (1) obiectivele de îndeplinit; (2) datele disponibile 
sau care vor fi colectate; (3) felul datelor care se cer; (4) tipurile de 
analiză; şi (5) necesarul de resurse. Deoarece, uneori, analiza de conţinut 
este parte a unui proiect de cercetare mai amplu, decizia de a o utiliza 
trebuie să se potrivească cu sarcinile acestuia. Oricum, designul analizei 
de conţinut nu diferă prea mult de cel pentru oricare altă cercetare din 
ştiinţele sociale. 

Orice cercetare din domeniul socialului are trei faze : designul, execuţia 
şi raportul. în unele tipuri de cercetare, aceste faze sunt distincte şi 
secvenţiale. In alte tipuri, ele se pot amesteca. Analiza de conţinut urmează 
primul tip. în cele ce urmează ne ocupăm de prima fază, designul cer¬ 
cetării, care anticipează modul de realizare a ei. 

N. Blaikie (2000) apreciază că elaborarea designului cercetării este 
probabil cea mai dificilă parte ă investigaţiei sociale. Designul („proiect 
de cercetare empirică”) încearcă să producă răspunsuri la întrebările 
cercetării prin colectarea şi analiza empirică a datelor legate de unele 
aspecte ale vieţii sociale - în cazul nostru, a textelor variate sau mate¬ 
rialelor audio şi video care relatează aceste aspecte. Ca urmare, designul 
cercetării se referă la procesul care leagă întrebările cercetării, datele 
empirice şi concluziile cercetării. Aşa cum spune Yin (2002), „designul 
cercetării este un plan de acţiune pentru a ajunge de aici până acolo”. în 
mod ideal, el reprezintă procesul de luare a deciziilor legate de proiectul 
cercetării înainte ca acesta să fie dus la bun sfârşit. Acest lucru implică 
anticiparea tuturor aspectelor cercetării şi planificarea lor pentru a le 
executa într-o manieră integrată. De asemenea, designul cercetării constituie 

modul şi mijlocul prin care se realizează controlul în cursul procesului de 
analiză. jj 

Se spune că putem compara designul cercetării cu activităţile unui 
arhitect în vederea proiectării unei construcţii. Şi cum orice construcţie se 
poate realiza în diverse moduri, la fel şi componentele designului cercetării 
pot fi organizate în modalităţi diferite. 

Tema cercetării 

Analiza de conţinut trebuie să aibă un titlu care să fie atât concis, cât şi 
informativ. El trebuie să surprindă esenţa analizei, ce şi cum se va realiza. Iată 
un exemplu : „Problemele învăţământului superior în cotidiene : o ana¬ 
liză de conţinut”. Deşi este util să avem un enunţ al temei clar încă de la 
începutul conceperii designului, acest lucru nu este întotdeauna posibil. 

Nu numai că natura subiectului va fi probabil clarificată în timpul pregătirii 
designului cercetării, dar şi cel mai bun titlu poate apărea numai după 
definitivarea cercetării. Tema sau problema este un puzzle intelectual pe 
care cercetătorul intenţionează să-l exploreze. Expunerea temei va consta 
în mod normal din câteva paragrafe, care prezintă o descriere concisă a 
naturii problemei de investigat prin analiza de conţinut. De obicei, aceasta 
necesită referiri la literatura de specialitate: rapoarte de cercetare legate 
de aria investigată, discuţii teoretice atât academice, cât şi neacademice, 
statistici oficiale şi, poate, articole din presă. 

Pe scurt, designul analizei de conţinut este produsul unui proces evolutiv, 
de dezvoltare, fiind posibil ca el să implice un număr de încercări înainte 
ca toate alegerile să fie făcute şi să devină coerent. în multe analize de 
conţinut, designul va fi probabil rafinat în cursul cercetării. 

| 

Motivaţii, scopuri şi semnificaţii 

I 

Designul cercetării este locul unde vor fi declarate motivele personale şi 
scopurile pentru întreprinderea cercetării. Cercetătorii universitari, inclusiv 
studenţii, au motive personale atât pentru realizarea cercetării, cât şi pentru 
alegerea unui subiect specific. Expunerea motivelor şi scopurilor este un 
exerciţiu folositor şi adesea chiar revelator. Exemplul temei de cercetare de 
mai înainte ilustrează afirmaţia. 

întrebările cercetării 

Răspunsul la întrebările cercetării orientează activităţile ei, motiv pentru 
care constituie cel mai important element al oricărui design. Deciziile 
legate de toate celelalte aspecte ale designului depind de contribuţia 
acestora la răspunsurile cerute de întrebările cercetării. Altfel spus, formu¬ 
larea întrebărilor este punctul real de plecare în pregătirea unui design al 
analizei de conţinut. întrebările sunt esenţiale şi trebuie afirmate cu cla¬ 
ritate şi în mod concis. în general, analiza de conţinut poate fi folosită pentru 
a răspunde la întrebarea „Ce?”, dar nu la „De ce?” Adică întrebarea îi 
ajută pe analişti să descrie sau să rezume conţinutul materialului scris, 
atitudinile şi percepţiile autorului textului sau efectele lui asupra audienţei. 

în cele mai multe cercetări în care se foloseşte tehnica analizei de 
conţinut, cercetătorii încep cu formularea unei întrebări generale. Când 
întrebarea implică variabile care sunt mesaje sau simboluri, atunci analiza 
de conţinut este potrivită pentru realizarea cercetării. De exemplu, vrem să 
studiem cum acoperă (relatează) ziarele o campanie politică. Constructul 1 
„acoperirea campaniei politice” include dimensiunea acoperirii, importanţa 
ei relativă şi dacă relatările favorizează un candidat (partid) faţă de altul. 
Desigur că putem face o anchetă pentru a-i întreba pe oameni ce cred 
referitor la modul în care ziarele relatează campania politică, dar o strategie 
mai bună este să examinăm în mod direct ziarele de ştiri folosind analiza 
de conţinut. 

Joohoan Kim a făcut o analiză de conţinut 2 care a pornit de la urmă¬ 
toarea întrebare generală : Cum sunt relatate cazurile de crimă în New 
York Times şi New York Newsday ? Scopul studiului este înţelegerea patternu- 
rjlor folosite de cotidiene pentru a relata problemele legate de moartea prin 
crimă. Pentru aceasta, analiza de conţinut a încercat să răspundă la urmă¬ 
torul set de întrebări: 

1. Care sunt caracteristicile articolelor care relatează despre ucidere şi 
moarte în termenii dimensiunii (numărul cuvintelor), locului în 
pagină, folosirii fotografiilor şi categoriilor subiectului ? 


1. Construct - o imagine, o idee ori o teorie, un complex format dintr-un număr 
de elemente simple ; idee abstractă sau generală inferată sau derivată din cauze 
specifice. 

2. http://www.cis.upenn.edu/~sjokim/home.html (accesat la 20 martie 2003). 

2. Cine sunt cei care mor prin crimă despre care relatează cotidienele ? 

La ce trăsături ale victimelor se referă - de pildă, nume, sex, vârstă, 
etnie, ocupaţie, număr ? Cine sunt criminalii ? 

3. Care sunt patternurile relatărilor despre ucidere? Cât de des îşi 
exprimă ziarele propria atitudine? Când? Care sunt patternurile 
prin care îşi exprimă atitudinea ? Cum aleg forma de relatare - în 
termenii raportului neutru sau al unei naraţiuni ? 

4. Ce fel de aspecte ale morţii şi uciderii sunt subliniate în mod deosebit 
în titluri şi subtitluri ? • Când ? 

5. Care sunt relaţiile dintre variabilele menţionate mai sus? 

Dacă întrebările primesc răspunsuri satisfăcătoare, se clarifică modul 
în care se procedează pe parcursul cercetării. Astfel, conţinutul materialului 
poate fi rezumat prin listarea temelor şi calculul frecvenţei conceptelor şi 
categoriilor. Atitudinile şi percepţiile autorului pot fi descrise. De ase¬ 
menea, se pot descrie efectele mesajelor asupra receptorilor. 

6 

Obiectivele cercetării 

Obiectivele sunt probleme de realizat formulate în mod precis, prin con¬ 
versia întrebărilor la care cercetătorul sau echipa unui proiect încearcă să 
răspundă. Ele sunt definite riguros şi specifică ce anume intenţionează să 
realizeze cercetarea: „explorare”, „descriere”, „înţelegere”. Obiectivele 
ne ajută să definim scopul studiului şi, împreună cu întrebările cercetării, 
să asigure analizei o direcţie clară. 

i 

Revederea literaturii 

i 

ţ 

Designul analizei de conţinut trebuie să includă o revedere succintă a 
literaturii de specialitate. Funcţia ei majoră este să lege cercetarea propusă 
cu starea curentă a cunoştinţelor relevante. Ar putea fi necesară examinarea 
multor domenii ale literaturii pentru a se asigura justificarea cercetării 
respective, pentru selectarea teoriei care o întemeiază, a tehnicii şi instru¬ 
mentelor de lucru. Oricum, în mod normal, această secţiune a designului 
va fi limitată la indicarea clară a ceea ce se cunoaşte cu privire Ia fiecare 
din întrebările analizei pe baza cercetărilor precedente ori a ceea ce se 
poate anticipa în lumina teoriei sociale existente. De obicei, lucrul în acest 

sens continuă pe toată durata cercetării. Oricum, în design este normal să 
fie inclus numai un sumar al literaturii relevante. 

Selectarea surselor de date 

O etapă critică a oricărei cercetări sociale este procesul selecţiei surselor 
de date de la care - sau despre care - vor fi colectate datele. Eşantionarea 
în analiza de conţinut este necesară dacă materialul - „universul” cercetării - 
este prea extins pentru a fi analizat în întregime. Indiferent dacă metodele 
de eşantionare folosite sunt probabiliste, nonprobabiliste sau strategii 
calitativiste, metoda sau metodele folosite trebuie să fie descrise în detaliu 
şi alegerile făcute să fie bine justificate. în plus, sursa şi dimensiunea 
populaţiei şi eşantionului trebuie determinate şi justificate. 

Colectarea datelor 

Colectarea şi analiza datelor sunt considerate frecvent nucleul activităţilor 
în cercetarea socială. Cercetătorii novici au tendinţa de a se lansa în 
colectarea datelor cât mai curând după alegerea temei. Dar decizia privind 
colectarea şi analiza trebuie să aştepte multe alte consideraţii. De pildă, 
designul analizei trebuie mai întâi să specifice clar metoda ori metodele 
folosite pentru colectarea datelor. De asemenea, există o gamă largă de 
factori pragmatici care trebuie avuţi în vedere. Aceştia includ natura temei 
propuse, obiectivele analizei, felul întrebărilor, contextul cercetării, exper¬ 
tiza şi personalitatea cercetătorului, timpul şi bugetul avut la dispoziţie, 
echipamentul disponibil (inclusiv calculatoare şi software specializate) şi 
aşteptările celor care au alocat fonduri, colegilor sau utilizatorilor rezul¬ 
tatelor cercetării. 

Analiza de conţinut poate fi folosită pentru studierea oricărui material 
înregistrat atât timp cât informaţia este disponibilă pentru a fi reanalizată 
în vederea verificării fidelităţii. Deşi este folosită cel mai frecvent pentru 
analizarea materialului scris, analiza de conţinut poate fi utilizată la studie¬ 
rea comunicării înregistrate, inclusiv programe de televiziune, filme şi 
fotografii. Ea poate colecta şi analiza declaraţii parlamentare, legislaţia, 
alte documente publice, studii de caz, rapoarte, ziare, cărţi, articole şi 
scrisori. Oricum, o cuvântare sau o discuţie nu poate fi analizată până nu 
a fost înregistrată sau transcrisă. 

Reducerea datelor şi analiza 

Ultimul element important al designului cercetării este specificarea şi 
justificarea metodelor care urmează să fie folosite pentru reducerea şi 
analizarea datelor. Metodele de reducere a datelor transformă şirurile de 
date într-o formă în care să poată fi analizate. Aceasta poate implica 
transformarea datelor calitative în date cantitative prin unele forme de 
codare numerică ori recodarea datelor numerice existente în diferite cate¬ 
gorii. Codarea este de asemenea folosită pentru organizarea şi simplificarea 
datelor colectate fie în formă cantitativă, fie în formă calitativă. Pentru 
ambele metode există pachete de software potrivite, lucru ce presupune 
organizarea datelor în aşa fel încât acestea să poată fi transferate pe 
computer. 

N. Blaikie (2000) subliniază că, din mai multe puncte de vedere, 
designai unui proiect de cercetare este mai dificil de conceput decât de 
făcut. De asemenea, chiar şi în cele mai prudente proiecte de analiză 
există întotdeauna posibilitatea ca un lucru să nu meargă cum trebuie. 
Dar dincolo de aceasta, tema centrală a demersului este de a arăta că 
analiza de conţinut, la fel ca toate celelalte moduri de cercetare a 
socialului, are nevoie să fie planificată temeinic pentru a asigura succe¬ 
sul rezultatului. 

Trebuie să ştim însă că designul cercetării este întotdeauna un com¬ 
promis între modul ideal de a răspunde la întrebările cercetării şi ce este 
practic în lumina constrângerilor financiare, de timp şi altele. Pe scurt, 
designurile bune sunt creative şi cu soluţii acceptabile profesional faţă de 
problemele şi limitele cu care ne confruntăm la începutul şi pe timpul 
desfăşurării analizei de conţinut. 

Timpul şi grija pentru pregătirea unui design de cercetare comprehensiv 
şi detaliat merită efortul. Nu ne rămâne decât să sperăm ca în activităţile 
noastre de cercetare, planificarea meticuloasă şi creativă să ne conducă la 
rezultate fructuoase. 

Etapele designului analizei de conţinut 

Exemplul următor particularizează structura şi elementele designului cerce¬ 
tării sociale la analiza de conţinut. 

1. Stabilirea temei cercetării şi a întrebării generale; formularea 

setului de întrebări şi a obiectivelor 

• întrebări: „cine?”, „ce?”, „care?”, „cum?” 

1.1. Formularea întrebărilor cercetării pentru a realiza unul sau mai 
multe dintre următoarele obiective : 

• descrierea conţinutului textului (mesajului comunicat) prin stra¬ 
tegia inductivă; 

• testarea ipotezelor caracteristice mesajului prin strategia deduc¬ 
tivă ; 

• identificarea patternurilor comunicării unor probleme sociale 
variate; 

• compararea conţinutului mesajului (textual sau media) cu „lumea 
reală” ; 

• atribuirea imaginii unor grupuri particulare din societate ; 

• stabilirea unui punct de plecare pentru studiul efectelor comu¬ 
nicării. 

2. Metodologia 

2.1. Documentarea teoretică 

2.2. Definirea universului cercetării; specificarea graniţelor conţi¬ 
nutului ce va fi examinat după subiect, perioada de timp etc. 

2.3. Eşantionarea 

• Tehnici de eşantionare probabilistă 

• Tehnici de eşantionare nonprobabilistă 

• Strategii de eşantionare calitativă 

2.4. Luarea deciziilor cu privire la variabile; se stabileşte nivelul de 
măsurare (scale nominale, ordinale, de intervale şi de rapoarte) şi 
regulile de codare 

• în cazul codării umane, cartea codurilor şi formularul codării 
trebuie construite în avans (deductiv), apoi îmbunătăţite şi 
dezvoltate pe parcurs (inductiv). 

• în cazul codării pe computer, dicţionarul sau alt protocol de 
codare trebuie stabilit aprioric. Distingerea între unitatea de 

colectare (înregistrare) a datelor (elementul faţă de care fiecare 
variabilă este măsurată) şi unitatea de analiză (partea textului 
care va fi numărată, analizată, descrisă sau interpretată, adică 
elementul după care datele sunt analizate şi faţă de care rezul¬ 
tatele sunt prezentate) impune să avem în vedere că, uneori, 
cele două lucruri sunt aceleaşi. De pildă, în cele mai multe 
investigaţii sociale, persoana individuală este atât unitate de 
colectare a datelor, cât şi unitate de analiză. în analiza de 
conţinut, unitatea de colectare a datelor ori unitatea de analiză - 
sau amândouă - trebuie să fie o unitate de text (cuvânt, sens al 
cuvântului, propoziţie/frază, paragraf, temă, text întreg). 

• Dacă este cazul, stabilirea unităţii de context. 

• Definirea categoriilor de conţinut (exhaustive şi mutual exclu¬ 
sive). 

3. Codarea 

3.1. în cazul codării pe computer cu ajutorul unor programe dedicate, 
aplicăm dicţionarele la textele eşantionate pentru a genera frecven¬ 
ţele unităţilor de analiză. 

3.2. în cazul folosirii codării umane , se face verificarea procentului 
acordului intercodor sau intracodor pentru fiecare variabilă. 

4. Analiza datelor prin comparaţii după: cuvinte pozitive sau negative, 

grile de lectură, perioade de timp, domeniile subiectului, surse, rezul¬ 
tate, „viaţa reală” etc. 

4.1. Analiza statistică (univariată, bivariată sau multivariată) 

4.2. Analiza calitativă 

5. Redactarea raportului de cercetare 

5.1. Rezultatele şi semnificaţia lor statistică 


Capitolul 3 

Analiza de conţinut conceptuală 
(cantitativă) 

Procesul tipic al analizei de conţinut conceptuale 

T. Rotariu (1986) arată că una dintre direcţiile pe care s-a mers în analiza 
documentelor 

este analiza cantitativă, al cărei obiectiv fundamental îl constituie transfor¬ 
marea informaţiei descriptiv-discursive a documentelor în unităţi (entităţi) 
numărabile sau, eventual, măsurabile, după anumite însuşiri (1986, p. 133). 

Pentru a realiza acest lucru, Kimberly A. Neuendorf (2002, pp. 49-52) 
consideră că trebuie să parcurgem nouă paşi semnificativi. O importantă 
distincţie în acest proces o reprezintă bifurcarea ce apare la paşii 4 şi 7 
datorită deciziei de a adopta codarea umană sau codarea cu ajutorul 
computerului. 

1. Teoria şi raţionalitatea cercetării 

• Ce conţinut va fi analizat şi de ce ? 

• Există anumite teorii ori perspective care indică faptul că con¬ 
ţinutul mesajului din text este important de studiat? 

• Munca în bibliotecă este necesară pentru o revedere a literaturii 
şi a rezultatelor cercetărilor anterioare. 

• Vom folosi un model integrativ ce leagă analiza de conţinut cu 
alte date şi care permite indicarea relaţiilor cu caracteristicile 
sursei sau receptorului ? 

• Avem formulate întrebările cercetării ? Ipotezele ? 

2. Conceptualizări 

• Ce variabile vom folosi în studiu şi cum le definim conceptual 
(de exemplu, cu dicţionarul elaborăm definiţii tip) ? 

• Putem prezenta câteva exemple ale conţinutului pe care îl ana¬ 
lizăm, ca să fim siguri că acoperim ce dorim să aflăm. 

3. Operaţionalizări (măsuri) 

• Măsurile trebuie să se potrivească conceptualizărilor (ceea ce 
se numeşte validitate internă). 

• Ce unitate de colectare a datelor folosim ? Putem avea mai mult 
decât o unitate (de pildă, schema de codare a emitentului şi 
schema de codare a receptorului). 

• Variabilele sunt măsurate bine (categoriile sunt exhaustive şi 
mutual exclusive) ? 

• Validitatea categoriilor şi validitatea conţinutului pot fi evaluate 
în acest moment ? 

4. Schemele codării 

4a. Schemele codării în codarea umană. Este nevoie să stabilim 

următoarele materiale : 

• Cartea codurilor (cuprinde modul de măsurare a tuturor varia¬ 
bilelor, explicat complet) 

• Formularul codării (codorii îl folosesc în procesul de codare). 

4b. Schemele codării în codarea cu ajutorul computerului 

- • Analiza de conţinut a textului cu ajutorul computerului necesită 
şi ea un fel de carte a codurilor, o explicaţie completă a dicţio¬ 
narelor şi a modului de aplicare a lor. 

• Nu există dicţionare standard în limba română, aşa încât trebuie 
să creăm dicţionare adecvate temei cercetate ; apoi ne asigurăm 
pe un eşantion de text că generează lista frecvenţelor şi găsesc 
cuvintele- şi expresiile-cheie. 

5. Eşantionarea 

• Este posibilă analiza de conţinut a întregii populaţii ? Dacă da, 
trecem la pasul 6. 

• Cum va fi realizat eşantionul aleator din populaţia documen¬ 
telor ? El poate fi făcut după perioada de timp, după probleme, 
după pagini, după sursă ş.a.m.d. 

6. Instruirea codorilor şi testul-pilot 

• Pe timpul sesiunii de instruire descoperim dacă codorii reali¬ 
zează acordul privind codarea variabilelor. Prin testarea codării, 
observăm fidelitatea pentru fiecare variabilă. 


• în fiecare etapă parcursă revizuim cartea codurilor şi formularul 
de codare. 

7. Codarea 

7a. Codarea umană 

• Folosim cel puţin doi codori pentru a stabili acordul intercodor 
sau se realizează acordul intracodor dacă lucrează numai cerce¬ 
tătorul. 

• Codarea trebuie făcută independent, pentru a realiza procentul 
de suprapunere stabilit pentru testul de fidelitate. 

7b. Codarea cu ajutorul computerului 

• Aplicăm dicţionarele la textele eşantionate pentru a genera 
frecvenţe ale unităţii de colectare a datelor pentru fiecare dicţio¬ 
nar. Software ce pot fi folosite sunt: CATPAC ; Concordance 
2.0; VBPro; Diction5.0; INTEXT 4.1; TextSmart; Word 
Stat 4.5 ; ATLAS.ti; ConcApp. 

• Facem scurte verificări pentru validare. 

8. Fidelitatea (numai pentru codarea umană) 

• Calculăm acordul intercodor sau intracodor pentru fiecare varia¬ 
bilă, după cum urmează: coeficientul kappa al lui Cohen, 
coeficientul alfa al lui Krippendorff în cazul variabilelor nomi¬ 
nale şi coeficientul rho (Spearman) ori r (Pearson) în cazul 
variabilelor ordinale. Pentru această operaţiune pot fi folosite 
oricare dintre următoarele programe specializate : Agree, 
Krippendorffs alpha 3.12a sau Pram. 

9. Analiza statistică şi/sau calitativă; raportul cercetării 

• Rezultatele statistice pot fi relatate prin analiza univariată, 
bivariată şi multivariată în raport cu numărul variabilelor inde¬ 
pendente şi dependente, precum şi cu nivelul de măsurare al 
acestora (nominal, ordinal, intervale/rapoarte). 

Selectarea materialului pentru analiză 

Pentru a selecta materialul în vederea includerii iui în analiza de conţinut, 
cercetătorii trebuie mai întâi să gândească populaţia documentelor. De 
exemplu, populaţia poate fi formată din toate cuvintele, propoziţiile/frazele, 
paragrafele sau articolele dintr-un anumit tip de documente de-a lungul 

unei perioade de timp specifice. Pentru unele subiecte, cercetătorii trebuie 
să colecteze datele dintr-o bază de date. Aceasta se întâmplă când folosesc 
interviul sau focus-grupul pentru a obţine răspunsuri la întrebările cerce¬ 
tării. în alt caz putem include în populaţie fiecare conversaţie, situaţie, 
scenă, episod al unui anumit program de televiziune de-a lungul unei 
perioade de timp. 

Ce este un document ? 

Un document trebuie să fie separabil fizic, dimensionat minimal şi să 
conţină informaţii textuale. O scrisoare este un document. Fiecare ediţie a 
ziarului Adevărul este un document. Un dosar nu este un document, deoa¬ 
rece conţine elemente mai mici care sunt separate fizic, dintre care unele 
au conţinutul lor distinct. O carte este oarecum ambiguă ca document. 
Multe cărţi pot fi considerate document, dar o carte în care fiecare capitol 
are autori diferiţi poate fi gândită mai bine ca un agregat de documente. 
Transcrierea unui interviu calitativ poate fi definită ca un document. 
Oricum, dacă scopul analizei de conţinut a fost limitat numai la răspunsurile 
la una din întrebările interviului, atunci doar transcrierea care aparţine 
răspunsului poate fi un document. 

Alegerea metodei de eşantionare 

Eşantionarea este necesară când populaţia de documente este prea mare 
pentru a fi analizată în întregime. Sunt disponibile două opţiuni : eşantio¬ 
narea probabilistă şi eşantionarea nonprobabilistă. 

Eşantionarea probabilistă poate fi alegerea corectă dacă întrebarea 
cercetării implică nevoia generalizării de la eşantion la populaţie şi dacă 
procedurile cerute pentru eşantionarea probabilistă sunt practice în anumite 
circumstanţe. în unele cercetări, eşantionarea multistadială este potrivită 
şi, de aceea, recomandată. 

Eşantionarea nonprobabilistă poate fi alegerea corectă dacă genera¬ 
lizarea nu este necesară ori dacă procedurile eşantionării probabiliste nu 
sunt practice. De exemplu, ca să reducem materialul textual la proporţii 
uşor de mânuit, cercetătorii aleg un eşantion nonprobabilist al docu¬ 
mentelor. De asemenea, se poate folosi eşantionarea pe cote. Astfel se 

identifică variabilele-cheie după care un anumit număr de unităţi de eşantio¬ 
nare se includ în studiu. 

R.Ph. Weber (1990) recomandă ca, la rândul lor, documentele alese 
pentru analiză să fie eşantionate în întregime pentru a prezerva coerenţa 
semantică, dar admite că eşantionarea segmentelor de text poate fi o 
strategie bună când un document conţine cantităţi substanţiale de material 
nerelevant pentru studiu ori când nu este dezirabil să extragem informaţia 
dintr-un număr mare de documente voluminoase. 

Dimensiunea eşantionului 

După cum subliniază T. Rotariu (1986), „stabilirea populaţiei şi a eşantio¬ 
nului de documente se face în corelaţie strânsă cu precizarea foarte exactă 
a problemei de studiat” (p. 135). Explicaţia este simplă : ele trebuie să fie 
semnificative pentru faptele sociale pe care le cercetăm. 

Din păcate, nu există un set de criterii acceptate pentru alegerea dimen¬ 
siunii eşantionului. Oricum, sunt tehnici suficient de bune pentru deter¬ 
minarea corespunzătoare a mărimii lui. în unele cercetări s-au testat 
dimensiuni variate ale eşantionului pentru aplicaţii specifice analizei de 
conţinut. G.H. Stempel (1952) a găsit că pentru studierea unei populaţii 
formate din numărul apariţiilor unui ziar de-a lungul unui an este suficient 
să identificăm articolele din două săptămâni, selectate sistematic, pe baza 
unei abordări holiste realizate prin interconectarea conceptuală a articolelor 
distincte. într-o cercetare, Lacy, Robinson şi Riffe (1995) au utilizat 320 de 
eşantioane diferite extrase din cele 52 de ediţii apărute într-un an a două 
publicaţii săptămânale. Ei au găsit că 12 eşantioane (stratificate pe lună) 
pot reprezenta adecvat populaţia articolelor. 

Autorul analizei de conţinut privind modul în care două ziare din New 
York relatează moartea produsă prin crimă a ajuns la dimensiunea eşan¬ 
tionului astfel: din 52 de săptămâni ale perioadei de 1 an (noiembrie 
1992 - octombrie 1993) au fost selectate 52 de zile, câte una din fiecare 
săptămână. Din articolele publicate în zilele selectate, au fost identificate 
cele care conţineau oricare din 7 cuvinte folosite pentru a căuta în arhiva 
ziarelor: „ucide, mort, moarte, omorât, asasinat, sinucidere, omucidere”. 
Dintre aceste articole ale fiecărei zile, au fost selectate 3 articole (al 3-lea, 
al 13-lea şi al 23-lea). în consecinţă, în total s-au identificat 312 articole 
(156 din fiecare ziar). Oricum, nu toate cele 312 articole relatau despre 

incidente mortale ; unele au fost selectate deoarece includeau unul din cele 
7 cuvinte de căutare stabilite, dar erau utilizate în sens metaforic. Evident, 
acestea au fost excluse din eşantion. Oricum, dimensiunea acceptabilă a 
eşantionului variază în funcţie de ziar şi de variabilele examinate. 

O metodă mult mai generală de determinare a dimensiunii dezirabile a 
eşantionului este să îl calculăm folosind formulele erorii standard şi a 
intervalelor de confidenţă. Dimensiunea n dorită este derivată din două 
elemente: (a) intervalul de confidenţă dezirabil în jurul mediei date a 
eşantionului şi (b) variaţia estimată pentru o variabilă în populaţie. Tehnica 
presupune un eşantion aleator. Tabelul 3.1 cuprinde dimensiunile eşan- 
tioanelor selectate după intervalele de confidenţă pentru un caz particular 
simplu - variabila dihotomică (două alegeri). Modul de calcul poate fi 
găsit în lucrările de statistică socială. 


Tabelul 3.1 - Stabilirea dimensiunii eşantionului 
după o variabilă dihotomică 


Eroarea de eşantionare 

Nivel de confidenţă 
95% 

Nivel de confidenţă 
99% 

±2% 

2.404 

4.160 

±3% 

1.087 

1.852 

±5% 

384 

665 

±10% 

96 

167 


Să ne imaginăm că variabila primară de interes este promovarea recla¬ 
melor electorale într-un ziar, dacă sunt negative (de exemplu, atacă opo¬ 
ziţia) sau nu. în tabelul 3.1 observăm că pentru a fi încrezători în proporţie 
de 95 % că rezultatele statistice pot fi generalizate la parametrii populaţiei 
±5%, trebuie să analizăm cel puţin 384 de reclame. Subliniem că deşi 
astfel de eşantioane mari sunt o provocare pentru studiile care folosesc 
codori umani, programele pentru analiza textului'fac munca mult mai 
uşoară. 

Măsurarea: definirea variabilelor 
şi operaţionalizarea 

Procesul măsurării începe după ce cercetătorul a formulat întrebările 
cercetării şi a determinat variabilele şi unităţile de analiză pe care le va folosi 
în proiect. Preocuparea majoră este elaborarea cu claritate a definiţiei fiecărei 
variabile şi crearea măsurilor care produc date cu acurateţe şi precizie. 

Variabila este o idee centrală în cercetarea cantitativă, aşa încât ne vom 
opri puţin asupra ei. Se afirmă că limbajul cercetării cantitative este un 
limbaj al variabilelor şi relaţiilor dintre ele - prin urmare, definirea lor cu 
atenţie este esenţială. O variabilă este un concept, idee sau construct 
definibil şi măsurabil care variază, adică are valori diferite pentru cazuri 
sau unităţi diferite. 

Există două tipuri de concepte: cele care se referă la un fenomen cu 
valoare neschimbătoare (de exemplu, tipul ideal de birocraţie) şi cele care 
variază în cantitate, intensitate sau dezvoltare (de pildă, nivelul educaţiei). 
Al doilea tip de concept şi măsurarea conceptelor sunt variabile. Variabilele 
pot lua două sau mai multe valori. Odată ce începem să le căutăm, Ie vom 
găsi pretutindeni. De pildă, genul social este o variabilă; el poate lua două 
valori: „masculin” şi „feminin”. Statusul marital este o variabilă; el 
poate lua valorile „celibatar”, „căsătorit”, „divorţat” sau „văduv”. Tipul 
de infracţiune comisă este o variabilă; poate lua valorile „jaf”, „furt”, 
„omor” şi aşa mai departe. Venitul familiei este o variabilă; poate lua 
valori de la zero la miliarde de lei. Atitudinea unei persoane faţă de 
căsătoria dintre persoane de acelaşi sex este o variabilă; ea se poate 
manifesta de la exprimarea puternică în favoarea legalizării ei până la 
credinţa puternică împotriva acestei legalizări. 

Valorile sau categoriile variabilei sunt atributele ei. Este uşor să con¬ 
fundăm variabilele cu atributele. Variabilele şi atributele sunt relaţionate, 
dar au scopuri distincte. Confuzia apare deoarece atributul unei variabile 
poate deveni el însuşi o variabilă separată printr-o schimbare uşoară a 
definiţiei. Distincţia se face aşadar între conceptele care variază şi con¬ 
diţiile în care acele concepte variază. De pildă, „masculin” nu este o 
variabilă; el descrie o categorie a genului social şi este un atribut al 
variabilei „gen social”. Insă ideea derivată, „gradul de masculinitate”, 
este o variabilă. Ea descrie intensitatea ataşată atitudinilor, credinţelor şi 




48 ANALIZA DE CONŢINUT 

comportamentelor asociate cu conceptul de masculinitate într-o cultură. 
„Căsătorit” nu este o variabilă; el este un atribut al variabilei „status 
marital”. Idei relaţionate astfel, cum ar fi „numărul anilor de căsătorie” 
sau „gradul de încredere într-o căsătorie”, sunt variabile. La fel, „jaful” 
nu este o variabilă; el este un atribut al variabilei „tipul de infracţiune”. 
„Numărul jafurilor”, „rata jafurilor” sau „tipul de jaf” sunt toate variabile, 
deoarece variază sau iau valori multiple. 

Avem nevoie să redefînim conceptele ce ne interesează într-un proiect 
de cercetare cantitativă într-un limbaj al variabilelor. Exemplele cu care 
am ilustrat variabilele şi atributele lor, cu uşoare modificări în definiţie, 
schimbă o nonvariabilă într-un concept variabil. 

Procesul măsurării în analiza de conţinut porneşte cu un concept, 
construct sau idee, adică o variabilă, şi continuă cu dezvoltarea unei măsuri 
(procedură sau instrument) pentru observarea ei empirică. în acest fel, 
măsurarea începe cu concepte şi se termină cu indicatori specifici, concreţi. 
Cercetătorul foloseşte apoi măsurile pentru a produce date într-o formă 
numerică. în realitate, procesul este interactiv, deoarece conceptele devin 
tot mai clare şi mai bine definite pe măsură ce analistul dezvoltă măsurile 
pentru ele. 

La începutul procesului de măsurare, cercetătorul conceptualizează şi 
operaţionalizează fiecare variabilă. Conceptualizarea este procesul prin 
care un construct sau concept este rafinat printr-o definiţie conceptuală 
sau teoretică. Definiţia conceptuală este realizată în termeni abstracţi. 
Acest lucru îl facem, de exemplu, când întrebăm: „Ce înseamnă moral 
în politică? ”. Ca să obţinem răspunsul, ne referim la alte idei, concepte 
sau constructe (de pildă, onestitate, încredere, corectitudine, respect etc.). 
Nu există o cale magică prin care să transformăm constructul într-o 
definiţie conceptuală precisă. Sarcina implică gândire atentă, observarea 
directă a textului, consultarea colegilor, citirea altor lucrări, apelul la 
dicţionare şi cărţi de specialitate, încercări de formulare a unor definiţii 
posibile. în acest mod putem avea numeroase definiţii pe care trebuie 
apoi să le sortăm. 

După ce avem o definiţie care lucrează (spunem „lucrează” deoarece 
poate fi modificată), suntem gata pentru operaţionalizare - procesul dez¬ 
voltării unei definiţii operaţionale din construct. O definiţie operaţională 
este făcută în termeni operaţionali specifici, instrumente de măsură sau 
proceduri. Uneori este denumită măsura constructului sau indicator. Ope- 
raţionalizarea leagă limbajul teoretic de limbajul măsurilor empirice. Teoria 

este plină de concepte abstracte, definiţii, ipoteze, relaţii şi cauzalitate. 
Măsurile empirice descriu cum oamenii măsoară în mod concret variabilele 
specifice. 

Legătura dintre indicatori şi constructe este o problemă centrală pentru 
măsurarea cantitativă. în timpul operaţionalizării, cercetătorul leagă lumea 
ideilor de realitatea observabilă - în cazul nostru, textul. Pentru aceasta 
foloseşte regulile corespondenţei - afirmaţii logice despre cum un indicator 
corespunde unui construct abstract. în analiza de conţinut, variabilele sunt 
operaţionalizate cu ajutorul unui sistem (unei scheme) de codare - un set 
de instrucţiuni sau reguli despre modul sistematic de observare şi înre¬ 
gistrare a conţinutului unui text. Cercetătorul potriveşte schema la tipul 
textului sau mediul comunicării ce va fi studiat (de exemplu, piese de 
televiziune, cărţi, fotografii de reclamă din reviste, discurs politic etc.), 
care depinde şi de unitatea de analiză aleasă de cercetător. 

Măsurarea în analiza de conţinut foloseşte observaţia structurată, adică. 
observaţia sistematică bazată pe reguli scrise. în acest fel este posibilă 
replicarea şi îmbunătăţirea fidelităţii. Măsurarea cu grijă este crucială, 
deoarece cercetătorul ia o comunicare simbolică difuză şi o schimbă în 
date cantitative precise, obiective. în acest sens, designul cercetării trebuie 
să prevadă proceduri de codare replicabile. De pildă, un cercetător vrea să 
determine cât de frecvent prezintă serialele de televiziune personajele 
vârstnice în termenii stereotipurilor negative. în acest scop, el dezvoltă o 
măsură a constructului „stereotipuri negative ale bătrânilor”. Conceptua¬ 
lizarea poate rezulta într-o listă a stereotipurilor sau în generalizări negative 
despre persoanele în vârstă (de pildă, senil, uituc, încet, impacientat, 
bolnav, surd, inactiv, conservator), care însă nu reflectă corect bătrâneţea. 

în practică, definirea variabilei poate fi separată în două părţi: con¬ 
ceptualizarea variabilei şi specificarea categoriilor ei. Cu riscul de a ne 
repeta, subliniem că definirea conceptuală a variabilei este vitală pentru 
procesul analizei; ea este o declaraţie prin care cercetătorul spune exact ce 
doreşte să studieze. Conceptualizarea variabilelor înseamnă elaborarea 
constructelor legate de temele, obiectele sau evenimentele care variază şi 
ne ajută să răspundem întrebărilor analizei. 

„Specificarea categoriilor” permite distingerea unei teme, a unui obiect 
ori eveniment de altele prin punerea în fiecare a unui număr limitat de 
categorii sau valori. Formele comune de categorii sunt grupate şi plasate 
pe o scală (nominală sau ordinală). Ca să definim complet o variabilă în 
analiza de conţinut, mai întâi trebuie să o conceptualizăm şi apoi să 

specificăm categoriile (valorile) ei. în formularea lui T. Rotariu (1986), 
trebuie să fixăm o caracteristică, după care urmează operaţia de stabilire a 
categoriilor ei. Autorul precizează că „operaţia esenţială în realizarea unei 
analize de conţinut, de care depinde în cea mai mare măsură succesul 
cercetării, o constituie stabilirea categoriilor”. Mai departe, el afirmă: 

Practic, lista categoriilor unei caracteristici este instrumentul tehnicii de 
faţă, şi faptul că unii autori îi ataşează aceeaşi importanţă ca şi chestio¬ 
narului în anchetă este pe deplin justificat (p. 137). 

Definiţia conceptuală a variabilei şi operaţionalizarea ei trebuie să se 
potrivească ; această potrivire este ceea ce mulţi numesc validitate internă. 

Măsurarea desemnează atribuirea de numere obiectelor sau eveni¬ 
mentelor, potrivit unor reguli. Operaţionalizarea este procesul dezvoltării 
măsurilor, construcţia tehnicilor concrete, reale de măsurare. După cum 
am mai spus, în analiza de conţinut a textului operaţionalizarea înseamnă 
construcţia unui sistem (unei scheme) de codare, ce constă dintr-un set de 
concepte sau o listă a codurilor elaborate inductiv (emergente din text) şi 
deductiv (teorii sau alte cercetări). 

Exemplificăm cu sistemul de codare construit pentru analiza de conţinut 
cu tema : „Sărăcie şi bogăţie”. Cercetarea s-a concentrat pe reportajele şi 
ştirile publicate în patru cotidiene naţionale şi trei locale în perioada 
ianuarie-decembrie 2003. Monitorizarea a determinat selectarea ştirilor şi 
articolelor relevante din ziarele centrale publicate pe internet, precum şi 
din cele locale, după scanarea lor. în tabelul următor sunt înscrise temele 
şi subtemele emergente din esenţa generală a articolelor şi ştirilor iden¬ 
tificate în ziare sau legate de teoriile ce abordează fenomenul sărăciei şi al 
bogăţiei. 


Teme 

Cod 

Subteme 

Cod 

Sărăcie 

(S) 

Experienţa stării de sărăcie 

(1) 



Stilul de viaţă al săracilor 

(2) 



Dezaprobarea săracilor 

(3) 



Şomaj 

(4) 



Salariu mic 

(5) 



Lipsa adăpostului 

(6) 



Furt pentru a trăi 

(7) 



Teme variate 

(8) 


Teme 

Cod 

Subteme 

Cod 

Bogăţie 

(B) 

Experienţa stării de bogăţie 

(1) 



Stilul de viaţă al bogaţilor 

(2) 



Dezaprobarea bogaţilor 

(3) 



Cheltuieli extravagante 

(4) 



Lăcomie 

(5) 



Consecinţe ale îmbogăţirii bruşte 

(6) 



Teme variate 

(7) 


Fiecare subtemă (variabilă) cuprinde un număr de categorii (cuvinte- 
-cheie) produse de codarea textului sau a întrebărilor deschise din interviu, 
cărora li se atribuie numere pentru a construi scala de măsură a variabilei. 

în general, nivelul de măsură potrivit pentru analiza de conţinut a 
textului este cel al scalei nominale şi al scalei ordinale. O scală nominală 
constă într-un set de categorii distincte una de alta. Atributele variabilei 
nominale nu au o ordine inerentă. De pildă, „genul” este o variabilă 
nominală prin faptul că fiind de genul masculin nu este nici mai bine, nici 
mai rău decât de a fi de genul feminin. Exemplul dat este un caz particular 
de variabilă categorială cu caracteristici dihotomice. Persoanele, lucrurile 
şi evenimentele caracterizate de o variabilă nominală nu sunt ordonate de 
această variabilă. Pentru a realiza analiza datelor, acordăm numere atri¬ 
butelor unei variabile nominale, dar trebuie să ne amintim că numerele 
sunt doar „etichete” şi nu trebuie interpretate ca şi cum ar conferi acestora 
o anumită ordine. De pildă, variabila „cheltuieli extravagante” ale bogaţilor 
poate cuprinde categorii ca: maşini de lux, locuinţe somptuoase, case de 
vacanţă, îmbrăcăminte de la casele de modă etc. Ele sunt plasate în clase 
distincte şi primesc numere ce permit apoi descrierea statistică cores¬ 
punzătoare unei scale nominale. 

O scală ordinală constă într-un set de categorii care sunt ordonate pe un 
continuum. De exemplu, observaţiile cu privire la atitudini sunt adesea 
aranjate în cinci categorii: dezacord total, dezacord parţial, indiferenţă 
(nici acord, nici dezacord), acord parţial, acord total. Evaluările unui 
program guvernamental făcute de către un lider politic pot fi caracterizate 
folosind aceste categorii. Deşi nivelul ordinal de măsurare dă naştere la o 
suită de atribute, nu s-au făcut presupuneri cu privire la distanţa dintre 
categorii. în acelaşi exemplu, nu considerăm că diferenţa dintre acordul 
total cu programul şi acordul parţial este aceeaşi ca dintre acordul parţial 
şi indiferenţă. în vederea realizării analizei datelor, se stabilesc numere 

pentru fiecare categorie de atribute (de exemplu, dezacord total = -2, 
dezacord parţial = -1, indiferenţă = 0, acord parţial =4-1, acord total = 
4-2), dar numerele sunt înţelese ca indicatori ai ordinii în care sunt aranjate 
categoriile, iar distanţa dintre numere nu are importanţă. Orice alt mod de 
a atribui numere care păstrează ordinea categoriilor de atribute ar servi la 
fel de bine scopului în sine. Un alt exemplu se poate referi la atitudinea 
faţă de acelaşi program guvernamental, care este împărţită în categorii ca: 
antipatie ridicată, antipatie moderată, indiferenţă, simpatie moderată şi 
simpatie ridicată. Aceste categorii pot fi clasificate de sus spre bază ori de 
la bază în sus. în sfârşit, tema „dezaprobarea bogaţilor”, variabilă ordinală 
în cercetarea despre sărăcie şi bogăţie, poate avea o scală cu trei sau cinci 
trepte. 

Variabilele ordinale ne dau mai multe informaţii numerice despre date, 
deoarece putem indica faptul că un bit al datelor este mai sus sau mai jos 
decât altul în ordinea stabilită. Acest lucru oferă posibilitatea folosirii 
tuturor modurilor de prelucrare statistică pentru tipul de scală ordinală. 

De regulă, variabilele ordinale au un mijloc natural ori un punct neutru. 
De aceea selectăm un număr impar de categorii care permite codorilor să 
determine locul de mijloc. De exemplu, pentru observaţii despre atitudine, 
cinci categorii: antipatie ridicată, antipatie moderată, indiferenţă, simpatie 
moderată şi simpatie ridicată sunt mai fireşti decât patru categorii: anti¬ 
patie ridicată, antipatie moderată, simpatie moderată şi simpatie ridicată. 
Scala din urmă, în mod nerealist, pune toate atitudinile în categorii fie 
pozitive, fie negative. 

Categoriile variabilei trebuie să fie mutual exclusive şi exhaustive. Dacă 
ele se suprapun, atunci informaţia derivată poate fi eronată. De asemenea, 
când categoriile nu acoperă toate clasele posibile ale informaţiei, variabilele 
pot fi clasificate incorect sau nu sunt înregistrate deloc. Mutual exclusive 
înseamnă că nici un bit al datelor nu se potriveşte în mai mult decât o 
categorie. Cerinţa categoriilor exhaustive este satisfăcută când în limbajul 
datelor sunt reprezentate, fără excepţie, toate unităţile de înregistrare. De 
pildă, subiectele articolelor din ziare pot fi o variabilă nominală care are, 
să zicem, cinci categorii, numai că a cincea este etichetată „altele”. Orice 
articol poate fi etichetat conceptual în una din aceste categorii. A cincea 
categorie, „altele”, asigură etichetarea oricărui articol nou. Să spunem că 
imaginea universităţii este o variabilă nominală cu patru categorii: nega¬ 
tivă, neutră, pozitivă şi mixtă. Fiecare dintre articolele despre universitate 
poate fi plasat în una din aceste categorii. Dacă variabila ar fi avut trei 

categorii: negativă, neutră şi pozitivă, ea nu putea fi nominală, ci ordinală. 
Categoria „mixtă” a fost inclusă deoarece fără ea unele articole nu puteau 
fi clasificate. A patra categorie ne ajută să asigurăm exclusivitatea şi 
exhaustivitatea mutuală a categoriilor. 

Deoarece în procesul de codare orice categorie poate fi ataşată la mai 
multe unităţi de înregistrare, categoriile trebuie să fie independente , adică 
atribuirea categoriei unei unităţi de înregistrare nu este afectată de atri¬ 
buirea aceleiaşi categorii altei unităţi de acest fel. 

Determinarea numărului categoriilor 

Ce dictează numărul categoriilor pentru o variabilă ? Unele variabile par 
să aibă un set intrinsec de categorii. De exemplu, o săptămână poate avea 
şapte categorii (şapte zile) sau două (zilele de lucru şi weekendul). Pentru 
un subiect nou, lista categoriilor posibile este virtual fără sfârşit, aşa încât 
analistul trebuie să-şi folosească judecata, fiind ghidat de întrebarea majoră 
a cercetării şi de setul de întrebări derivat din ea. De pildă, într-o cercetare 
a anunţurilor matrimoniale putem crea un set de variabile astfel: genul 
social, grupul de vârstă, statusul profesional, nivelul educaţiei, carac¬ 
teristici de comunicare, aspect fizic, familie, bani, timp liber, sexualitate, 
sport, interes artistic etc. Variabilele sunt apoi definite în cartea codurilor. 
Fiecare dintre variabile are un număr de categorii. De pildă, categoriile 
variabilei „aparenţă fizică” pot fi: atletic, delicat, atractiv, arătos, pro¬ 
porţional, drăguţ, frumos. 

Dacă folosim codarea pe computer, atunci variabilele şi categoriile lor 
sunt cuprinse în dicţionare; dacă se folosesc codori umani, atunci ele se 
înscriu în formularul folosit pentru realizarea codării. 

Limita practică pentru numărul categoriilor care pot fi mânuite este 
importantă. Atât procesul codării, cât şi instrumentele analitice disponibile 
pot sugera limita de sus. Şi, cu' siguranţă, interpretarea rezultatelor poate 
deveni foarte complicată când categoriile sunt numeroase. Categoriile 
ataşate fiecărei variabile este bine să nu depăşească numărul de şapte în 
etapele finale ale analizei; dar pot fi mai multe în procesul de codare, 
deoarece mai târziu, după ce rezultatele codării sunt cunoscute, cercetătorii 
pot combina unele dintre ele. Ei nu pot, oricum, să le mai extindă. 

Definirea unităţilor de înregistrare, 
analiză şi context 

Utilizarea tehnicii analizei de conţinut presupune stabilirea unităţilor de 
înregistrare (colectare), a unităţilor de analiză (numărare) şi a celor de 
context. Există puţine diferenţe între ele, şi de aceea sunt confundate cu 
uşurinţă - dar, oricum, fiecare are un rol distinct. în proiectele simple, 
toate trei sunt la fel. 

Unitatea de înregistrare (colectare) 

Elementul folosit pentru măsurarea variabilelor este unitatea de înregistrare 
a datelor. Aceasta este partea de comunicare ce urmează a fi codată 
(etichetată) şi folosită în una dintre formele de analiză. Unitatea de înre¬ 
gistrare variază în funcţie de obiectul cercetării, nivelul de profunzime al 
analizei, de tipul şi suportul material de care dispune cercetătorul. 

Cuvânt 

Când cuvintele sunt unităţi de înregistrare, cercetătorii categorizează fiecare 
cuvânt individual. Această unitate de înregistrare este bine definită, deoa¬ 
rece cunoaştem graniţele fizice ale cuvântului. Când toate cuvintele au fost 
plasate în categorii, analiza de conţinut se reduce pur şi simplu la numă¬ 
rarea cuvintelor, adică o tehnică ce vizează descrierea obiectivă, sistematică 
şi cantitativă a conţinutului manifest al comunicării. Această abordare a 
caracterizat perioada de început, când analiza de conţinut era considerată 
semantică 1 statistică sau o tehnică de factură cantitativă prin care se descrie 
„comportamentul simbolic 2 ”. Acest mod de realizare a analizei de conţinut 
a fost numită analiză conceptuală - care, aşa cum am mai spus, urmăreşte 
să stabilească prezenţa şi frecvenţa cuvintelor în text. Deşi numărarea 
cuvintelor are aplicabilitate limitată, cunoaşterea frecvenţei cuvintelor-cheie 
este folositoare. După cum observă H.P. Luhn, 


1. Semantică - ramură a lingvisticii care se ocupă cu studierea sensurilor cuvin¬ 
telor şi a evoluţiei acestor sensuri. 

2. Simbolic, folosit ca simbol; exprimat printr-un simbol. Simbol - semn care 
reprezintă în mod convenţional sau prin analogie un obiect, o noţiune, o idee etc. 

Justificarea măsurării cuvântului prin folosirea frecvenţei se bazează pe 
faptul că un scriitor repetă anumite cuvinte deoarece el avansează ori 
variază argumentele, elaborând astfel un aspect al subiectului. Mai mult, 
adesea cuvintele se găsesc în compania altor cuvinte în propoziţii şi fraze, 
oferind mai multă semnificaţie fiecărui cuvânt (1958/1968). 

Faptul că, prin calculul frecvenţei producerii anumitor cuvinte, analiza 
de conţinut cantitativă „elaborează un aspect al subiectului”, adică poate 
identifica o temă, întemeiază folosirea ei în cercetarea calitativă. 

Multe software specializate pot număra cuvintele automat, adică cerce¬ 
tătorii nu trebuie să codeze unităţile de înregistrare înainte de codare. 
Programele pur şi simplu parcurg documentul, reţinând numărul, frecvenţa 
şi procentajul prezenţei cuvintelor individuale întâlnite. 

Sensul cuvântului este o variaţie a cuvintelor ca unităţi de înregistrare, 
în vreme ce cuvintele cu sens explicit pot fi identificate cu uşurinţă, 
selectarea cuvintelor cu sens implicit, cu conţinut latent este uneori com¬ 
plicată din cauza cerinţelor raţionamentelor despre un sistem subiectiv. 
Pentru a încerca limitarea subiectivităţii, dar şi pentru a limita problemele 
ce ţin de nivelul de încredere, codarea sensului implicit al cuvântului 
presupune de obicei şi utilizarea unor dicţionare (generale, de specialitate). 
Identificarea mesajului latent a deschis orizonturi noi analizei de conţinut, 
ceea ce l-a făcut pe Ole Holsti (1969, p. 14) să o considere o „tehnică de 
a face inferenţe”. în acest fel a apărut analiza relaţională , care se bazează 
pe analiza conceptuală, dar o depăşeşte prin examinarea relaţiilor dintre 
concepte. Probabil că cea mai puternică pretenţie a analizei relaţionale este 
aceea că menţine un înalt grad de rigoare statistică, fără a pierde din 
bogăţia detaliilor, uşor de remarcat când se folosesc metode cantitative. 

Un lucru care trebuie avut în vedere este utilizarea, din raţiuni stilistice, 
a sinonimelor într-un document, ceea ce îi poate face pe cercetători să 
subestimeze importanţa unui concept (Weber, 1990). Un alt aspect în 
legătură cu care trebuie sa fim atenţi este faptul că unele cuvinte pot avea 
înţelesuri multiple, iar un tabel de frecvenţă nu indică despre care dintre 
sensuri este vorba. 

O regulă ce trebuie urmată în analiză este utilizarea numărării frecvenţei 
cuvintelor pentru a identifica termeni care prezintă un potenţial interes, şi 
apoi folosirea căutării de tip cuvânt-cheie-în-context - în engleză, Key 
Word In Context (KWIC) - pentru a observa consistenţa folosirii cuvintelor. 
Se recomandă să se analizeze întreaga propoziţie în care se găseşte cuvântul 

şi, în plus, propoziţia, dinainte şi cea de după. Cele mai multe programe de 
analiză calitativă (de exemplu, ATLAS.ti şi HyperREASEARCH, Ia care 
se adaugă programe special destinate acestei operaţiuni, pe care le-am 
menţionat mai înainte) îi permit cercetătorului să identifice contextul în 
care apare cuvântul-cheie. O căutare de acest tip va releva toate instanţele 
în care apare un cuvânt - propoziţia/fraza, linia de text sau paragraful în 
care a fost utilizat cuvântul respectiv, dar şi înţelesul acestuia într-un 
context mai larg. Această procedură va întări validitatea inferenţelor care 
se fac plecând de la date. 

Menţionăm că unele software, cum este General Inquirer sau Diction 
5.0, pot distinge automat între înţelesurile multiple ale cuvântului şi pot 
identifica expresii care formează unităţi semantice de cuvinte-cheie ce 
constituie unităţi de înregistrare. Evident că acest lucru este valabil numai 
pentru limba engleză - pentru alte limbi trebuie construite dicţionare 
corespunzătoare, ceea ce nu constituie o întreprindere prea uşoară. 

Propoziţie/frază 

Ocazional, pot fi folosite propoziţii/fraze ca unităţi de înregistrare, în 
special în unele materiale cum sunt răspunsurile la întrebările deschise şi 
analiza unor texte comparate. De exemplu, cuvântările liderilor politici în 
perioade de timp diferite, a căror analiză urmăreşte să surprindă modi¬ 
ficările tematice din discursul acestora. Deşi graniţele propoziţiilor sunt 
bine definite, folosirea lor ca unităţi de înregistrare implică codarea manuală 
a acestora, deoarece programele de computer nu pot clasifica automat 
propoziţiile/frazele aşa cum fac pentru cuvinte şi sensurile lor. O asemenea 
codare oferă întotdeauna oportunitatea înţelegerii cuvântului în context 

Paragraf 

Un paragraf este o unitate structurată deasupra propoziţiei/frazei, aşa încât 
poate fi o unitate de înregistrare. Oricum, uneori, un paragraf cuprinde 
prea multe idei pentru atribuirea consistentă a segmentului de text la o 
categorie singulară. Aceasta conduce la imposibilitatea replicării codării. 
Totuşi, paragraful poate fi o alegere potrivită în cazul analizei unor texte de 
felul discursurilor politice. 


Temă 

Probabil mai potrivit decât propoziţiile/frazele este să codăm teme. După 
T. Rotariu (1986, p. 139), tema este unitatea de înregistrare cel mai des 
folosită, fiind vorba despre „acel fragment de text care, prin ideile con¬ 
ţinute, corespunde semnificaţiei uneia sau alteia dintre categoriile stabilite”. 
De pildă, când materialul textual îl reprezintă întrebările cu răspuns deschis 
din ghidul de interviu sau din chestionar, o temă poate include câteva 
propoziţii/fraze care sunt comune mai multor răspunsuri la astfel de 
întrebări. Acelaşi autor subliniază însă că 

depistarea ideilor, ca unităţi de înregistrare, nu este un lucru chiar atât de 
simplu, ba uneori se dovedeşte mai dificilă decât în cazul cuvintelor sau 
noţiunilor (1986, p. 140). 

El atrage atenţia că reperarea unei teme într-un text este un act puternic 
influenţat de trăsăturile celui care îl realizează şi, pentru asta, este nevoie 
de experienţă şi simţ analitic dezvoltat. 

Tema este o unitate de înregistrare utilă dacă ceva este ambiguu. Ole 
Holsti descrie tema ca fiind „o singură aserţiune despre unele subiecte” 
(1969, p. 116). Graniţa temei trasează o singură idee; noi nu suntem 
restricţionaţi de graniţele semantice individuale ale propoziţiilor/frazelor 
şi paragrafelor. Cercetătorul care defineşte tema ca unitate de înregistrare 
trebuie să includă un ghid de înregistrare, după cum urmează: la o 
extremă, fragmente de propoziţii/fraze ce pot fi codate, iar la cealaltă 
extremă, paragrafe ori paragrafe multiple ce pot fi codate. Oricum, chiar 
cu un astfel de ghid, codorii, în mod necesar, folosesc judecata pentru a 
determina graniţele particulare ale temelor ca unităţi de înregistrare şi, 
prin urmare, codarea lor poate fi nereplicabilă. 

Textul întreg 

O unitate de înregistrare mai largă decât un paragraf este textul întreg şi 
are, ca şi paragraful, graniţe fizice clar definite. La extrem, un document 
întreg poate fi o unitate de înregistrare. Codarea textului întreg este aproape 
totdeauna nereplicabilă când se codează manual. 

Unitatea de analiză (numărare) 

Are funcţia de cuantificare şi reprezintă elementul după care datele sunt 
analizate şi rezultatele sunt prezentate. Unitatea de analiză poate varia în 
analiza de conţinut - prin urmare, sistemul de codare cu care operaţio- 
nalizăm constructele depinde nu numai de tipul de text sau mediul de 
comunicare ce urmează a fi studiat, ci şi de unitatea de analiză pe care 
cercetătorul o stabileşte. Cercetătorul stabileşte unităţile de analiză, adică 
decide cantitatea de text care se atribuie unui cod. 

După cum am mai spus, în cele mai multe investigaţii sociale persoana 
individuală este atât unitatea de colectare a datelor, cât şi unitate de analiză. 
In analiza de conţinut, în general, unitatea de colectare a datelor ori 
unitatea de analiză (numărare) - sau ambele - constituie o unitate de mesaj 
sau text (cuvânt, sens al cuvântului, propoziţie/frază, paragraf, temă, text 
întreg), adică porţiunea de text la care cercetătorii aplică eticheta cate¬ 
goriei. 

Numărarea arată cuvintele în text, iar ratingul le arată în propoziţii, 
paragrafe etc. De exemplu, am numărat într-un text următoarele cuvinte : 
iritat (3), sătul de (7), dezgustat (8). Toate aceste cuvinte le putem eticheta 
cu mânios , care are astfel 18 prezenţe în text. Putem face estimarea 
(ratingul) unităţilor mai mari de cuvânt. De pildă, propoziţia „Am găsit 
ideea dezgustătoare” poate fi estimată astfel: 

agreabil lipsit de gust 


0 1 2 3 4 5 

S. Chelcea (2001, p. 526) arată că se mai utilizează ca unităţi de 
numărare: unităţi tipografice şi centimetrul (pentru stabilirea lungimii 
rândurilor); cm 2 şi coloana (pentru analiza presei scrise); rândul în pagină 
(pentru alte publicaţii); minutul şi ora (pentru analiza conţinutului emi¬ 
siunilor radio şi tv, a filmelor sau discursurilor politice). 

De cele mai multe ori, conceptele implică cuvinte grupate ( cluster , în 
engleză). De pildă, un cluster conceptual se poate forma în jurul ideii de 
devianţă. Cuvinte precum crimă , delincvenţă, bani , evaziune fiscală şi 
fraudă pot forma un cluster în jurul ideii de devianţă. Evident, conceptele 
duc mai mult la conţinutul latent decât la cel manifest; iar mai mult rating 

presupune mai multă judecată, deşi cuvintele ce formează clustere pot fi 
pur şi simplu numărate. 

La rândul ei, o temă este mai extinsă decât un concept (aproape ca o 
caracteristică). Ea poate fi alcătuită din multe concepte şi de aceea trebuie 
să specificăm unitatea, adică tema fiecărei propoziţii, a fiecărui paragraf, 
a textului (carte, articol, interviu) în întregime. 

Unitatea de context 

O unitate de context desemnează acel segment al comunicării care ne 
permite să vedem dacă unitatea de înregistrare are o orientare pozitivă, 
negativă sau neutră. Mărimea ei este determinată de mărimea unităţii de 
înregistrare, putând fi mai mare sau cel puţin egală cu ea. De pildă, dacă 
cuvântul reprezintă unitatea de înregistrare, atunci propoziţia, fraza sau 
paragraful pot fi unităţi de context. Deşi unităţile de context se cuantifică 
cu greutate, trebuie totdeauna precizat contextul pentru a putea evalua 
corect orientarea unităţii de înregistrare. 


Codarea 

Codarea este un aspect important al măsurării. Categoriile care rezultă în 
urma operaţiunii de codare asigură structura pentru gruparea unităţilor de 
înregistrare. După cum am mai spus, formularea categoriilor este inima 
analizei de conţinut. B. Berelson subliniază importanţa acestei etape când 
atenţionează că 

Analiza de conţinut se bizuie sau eşuează prin categoriile ei. Studiile sunt 
productive în măsura în care categoriile au fost clar formulate şi bine 
adaptate la problemă şi la conţinut (1952, p. 147). 

în Dicţionarul de sociologie Oxford , codarea este definită astfel: 

Transformarea observaţiilor în categorii şi clasificări, atribuind un număr 
sau un simbol fiecărui item de informaţie sau părţi de propoziţie, în vederea 
unei analize cantitative ulterioare (Marshall, 2003, p. 103). 

Conform definiţiei, codarea presupune marcarea unităţilor textuale cu 
scurte coduri alfanumerice care, uneori, abreviază categoriile variabilelor 
şi care, de asemenea, aduc diverse alte informaţii. Odată documentul 
marcat, cercetătorul poate să îl analizeze. Ca să codeze un document, 
analiştii trebuie să creeze un cod pentru fiecare din categoriile variabilelor 
stabilite. Pentru ca să micşoreze erorile, un cod poate fi o versiune abreviată 
a categoriei. De exemplu, constructul „Atitudinea faţă de hotărârile şi 
deciziile referitoare la universităţile particulare”, devenit variabilă, are trei 
categorii: negativă, neutră şi pozitivă, etichetate n, 0 şi p. Când codorii 
identifică o afirmaţie textuală cu privire la această atitudine, ei marchează 
cu uşurinţă codul corect, deoarece au stabilit că „univprn”, „univprO” şi 
„univprp” reprezintă atitudinile negativă, neutră şi pozitivă ale enun- 
ţiatorului (autorul articolului) faţă de o decizie sau hotărâre a MEC 
referitoare la aceste universităţi. 

Sunt posibile multe scheme de codare, în funcţie de constrângerile 
software-lui folosit. Exemplul de mai înainte este funcţional pentru pro¬ 
gramul CDC EZ-Text sau SPSS. Aceleaşi coduri, în ATLAS.ti, conform 
cerinţelor specifice de lucru pentru o variabilă ordinală, arată astfel: 
„atitudine negativă %1”, „atitudine neutră %2” şi „atitudine pozitivă 
%3”. în toate cazurile, de obicei, limita este determinată de tipul de 
caractere ce poate fi folosit, numărul total al caracterelor codului şi litere 
mari versus litere mici ale caracterelor alfabetului. 

După cum am mai spus, analiştii elaborează un cadru sau sistem de 
codare şi definesc codurile într-o carte (listă) a codurilor ce oferă o 
îndrumare generală a operaţiunii de codare (Milles şi Huberman, 1994). 
De pildă, în interviurile semistructurate sunt unele întrebări deschise 
care nu au spectrul răspunsurilor predefinite, cum se întâmplă cu între¬ 
bările închise de felul: „Dacă mâine ar fi alegeri, cu ce partid politic aţi 
vota?”. Dar după o asemenea întrebare, în mod firesc, ar trebui să 
urmeze întrebarea deschisă : „De ce votaţi cu partidul X ? ”, Sub întrebare 
este lăsat un spaţiu, pentru ca intervievatorul să scrie cât mai exact 
posibil răspunsul subiectului. Cercetătorul trebuie să analizeze răspun¬ 
surile date sau un eşantion din ele pentru a stabili un cadru de codare 
pentru întrebarea respectivă, ce va servi ca instrument de lucru pentru 
distingerea tipurilor de răspuns. Un exemplu de cadru de codare este 
următorul: 

Categorie 

Cod 

Ii plac liderii partidului 

1 

Doreşte aplicarea anumitor politici ale partidului 

2 

Ii plac anumite idealuri ale partidului 

3 

Votează întotdeauna pentru partid 

4 

Vrea schimbarea puterii actuale 

5 

Respinge politicile altor partide 

6 

Alte motive 

7 


Cadrul este construit pentru fiecare întrebare şi, în final, se elaborează 
cartea codurilor ce ghidează activitatea codorilor. Ei citesc cu atenţie 
răspunsurile fiecărui subiect la întrebările deschise, textul ce trebuie ana¬ 
lizat sau răspunsurile Ia interviurile în profunzime, pentru a decide care 
dintre categoriile cadrului (sistemului) de codare aproximează mai bine un 
răspuns sau un segment de text. De pildă, dacă un respondent a spus : 
„Cred că reducerea impozitelor este o măsură necesară pentru ridicarea 
standardului de viaţă”, codorul va încercui 2, pentru că subiectul se referă 
la una din prevederile programului de guvernare al partidului X. 

Definiţiile categoriilor, selectarea pasajelor tipice de text şi regulile 
pentru distingerea diferitelor categorii formulate în raport cu teoria şi 
materialul analizat sunt completate pas cu pas şi revizuite în procesul 
analizei. Există două moduri de codare a datelor care operează cu reguli 
uşor diferite: codare emergentă şi codare apriorică. Se recomandă ca 
operaţiunea să fie făcută de doi cercetători, dar ea poate fi realizată şi de 
unul singur sau, după caz, de o echipă de codori. 

Vorbim de codare emergentă când categoriile sunt stabilite prin exa¬ 
minarea datelor în şase etape. 

1. Doi cercetători citesc materialul independent unul de celălalt, iden¬ 
tifică codurile şi le înscriu într-o carte (listă) a codurilor. 

2. Cercetătorii compară notiţele şi reconciliază diferenţele apărute faţă 
de listele iniţiale de coduri, producând astfel o carte rafinată a 
codurilor. 

3. Cercetătorii se întorc Ia materialul studiat şi folosesc independent 
cartea codurilor corectată, pentru îmbunătăţirea codării. 

4. Se verifică fidelitatea pentru a stabili acordul intercodor (intracodor, 
dacă lucrează un singur cercetător ce realizează operaţiunea la o 

diferenţă de câteva zile). Dacă nivelul de fidelitate nu este acceptabil, 
se repetă etapele anterioare. 

5. Odată stabilită fidelitatea, cartea codurilor este aplicată la întregul text. 

6. Se face o verificare periodică a calităţii procesului de codare. 

Codarea apriorică se face în cinci paşi: 

1. Categoriile sunt stabilite înainte, dar şi în timpul analizei pe baza 
unor teorii. 

2. în cadrul echipei de cercetare trebuie să se cadă de acord asupra 
acestor categorii. 

3. Se aplică codurile la date. De pildă, fiecare propoziţie sau paragraf 
se codează cu unul sau mai multe coduri din cartea codurilor. 

4. Se face revizuirea codării, dacă este necesar. 

5. Se restrâng categoriile până la punctul când se maximizează exclu¬ 
sivitatea şi exhaustivitatea reciprocă a acestora (Weber, 1990). 

Există foarte multe tipuri de categorii pe care le putem stabili aprioric, 
pe baza teoriilor sociologice şi/sau a cercetărilor anterioare. De pildă, 
însuşirile actorilor sociali - vârsta, sexul, statutul social, trăsăturile fizice 
sau de caracter; valorile promovate; subiectele tratate sau genurile de 
rubrici din presa scrisă sau media tv şi audio; categoriile de apreciere 
corespunzătoare variabilelor sub formă de scală ordinală, cele mai frecvente 
fiind trihotomia favorabil, neutru (indecis), nefavorabil. Menţionăm însă 
că nu există reţete valabile de stabilire a categoriilor pentru orice cercetare. 

în mod tradiţional, cel mai adesea, analiza de conţinut a fost concepută 
în termenii analizei conceptuale. Se alege un concept pentru a fi examinat, 
iar analiza presupune cuantificarea şi înregistrarea apariţiei sale. Accentul 
cade pe urmărirea apariţiei termenilor într-un text, deşi termenii pot fi atât 
impliciţi, cât şi expliciţi. In vreme ce termenii expliciţi pot fi identificaţi cu 
uşurinţă, codarea termenilor impliciţi şi stabilirea nivelului lor de implicare 
este mai complicată. Pentru a încerca limitarea subiectivităţii, dar şi pentru 
a limita problemele ce ţin de nivelul de încredere, codarea termenilor 
impliciţi presupune utilizarea unor dicţionare (generale, de specialitate) 
sau a unor reguli de traducere contextuală. Uneori sunt utilizate ambele 
mijloace. De exemplu, pentru o cercetare cu tema „Mediul înconjurător şi 
programele partidelor politice”, mai întâi se realizează pe computer o listă 
(cartea codurilor) cu conceptele esenţiale din lucrări şi dicţionare de 

specialitate care se referă la probleme de conservare a mediului şi la 
probleme ecologice. Termenii sunt aleşi datorită nivelului lor ridicat de 
validitate pentru contextul temei cercetate. Alţi termeni pot reieşi din 
programele partidelor politice în urma examinării cuvintelor- şi expresiilor- 
-cheie în contextul abordării problemelor de mediu folosind procedura 
cuvânt-cheie-în-context. 

Codarea vizibilă, structura de suprafaţă a textului, este numită codare 
manifestă. Sistemul de codare listează termenii textului (de exemplu, roşu) 
sau acţiunile filmului (de exemplu, un sărut) şi apoi le localizează în text, 
respectiv Ie înscrie în formularul de codare numărul de apariţii într-o 
perioadă de tip specifică. Pentru text, cercetătorul poate utiliza un software 
adecvat ce foloseşte o listă comprehensivă a cuvintelor sau expresiilor 
relevante puse într-o formă pe care computerele le pot citi. 

Codarea manifestă are un grad ridicat de fidelitate, deoarece cuvântul sau 
expresia fie există, fie nu. Dar, aşa cum am argumentat, codarea manifestă 
nu ia în calcul conotaţiile cuvintelor sau expresiilor. Acelaşi cuvânt poate 
avea înţelesuri diferite, în funcţie de context. Posibilitatea unor înţelesuri 
multiple ale cuvintelor limitează măsurarea validităţii codării manifeste. 

Conţinutul latent al textului reprezintă structura de profunzime a lui. 
Cercetătorul care foloseşte codarea latentă caută să afle înţelesul implicit 
în contextul textului. De pildă, un cercetător citeşte un paragraf întreg şi 
decide dacă acesta conţine teme erotice ori un sentiment romantic. Sistemul 
de codare trebuie să aibă reguli atât pentru ghidarea interpretării textului, 
cât şi pentru a determina dacă temele particulare exemplificate sunt pre¬ 
zente sau nu. 

Codarea latentă tinde să fie mai puţin fidelă decât codarea manifestă. 
Ea depinde de cunoştinţele, limbajul şi înţelesurile sociale. Instruirea, 
practica şi regulile scrise îmbunătăţesc fidelitatea, dar rămâne încă dificilă 
identificarea consistentă a temelor. Validitatea codării latente poate excede 
validitatea codării manifeste, deoarece oamenii comunică înţelesuri în 
multe feluri implicite care depind de context, nu numai în cuvinte specifice. 

încercând să rezolve dilema codare manifestă versus codare latentă, Ole 
Holsti (1969) spune: 

Este adevărat că numai atributele manifeste ale textului pot fi codate, dar 
această limitare este deja implicată de cerinţa obiectivităţii. Inferenţele 
despre înţelesurile latente ale mesajelor sunt prin urmare permise, dar. 
ele reclamă coroborare cu evidenţa... de asemenea, trebuie să ofere extrase 

detaliate din afirmaţiile relevante care servesc să justifice interpretările 

cercetătorului. 

Indiferent de tipul analizei, procesul codării este în mod fundamental 
unul de reducţie selectivă. Prin reducerea textului la categorii constând 
dintr-un cuvânt, sintagmă, propoziţii, cercetătorul se poate concentra 
asupra cuvintelor specifice sau patternurilor relevante şi le poate coda cu 
acurateţe. 

Un exemplu de analiză conceptuală îl reprezintă examinarea discursu¬ 
rilor unui candidat la preşedinţie pe tema asistenţei medicale a populaţiei. 
Codarea acestora urmăreşte prezenţa anumitor cuvinte. Problematica stu¬ 
diului poate implica examinarea numărului de cuvinte (expresii) pozitive 
utilizate pentru a descrie planul propus de candidat, precum şi examinarea 
numărului de cuvinte (expresii) negative folosite pentru a descrie starea 
curentă a asistenţei medicale din România. Cercetătorul ar putea fi interesat 
nu numai de cuantificarea acestor cuvinte, ci şi de modul în care sunt 
relaţionate. în analiza conceptuală, cercetătorul urmăreşte doar să evi¬ 
denţieze prezenţa cuvintelor din punctul de vedere al problematicii cer¬ 
cetării - adică, în exemplul dat, să evidenţieze prezenţa cuvintelor pozitive 
şi negative folosite de candidatul la cea mai înaltă funcţie în stat, în raport 
cu planurile propuse de el şi cele curente de asistenţă medicală a cetăţenilor. 
Este vorba de observarea direcţiei mesajelor în conţinutul textelor de-a 
lungul unui continuum. Cercetătorul împarte o listă a cuvintelor ce carac¬ 
terizează cele două planuri ale asistenţei medicale prezentate în cuvântările 
candidatului, în care unele sunt pozitive ( eficient , ieftin, cuprinzător ), iar 
altele negative ( ineficient , scump, selectiv). 

Pentru început, cercetătorul trebuie să decidă nivelul de analiză. El 
hotărăşte dacă va coda un cuvânt izolat, cum ar fi „ieftin”, sau seturi de 
cuvinte ori expresii (sintagme), precum „disponibil pentru toată lumea”. 
După ce identifică conceptele din text, cercetătorul dezvoltă şi un set de 
categorii predefmite. Apoi trebuie să decidă dacă va coda sau nu fiecare 
cuvânt pozitiv sau negativ care apare sau dacă va coda doar anumite 
cuvinte pe care le consideră mai relevante pentru problematica asistenţei 
medicale. Astfel, cercetătorul trebuie să stabilească cât de flexibil să fie în 
codare. El trebuie să soluţioneze dilema dacă să codeze numai pe baza 
setului de categorii definite sau dacă să-şi îngăduie să adauge categorii 
relevante care nu au fost incluse în acel set pe măsură ce le găseşte în text, 
lucru ce permite încorporarea de material nou, important pentru procesul 

codării, cu consecinţe semnificative asupra rezultatelor. De pildă, costul 
asistenţei medicale a fost codat cu „ieftin”, care a apărut în text de cincizeci 
de ori, dar a descoperit şi cincisprezece apariţii ale sintagmei „disponibil 
pentru toată lumea”, care are legătură cu cuvântul „ieftin” ce codează 
costul asistenţei medicale. Această legătură îl poate conduce pe cercetător 
la interpretarea (inferenţa) potrivit căreia candidatul încearcă să prezinte 
planul său privind asistenţa medicală mai mult pe baza avantajelor materiale 
şi nu urmăreşte să beneficieze de ea toţi cetăţenii. 

Cercetătorul mai trebuie să decidă asupra nivelului de generalizare, 
adică dacă vor fi codate conceptele exact aşa cum apar în text sau dacă ele 
pot fi înregistrate chiar şi atunci când apar în forme diferite. De exemplu, 
„scump” poate să apară şi în forma „scumpete”. Cercetătorul trebuie să 
stabilească dacă cele două cuvinte semnifică lucruri total diferite sau dacă 
sunt suficient de asemănătoare încât să poată fi codate ca având acelaşi 
înţeles. în conformitate cu aceasta, apare nevoia de a determina gradul de 
implicare. Acest lucru presupune mai mult decât realizarea unor diferenţe 
subtile în ceea ce priveşte timpul verbelor sau înţelesul, ca în cazul 
termenilor „scump” şi „scumpete”. Determinarea gradului de implicare îi 
permite cercetătorului să codeze nu numai cuvântul „scump”, ci şi cuvinte 
care implică înţelesul de „scump”. Ele pot include : cuvinte tehnice, jargon, 
eufemisme politice, cum ar fi expresia „cerinţa de a economisi”, despre 
care cercetătorul consideră că nu merită o categorie separată, ci că ar fi 
mai bine reprezentată sub categoria „scump”, datorită semnificaţiei sale 
implicite de „scump”. 

După ce a luat în considerare generalizarea conceptelor, analistul trebuie 
să creeze reguli de aplicare a codurilor care îi vor permite să facă mai 
eficient şi mai organizat procesul de codare - astfel spus, să se poată coda 
corect. Dezvoltarea unui set de reguli asigură o codare consecventă, adică 
în acelaşi fel. Dacă, intr-un paragraf, cercetătorul a codat costul asistenţei 
medicale ca o „provocare economică”, iar când acelaşi lucru s-a produs în 
următorul paragraf el o codează sub categoria „scump”, atunci datele pot 
fi invalidate - la fel şi interpretarea derivată din date. Regulile de codare 
protejează împotriva acestui lucru şi dă procesului codării un nivel ridicat 
de consecvenţă şi coerenţă. 

In afara regulilor scrise pentru deciziile codării, cercetătorul creează un 
formular de codare pe care se înregistrează informaţia. Fiecare unitate 
trebuie să aibă o înregistrare separată pe formular. în caseta 3.1 ilustrăm un 
exemplu de formular de codare folosit în analiza de conţinut cu următoarea 

întrebare generală a cercetării: Cum sunt reprezentate femeile în coti¬ 
dienele centrale în rol de lider important ? Formularul a fost conceput să 
răspundă setului de întrebări ale cercetării, care au cerut atât codare 
manifestă, cât şi codare latentă. 

întrebările care au ghidat codarea au fost următoarele : 

1. Caracteristicile articolelor: Care este cotidianul ? Care este data 
articolului? Cât de mare este articolul? Ce domeniu abordează 
subiectul? Unde a apărut în ziar? Au fost folosite fotografii? 

2. Oamenii din articol : Câţi oameni sunt numiţi în articol? Dintre 
aceştia, cât de mulţi sunt importanţi ? Ce sex are fiecare persoană 
numită ? 

3. Roluri de lider : Dintre persoanele importante din articol, care au 
roluri de lider ? Care este domeniul profesional sau de conducere al 
persoanei ? 

4. Roluri pozitive sau negative : Pentru fiecare lider sau rol profesional, 
stabilim ratingul cât este de pozitiv sau negativ. De exemplu: 5 = 
pozitiv ridicat, 4 = pozitiv, 3 = neutru, 2 = negativ, 1 = negativ 
ridicat, 0 = ambiguu. 

Caseta 3.1 

Profesor Mircea Agabrian, Centrul de Cercetări Sociologice 


Exemplu de formular de codare 


Articol 

Ziarul 

Data 

Dimensiunea 

Total număr oameni numiţi 


Nr. fotografii 


Nr. oamenilor cu roluri semnificative 

Subiect articol 

Persoana 

Gen social 

Lider ? 

Domeniul 

Ratingul 

Persoana 

Gen social 

Lider ? 

Domeniul 

Ratingul 

Persoana 

Gen social 

Lider? 

Domeniul 

Ratingul 

Persoana 

Gen social 

Lider ? 

Domeniul 

Ratingul 

Persoana 

Gen social 

Lider ? 

Domeniul 

Ratingul 

Persoana 

Gen social 

Lider? 

Domeniul 

Ratingul 

Exemplu de înregistrare a formularului pentru un articol 

Articol 4237 Ziarul Adevărul Data 11 august 2004 Mărimea Coloană 24 cm 

Total număr oameni numiţi 5 Nr. fotografii 0 

Nr. oamenilor cu roluri semnificative 4 Subiect articol Politică externă 

Persoana 1 Gen social M Lider ? DA Domeniul Bancar Ratingul 5 

Persoana 2 Gen social M Lider ? NU Domeniul Guvern Ratingul 3 

Persoana 3 Gen social F Lider? DA Domeniul Societatea civilă Ratingul 2 

Persoana 4 Gen social F Lider ? DA Domeniul Guvern Ratingul 1 

Persoana _ Gen social _ Lider ? __ Domeniul_ Ratingul 


Următoarea decizie pe care trebuie să o ia cercetătorul priveşte infor¬ 
maţia lipsită de relevanţă. El trebuie să stabilească dacă informaţia ire- 
levantă trebuie neglijată (ignorată) (după cum sugerează Weber, 1990) sau 
utilizată pentru a reexamina şi/sau modifica schema categoriilor. în cazul 
exemplului despre analiza cuvântărilor unui candidat la preşedinţie, con¬ 
juncţiile „şi”, „ori”, „sau” etc. pot fi ignorate. Ele nu adaugă nimic la 
cuantificarea cuvintelor „ieftin” şi „scump”, putând fi omise fără nici o 
consecinţă asupra codării. 

Fiecare limbă are un set al frecvenţei cuvintelor bine stabilit. De pildă, 
în multe documente de limbă engleză, cel mai comun cuvânt este „the”, de 
obicei „of este al doilea, şi aşa mai departe 1 . Aceste cuvinte comune pe 
care le găsim în orice limbă nu ne spun nimic despre conţinutul docu¬ 
mentelor, nefăcând altceva decât să îngreuneze analiza. Prin urmare, multe 
software de analiză a frecvenţei cuvintelor ignoră aceste cuvinte comune 
cu ajutorul facilităţii stoplist. 

Pentru nevoile analizei, putem stabili dinainte două liste de cuvinte cu 
cea mai mare frecvenţă, pe care să le folosim în proiecte diferite. De 
obicei, în toate proiectele se ignoră cel puţin primele 20 de cuvinte cu 
frecvenţa cea mai ridicată, dar uneori se recomandă folosirea unei liste de 
circa 180 de cuvinte. Acest al doilea caz este util când se analizează 

1. Pe Internet se găsesc mai multe variante ale setului de cuvinte comune din 
limba engleză cu cea mai ridicată frecvenţă. 

răspunsurile la întrebările deschise unde conţinutul este mai important 
decât maniera de exprimare. 

După ce s-a luat decizia în legătură cu tratamentul aplicat informaţiei 
lipsite de relevanţă, urmează etapa codării textului. Ea se poate realiza atât 
manual, citind textul şi notând apariţia conceptelor în formularul codării, 
cât şi cu ajutorul diferitelor programe pentru computer. Codarea cu ajutorul 
computerului reprezintă una dintre cele mai mari realizări ale analizei 
conceptuale din perioada contemporană. Prin introducerea în computer a 
categoriilor, programele pentru analiza de conţinut pot realiza cu multă 
uşurinţă, în mod automat, procesul de codare şi pot examina un volum 
imens de date, o gamă largă de texte, rapid şi eficient. Dar automatizarea 
procesului de codare şi reuşita sa depind foarte mult de experienţa cer¬ 
cetătorului şi de construcţia schemei de categorii. Când codarea se reali¬ 
zează manual, cercetătorul îşi poate da seama cu mai multă uşurinţă de 
posibilele erori. Computerul este doar un instrument şi poate realiza 
codarea numai pe baza informaţiilor introduse. 

Codarea documentelor cu ajutorul computerului se realizează în şapte 
etape: 

1. Editarea documentelor cu un procesor de text. 

2. Crearea unei document ASCII sau rtf, în funcţie de programul 
utilizat. 

3. Importul documentului într-un software dedicat şi urmarea pro¬ 
cedurilor standard. 

4. Ataşarea codurilor la segmentele de text, adică marcarea gra¬ 
niţelor fiecărui segment de text şi inserţia unui cod din cartea 
codurilor sau din dicţionarul redactat de cercetător - sau dicţio¬ 
narul predefinit, în unele programe de calculator. 

5. Analiza datelor : efectul codării creează o bază de date a varia¬ 
bilelor categoriale. Toate programele de analiză de conţinut au 
unele posibilităţi de manipulare şi afişare a lor. De obicei, baza 
de date poate fi exportată mai departe pentru realizarea analizei 
cu programe statistice, de exemplu, pentru calcularea frecven¬ 
ţelor. 

6. -7. Editarea rezultatelor şi, când este cazul, exportul rezultatelor. 

Unele programe pot exporta fişiere speciale pentru pachete sta¬ 
tistice, cum sunt SPSS sau SAS. 

Indiferent de procedura de codare, există trei abordări majore ale cate- 
gorizării într-un sistem de codare : (1) clase comune ; (2) clase speciale ; 
şi (3) clase teoretice. 

Clasele comune sunt folosite virtual de către oricine în societate. De 
exemplu, vârstă, sex, mamă, tată, profesor, şef, iubit/iubită etc. Esenţială 
este aprecierea dacă o anumită caracteristică demografică se relaţionează 
cu patternurile provenind din altă clasă de codare. 

Clasele speciale sunt categoriile colocviale şi limbajul conceptual al 
diverselor profesiuni. Clasele teoretice sunt cele care emerg în cursul 
analizei datelor, categorii împrumutate din clasele speciale (de pildă, din 
limbajul sociologic), aşadar categorii a căror substanţă este fundamentată 
în date. Nu este posibil ca ele să fie cunoscute imediat, ci numai după ce 
observatorii petrec un timp considerabil cu studiul conţinutului textului. 
Oricum, dacă dezvoltăm coduri proprii, trebuie să lăsăm datele să vor¬ 
bească de la sine. Constructele sociologice sunt formulate de analist. De 
pildă, „atitudine profesională , „înclinaţie educaţională”, „motivaţia mun¬ 
cii” etc. sunt exemple de constructe sociologice care adaugă compre- 
hensivitate şi profunzime analizei de conţinut. 


Selectarea codorilor şi instruirea acestora 

Codarea este în general mai rapidă şi se face cu mai multă acurateţe şi 
credibilitate cu cât codorii au mai multe cunoştinţe în domeniul analizat. 
Pentru analiza unui text politic ce abordează o problemă socială, cunoş¬ 
tinţele sociologice şi politice ale codorilor sunt utile. Codorii sunt antrenaţi 
să aplice codurile cu acurateţe în sesiuni de instruire, în care sunt infor ma ţi 
despre scopul analizei de conţinut, natura materialului textual şi schema de 
codare. Această informare explicativă este urmată de practica reală sau 
simulată pe text. Codarea cu acurateţe poate necesita, pentru codori, câteva 
şedinţe de instruire şi feedback. 

După K. Krippendorff (1980, p. 174), cerinţele minime pentru instrui¬ 
rea codorilor sunt: 

1. definiţia unităţilor de înregistrare, inclusiv procedurile pentru iden¬ 
tificarea lor; 

2. descrierea variabilelor şi categoriilor ; 

3. prezentarea procedurilor cognitive folosite în plasarea datelor în 
categorii; 

4. instrucţiuni pentru folosirea şi administrarea cărţii codurilor şi formu¬ 
larului codării. 

Există patru surse potenţial interrelaţionate de deficienţe ale codării 
care pot fi întâlnite în multe aplicaţii ale analizei de conţinut: deficienţe în 
documente, ambiguitate în procesul evaluării, codare influenţată şi codare 
greşită. în continuare, câteva explicaţii succinte despre fiecare. 

Deficienţe în documente 

De obicei, deficienţele din documentele originale nu pot fi remediate, dar 
convenţiile codării pot ajuta oarecum la realizarea codării consecvente. De 
exemplu, ambiguitatea în redactarea articolelor despre învăţământul supe¬ 
rior românesc poate genera îndoială codorului care va medita dacă să 
codeze o anumită hotărâre luată de MEC ca „decizie strategică” ori să nu 
o codeze, deoarece, în realitate, este vorba de o decizie tactică ce vizează 
o situaţie-limită. în acest caz, cercetătorii trebuie să stabilească mai bine 
convenţiile codării în cartea codurilor şi să le transmită codorilor în timpul 
instruirii acestora. 

Ambiguitate în realizarea judecăţilor 

Chiar şi cu cele mai simple variabile, codorii trebuie să-şi folosească 
judecata, iar aceasta deschide uşa erorii. De exemplu, în studiul articolelor 
despre proiectele de rezolvare a problemelor sociale ce vizează copiii 
străzii, codorii au folosit o scală cu cinci trepte pentru a clasifica măsura 
în care s-au îndeplinit obiectivele diverselor proiecte. La început, expresii 
scurte au definit treptele scalei: la cel mai înalt nivel, de exemplu, 
obiectivele erau „realizare deplină” ori „realizare aproape deplină”. Practica 
procesului de codare a relevat inconsistenţă între codori, astfel încât unii 
au sugerat că o scală numerică poate fi mai bună - obiectivele au fost „realizate 
în proporţie de 90%”. Când a treia scală a asigurat atât definiţii în cuvinte, 
cât şi evaluări numerice, rezultatul a fost o codare consecventă. Schimbarea 
codurilor şi instruirea corespunzătoare au contribuit la îmbunătăţirea codării. 


Codare influenţată 

Este greu de imaginat un subiect despre care un codor să nu aibă idei 
preconcepute. Potrivit lui R.Ph. Weber, 

Ambiguităţile în procesul judecăţii şi înclinaţia codorului se leagă de acea 
ambiguitate creată de mediul ospitalier pentru ca înclinaţia să se furişeze 
neobservată (1990, p. 142). 

Instruirea îi ajută pe codori să se pună în gardă împotriva subiec¬ 
tivismului neintenţionat, iar cercetătorii pot observa cui aparţine subiec¬ 
tivismul intenţionat. De asemenea, este indicat ca documentele să fie 
atribuite codorilor în mod aleatoriu. 

Codare greşită 

Codorii aplică ocazional incorect criteriile codării ori chiar scriu coduri 
greşit. Astfel de greşeli pot fi sistematice, tinzând să favorizeze sau să 
defavorizeze anumite categorii, dar se pot produce şi numai întâmplător. 
Alegerile înţelepte în construcţia etichetelor categoriilor şi o instruire adec¬ 
vată a codorilor pot evita astfel de greşeli. 

Adeseori, consecvenţa codării se referă la „acordul intercodor”. Ea 
înseamnă gradul în care diferiţi codori atribuie aceleaşi coduri segmentelor 
de text. O inconsecvenţă mare poate genera coruperea datelor. în multe 
circumstanţe, cercetătorii pot face estimări numerice ale acordului inter¬ 
codor şi folosesc rezultatele pentru judecarea corectitudinii codorilor, în 
vederea instruirii acestora şi îmbunătăţirii codării. Pentru a verifica acordul 
intercodor, codorii examinează fie aceleaşi documente, fie un subset de 
documente, aceleaşi pentru toţi codorii. 

Chiar şi atunci când codorii sunt relativ constanţi unul faţă de altul, 
codarea poate produce erori sistematice; codorii ca grup tind să facă 
aceleaşi erori în atribuirea codurilor categoriilor segmentelor de text. în 
general, uniformizarea măsurii erorii sistematice este mai dificilă decât 
verificarea acordului intercodor, deoarece implică faptul că cineva cunoaşte 
codurile „adevărate” pentru segmentele de text. în fapt, nimeni nu cunoaşte 
acest lucru. Oricum, cercetătorii trebuie să fie în măsură să detecteze 

nivelurile dense ale erorii sistematice în timpul instruirii şi apoi să rafineze 
categoriile variabilelor şi să modifice codarea manuală. 

Selectarea şi mânuirea documentelor 

Chiar dacă populaţia documentelor poate părea în mod conceptual clară, 
ansamblul lor ridică trei probleme pentru codare: (1) lipsa unor docu¬ 
mente, (2) documente nepotrivite şi (3) documente improprii. Poate exista 
o discrepanţă între populaţia presupusă a documentelor şi cea localizată în 
realitate. Când un număr substanţial de documente lipsesc, analiza de 
conţinut trebuie abandonată. 

Un document nepotrivit este unul aflat în neconcordanţă cu definiţia 
documentului cerut pentru analiză. Aproape inevitabil, după o 
inspectare a lor, unele documente se dovedesc a fi nepotrivite pentru 
analiza de conţinut. Documentele nepotrivite trebuie îndepărtate, dar 
este necesară o evidenţă a motivelor acestui lucru. E posibil ca unele 
documente să se potrivească cerinţelor analizei, dar în schimb să fie 
nepotrivite pentru codare. De exemplu, paginile lipsă sau ambigue 
ridică unele îndoieli despre calitatea datelor, aşa că este mai bine să nu 
fie incluse în analiză. 

Odată determinat setul documentelor angajate pentru analiză, persoana 
responsabilă cu codarea înregistrează fiecare document, adică fiecărui 
document i se atribuie un număr unic. în final, procedurile codării moni¬ 
torizate de cercetător trebuie să înregistreze următoarele: codorul căruia 
i s-a atribuit documentul, datele care au fost codate şi problemele neobiş¬ 
nuite apărute. 

Când documentele care urmează a fî codate reprezintă un eşantion al 
populaţiei documentelor, eşantionul trebuie să fie ales din populaţia deli¬ 
mitată prin procedurile discutate mai înainte. 


Testarea şi aplicarea codurilor 

Testarea 

Un pas important înaintea începerii codării propriu-zise este testarea 
Analistul testează şi revizuieşte codarea categoriilor şi instrucţiunile, 
în unele cazuri chiar de câteva ori. Testarea este necesară şi dacă 
folosim computerul pentru analiza de conţinut, şi dacă analiza este 
făcută manual. 

Testarea îi oferă analistului posibilitatea de a vedea dacă: (1) categoriile 
sunt clar specificate, sunt exhaustive şi mutual exclusive, (2) instrucţiu¬ 
nile codării sunt adecvate şi (3) codorii sunt potriviţi pentru sarcină. 
Determinările sunt făcute prin evaluarea fidelităţii şi constanţei deciziilor 
individuale ale codorilor. Odată ce analistul este sigur că materialul poate 
fi codat cu fidelitate ridicată, testarea este încheiată şi codarea poate 
începe. 

Conform cărţii codurilor şi a regulilor de codare, codorul marchează 
pur şi simplu graniţele unităţii de înregistrare şi completează formularul 
codării. Procedura este similară când folosim un computer, dar detaliile 
depind de tipul de software utilizat. Codorii pot face scurte comentarii în 
legătură cu unitatea de înregistrare atât în codarea manuală, cât şi în cazul 
folosirii unor pachete software. Comentariile sunt utile în timpul analizei 
datelor, pentru că oferă raţionalitate codului, fac referiri la alt pasaj din 
document, semnalizează incertitudinea codorului etc. 

Pe timpul aplicării codurilor, codorii pot întâlni diferite situaţii. Discu¬ 
tăm două dintre cele mai frecvente. 

Coduri care se suprapun 

Două coduri pot să se suprapună : unitatea de înregistrare pentru o variabilă 
se suprapune cu unitatea de înregistrare pentru o altă variabilă. De exemplu, 
avem două variabile codate în felul următor: prima, „Slăbiciuni în stra¬ 
tegiile organizaţiei”, are trei categorii - inconsistenţă, control cu excesivă 
exigenţă a detaliilor minore şi altele ; iar a doua variabilă, „Consecinţele 
acţiunilor organizaţiei”, are tot trei categorii - ineficienţă, vulnerabilitate 
la fraudă şi altele. Primul cod din fiecare variabilă indică faptul că 

inconsistenţa este şi ineficienţă - prin urmare, ele se suprapun în segmentul 
de text corespunzător. 

Coduri înglobate 

Un cod este înglobat în altul când unitatea de înregistrare pentru o variabilă 
înfăşoară complet unitatea de înregistrare pentru o altă variabilă. De pildă, 
o porţiune de text dintr-un interviu poate avea două variabile: „Timpul 
consumat pentru managementul financiar”, cu trei categorii - excesiv, 
normal şi insuficient; şi altă variabilă, „Cauzele anulării proiectului de 
cercetare”, cu patru categorii - problemele managementului financiar, 
insuficienţa personalului înalt calificat, logistica insuficientă şi altele. O parte 
din al doilea pasaj se regăseşte în primul, deoarece textul corespunzător 
pentru codul „timp consumat pentru managementul financiar excesiv* este 
atribuit codului „problemele managementului financiar” ce aparţine varia¬ 
bilei „anularea proiectului de cercetare”. 

Niveluri de cuantificare 

în mod tradiţional, cele mai multe abordări ale analizei de conţinut can¬ 
titative se concentrează pe prezenţa variabilelor, analiza urmărind pur şi 
simplu conceptualizarea variabilelor din documente. De exemplu, în cerce¬ 
tarea despre problemele învăţământului superior pe care am mai men¬ 
ţionat-o, una dintre variabilele nominale a fost cea a actorilor sociali, cu 
clasele: student, profesor, rector, decan, ministru. O altă variabilă, de 
data asta ordinală, măsoară atitudinea enunţiatorului (autorul articolului) 
faţă de problemele identificate, prin trei categorii: pozitivă, neutră, nega¬ 
tivă - sau suport, indecis, opoziţie. 

Asemenea categorii pot fi folosite pentru măsurarea a patru niveluri de 
cuantificare: spaţiul , frecvenţa categoriilor, direcţia mesajului şi inten¬ 
sitatea lui. Ca să explicăm diferenţele dintre aceste niveluri de cuantificare 
şi cum se leagă ele de construcţia categoriilor folosim, în principal, analiza 
ipotetică a reformei justiţiei româneşti, pentru care avem ca surse majore 
articole publicate în presă, documente publice (legi) şi transcrierile inter¬ 
viurilor cu oficiali români şi străini. Când este cazul, apelăm şi la exempli¬ 
ficări din alte domenii de interes. 


Spaţiul 

La cel mai puţin riguros nivel de cuantificare, un cercetător poate măsura 
dimensiunea mesajului unui text sau cantitatea de spaţiu sau volum alocat 
acestuia. Spaţiul în textul scris se măsoară prin numărarea cuvintelor, 
propoziţiilor, paragrafelor ori spaţiul pe o pagină (de exemplu, în centimetri 
pătraţi). Pentru mesajul audio sau video, spaţiul poate fi măsurat prin 
cantitatea de timp alocat. De exemplu, un personaj poate fi prezent timp de 
câteva secunde ori în mod continuu în fiecare scenă a unui program de 
două ore. 

Analistul poate măsura spaţiul din ziar dedicat susţinerii sau opoziţiei 
faţă de o problemă. El poate apoi să folosească această măsură pentru a 
compara relativa susţinere a problemei sau opunere faţă de ea. Un asemenea 
exemplu găsim în tabelul 3.2, care arată formarea categoriilor prin măsu¬ 
rarea spaţiului (în centimetri de coloană) articolelor eşantionate dintr-un 
cotidian central şi dintr-un ziar de provincie. Pentru fiecare număr de ziar, 
analistul măsoară numărul de centimetri de coloană de la toate articolele şi 
editorialele pentru a afla cantitatea totală a spaţiului pentru fiecare din 
poziţiile exprimate. Se poate ajunge ca fiecare apariţie de temă să fie 
măsurată în cm 2 , ceea ce înseamnă practic o trecere de la numărare la 
măsurarea extinderii temei. Prin codarea denumirii, locaţiei şi a datei 
fiecărui ziar, analistul poate examina tendinţa de-a lungul timpului şi poate 
compara astfel punctele de vedere ale ziarelor care apar în capitală cu cele 
din provincie. 


Tabelul 3.2 - Formarea categoriilor prin măsurarea spaţiului 


Ziarul 



Centimetri de coloană 

Pozitivă 

Neutră 

Negativă 

Adevărul 

5/03/04 

Capitală 

2 

1 

5 

Monitorul de 
Alba 

5/03/04 

Provincie 

4 

1 

2 








O asemenea măsură este rapidă şi relativ uşoară, însă furnizează doar o 
informaţie generală. De aceea, analiştii care folosesc acest nivel al cuan¬ 
tificării trebuie să presupună că diferenţele găsite în mărimea spaţiului 
sunt indicatori valizi ai relativei evidenţieri sau importanţe a problemelor. 

Frecvenţa categoriilor 

Frecvenţa indică pur şi simplu cât de des se produce un eveniment. De 
exemplu, câţi bătrâni apar într-un program de televiziune şi de câte ori ? 
Ce procentaj din toate personajele îl reprezintă ei ? 

Singleton et al. (1988) spun că frecvenţa este cea mai obişnuită metodă 
pentru măsurarea conţinutului. La rândul lor, Krippendorff (1980) şi Weber 
(1990) subliniază că numărarea frecvenţei cuvintelor şi elaborarea de liste 
cu cuvinte tipice sunt tehnici standard în analiza de conţinut. 

Seturile cu frecvenţa cuvintelor ne indică în mod obişnuit temele impor¬ 
tante ale textului. Calcularea de câte ori este codată o categorie e mai mult 
decât o simplă înregistrare a numărului de unităţi de înregistrare în care 
apare un cod. în acelaşi studiu despre problemele învăţământului, cerce¬ 
tătorul a identificat mai multe variabile, fiecare cu un număr de categorii 
specifice. De asemenea, a adunat toate instanţele în care fiecare categorie 
a fost codată de-a lungul tuturor articolelor folosind căutarea cuvânt- 
-cheie-în-context - care, de fapt, este mai mult o analiză de conţinut 
calitativă, deoarece presupune un context mai larg de abordare a cate¬ 
goriilor în cadrul temelor identificate. 

Identificarea cuvintelor comune în context (fondul de bază al textului) 
ne duce la temele principale ale textului analizat. însă trebuie să precizăm 
că este posibil să surprindem teme semnificative indicate de cuvinte cu 
frecvenţe reduse. Altfel spus, nu întotdeauna cuvintele cu frecvenţe ridicate 
indică şi o posibilă temă. 

La acest nivel al cuantificării, analistul codează frecvenţa unităţilor de 
înregistrare determinând de câte ori fiecare temă sau afirmaţie se produce 
în text. Formatele pentru măsurarea frecvenţelor pot fi simple, ca în tabe¬ 
lul 3.3, sau mai complexe, ca în tabelul 3.4, depinzând de informaţia 
necesară cerută de tema proiectului. în primul tabel sunt două formate 
simple pentru măsurarea numărului de afirmaţii care sprijină, se opun sau 
sunt indecise faţă de reformarea justiţiei româneşti. 

Tabelul 3.3 - Două formate de categorii ce măsoară frecvenţa articolelor 

şi afirmaţiilor 


Format 1 



Formatul 1 este similar formatului pentru măsurarea spaţiului, care 
măsoară însă numărul de articole care apar într-o perioadă de timp dată. 
Formatul 2 identifică vorbitorul şi-i permite analistului să compare poziţiile 
diferiţilor indivizi de-a lungul timpului şi din diferite locaţii. 

Tabelul 3.4 indică mijloace mai elaborate de măsurare a frecvenţei, cu 
formate separate pentru categorii şi pentru codare. Această abordare poate 
fi folosită pentru analizarea informaţiei de la trei surse din exemplul nostru 
ipotetic - ziare, documente publice şi transcriptul interviurilor. în tabel, 
categoriile descriu poziţiile privind propunerile specifice pentru reforma 
injustiţie. Aceste poziţii pot fi codate ataşându-le cifre care indică poziţiile 
luate (coloane) şi propuneri (rânduri). 

Tabelul 3.4 - Măsurarea frecvenţei şi a poziţiei faţă 
de o propunere specifică 

Formatul categoriei 

Propuneri pentru reformarea justiţiei Suport Opoziţie Indecis/fără 
_ (01) (02) poziţie (03) 


Inamovibilitatea judecătorilor (01) 

Independenţa Curţii Supreme de (02) 

Justiţie 











































78 ANALIZA DE CONŢINUT 


Neamestecul politicului în actul de 
justiţie 

(03) 




Promovarea tinerilor în structurile 
de conducere ale sistemului judiciar 

(04) 




Interdicţia procurorilor de a aresta 
fără mandat emis de judecător 

(05) 




Altul 

(06) 




Formatul codării 

Sursa 


Afirmaţia 


Data 

Coloana 

Rândul 

Şedinţa Guvernului 

2/02/04 

01 

02 

Şedinţa Guvernului 

2/02/04 

01 

06 

Şedinţa Guvernului 

2/02/04 

01 

04 


în general, când construiesc măsura frecvenţelor, analiştii ţin cont de 
două ipoteze în designul analizei de conţinut: 

1. consideră că frecvenţa cu care se produce o afirmaţie în text este un 
indicator valid sau important; 

2. consideră că toate unităţile de conţinut pot fi evaluate egal şi, prin 
urmare, fiecare poate fi comparată direct cu oricare alta. 

Direcţia 

Presupune observarea direcţiei mesajului din conţinutul textului de-a 
lungul unor continuumuri. Am dat deja un exemplu privind direcţia când 
am vorbit despre analiza cuvântărilor unui candidat la preşedinţie pe 
tema planurilor de asistenţă medicală. Un alt exemplu: cercetătorul 
împarte lista modurilor în care poate acţiona un personaj vârstnic dintr-un 
serial de televiziune. Unele modalităţi sunt pozitive (de pildă, prietenos, 
înţelept, generos), altele sunt negative (de exemplu, maliţios, plicticos, 
egoist). 

Analiza tendinţei 

La al patrulea nivel al cuantificării, analiştii codează pentru intensitate. 
Fiecare afirmaţie sau situaţie codată este „cântărită” şi plasată pe o scală 
ce măsoară intensitatea relativă. Intensitatea este forţa sau puterea unui 

mesaj într-o anumită direcţie. De pildă, caracteristica unui personaj în 
vârstă dintr-un serial de a uita poate fi minoră (de exemplu, nu-şi aminteşte 
să ia cheile când pleacă de acasă, are nevoie de timp să-şi aducă aminte de 
cineva pe care nu l-a mai văzut de mult) sau majoră (de exemplu, nu-şi 
aminteşte cum îl cheamă, nu-şi recunoaşte rudele apropiate). 

Nivelul de măsură a tendinţei permite o analiză a datelor mult mai 
sensibilă. Avantajul codării intensităţii este că cere codorilor să recunoască 
diferenţele în materialul textual mult mai subtil decât au ei nevoie când 
codează pentru spaţiu sau frecvenţă. Mai mult, este dificil să listăm toate 
criteriile pe care codorii trebuie să le aibă în vedere la luarea deciziilor. De 
exemplu, codorii trebuie să ţină cont de relativa intensitate a înţelesului 
verbelor („dezacord” versus „îndoială”), de timpurile lor (trecut, prezent, 
viitor), de modificările înţelesului adverbelor („adesea” versus „uneori”) 
sau de înţelesul afirmaţiilor care exprimă probabilul (folosim „poate”) 
versus ce este imperativ (folosim „trebuie”). 

Deoarece îi ajută pe analişti să compare diferenţe subtile între 
cuvinte, acest nivel al cuantificării este cel mai folosit pentru analiza 
citărilor directe şi a conţinutului documentelor oficiale, astfel încât 
legile şi reglementările publice, în care cuvintele se consideră că au 
fost alese cu grijă, să poarte un mesaj precis. în exemplul reformării 
justiţiei, prin urmare, transcrierile interviurilor pot fi analizate la acest 
nivel cu acurateţe. 

Tabelul 3.5 ilustrează cum poate fi codată intensitatea. Folosim două 
răspunsuri ipotetice la o întrebare din interviu, ca să arătăm cum pot fi 
potrivite replicile în formarea unei categorii: „subiect, verb, termen comun 
al înţelesului 1 ”. Fiecare replică poate conţine mai mult decât o afirmaţie - 
ori unitate de înregistrare - ca să fie codată. Prin urmare, rangul valorilor 
de la +3 la -3, depinzând de direcţie şi intensitate, sunt atribuite verbului 
şi termenilor comuni ai înţelesului din fiecare afirmaţie. în cazul nostru, 

( + ) este atribuit verbelor şi termenilor comuni ai înţelesului care dau 
impresia că sprijină reformarea justiţiei. Cele două valori ale fiecărei 
afirmaţii - valoarea verbului şi valoarea termenului comun al înţelesului - 
sunt înmulţite, iar apoi, produsul tuturor afirmaţiilor din răspuns sunt 
însumate, producând un scor total pentru fiecare răspuns. 


1. Termen potrivit sau caracteristic limbajului de zi cu zi. 

Tabelul 3.5 - Formarea categoriilor 
prin măsura intensităţii atitudinii 


Răspuns 1 

„Personal, sunt pentru reforma justiţiei, dar mă îndoiesc că promovarea tine¬ 
rilor în sistem va înlătura influenţa politică în actul de justiţie” 

Subiect 

Verb 

Valoare 

Termen comun 
al înţelesului 

Valoare 

Produs 

Eu 

sunt 

+ 3 

pentru reforma 
justiţiei 

+ 3 

+ 9 

Eu 

mă 

îndoiesc 

-2 

că promovarea 
tinerilor în 
sistem va 
înlătura 
influenţa 
politică 

+ 3 

-6 

Total 





+ 3 

Răspuns 2 

„Eu acţionez în guvern pentru promovarea tinerilor în conducerea sistemul 
judiciar” 

Subiect 

Verb 

Valoare 

Termen comun 
al înţelesului 

Valoare 

Produs 

Eu 

acţionez 

+ 3 

pentru pro¬ 
movarea 

tinerilor în con¬ 
ducerea 
sistemului 
judiciar 

+ 3 

+ 9 

Total 





+ 9 


în exemplul din tabelul 3.5, răspunsul 1 conţine două afirmaţii, în timp 
ce răspunsul 2 conţine doar una. Evaluarea afirmaţiei din primul răspuns 
este mai scăzută în intensitate, aşa încât al doilea răspuns obţine un rang de 
intensitate mai ridicat. 

în general, analiza orientării (atitudinii) emiţătorului se face faţă de o 
persoană, o idee sau o problemă socială şi presupune folosirea unei scale 
ordinale. Variabila ordinală exprimă orientarea atitudinală a emitentului, 
care poate fi negativă , neutră sau pozitivă. Se aplică formule care iau în 
calcul frecvenţa de apariţie a unei aprecieri, urmărind să depisteze ati¬ 
tudinea emitentului (Chelcea, 2001, pp. 533-536). Pentru aceasta se par¬ 
curg următoarele etape: 

1. se identifică temele (variabilele) ce cuprind categorii conform uni¬ 
tăţilor de înregistrare stabilite; 

2. se clasifică variabilele după poziţia atitudinală exprimată ; 

3. se calculează frecvenţa unităţilor în legătură cu tema şi se raportează 
la numărul lor total (al unităţilor de înregistrare). 


Cu cât numărul unităţilor de înregistrare legate de temele (variabilele) 
respective este mai mare, cu atât eficienţa procedeului va fi sporită. 
Evidenţierea tendinţei se face prin folosirea formulelor : 


(când se iau în calcul numai unităţile de conţinut în legătură cu tema) şi 


AT = 


F-D 

T 


(când se ia în calcul numărul total de unităţi de conţinut), unde: 

AT = indicele de analiză a tendinţei 
F = numărul de unităţi favorabile 
D = numărul de unităţi defavorabile 
L = numărul de unităţi în legătură cu tema 
T = numărul total de unităţi (conţinutul total). 


Cele două formule dau indici de tendinţă diferiţi, deoarece numitorul 
fracţiei este diferit. Precizăm că conţinutul în legătură cu tema cuprinde 
totalul unităţilor favorabile, defavorabile şi neutre, în timp ce la conţinutul 
total se mai adaugă şi numărul unităţilor fără legătură cu tema a cărei 
tendinţă o calculăm. Prin aplicarea oricărei formule, rezultă tendinţa de a 
prezenta tema sau problema socială din textele analizate în termeni favo¬ 
rabili sau defavorabili. Se întocmesc grafice privind intensitatea atit udinii 
Ilustrăm cele prezentate cu două exemple. 

Primul pleacă de Ia constatarea că presa este unul dintre vehiculele ce 
reuşesc să construiască imaginea unei probleme sociale şi să o acrediteze 
ca atare în spaţiul public. în această idee, menţionăm că analiza de conţinut 
este metoda de cercetare cel mai des folosită pentru a vedea cum se reali¬ 
zează acest lucru. De pildă, o problemă socială pentru orice sistem politic 
democratic este scăderea gradului de încredere în instituţia parlamentară 

(Vasiliu, 2000). Se cercetează existenţa corelaţiei între problema iden¬ 
tificată" şi frecvenţa articolelor apărute în presă. Eşantionarea a presupus 
alegerea articolelor despre activitatea legislativului din câteva ziare 
centrale clasificate în ordinea audienţei. S-au codificat textele şi s-a făcut 
interpretarea după distribuţia cantitativă a unor categorii conform unei 
grile de teme referitoare la atitudinea cotidianului faţă de instituţia parla¬ 
mentară. 

Tema cercetării a fost formulată în funcţie de un număr de indicatori 
identificaţi ca având cea mai mare frecvenţă în conţinutul cotidienelor 
alese. De pildă, dacă este vorba despre activitatea parlamentară slabă, 
indicatorii (categoriile) pot fi: absenteismul, incompetenţa, subiectivismul, 
promovarea intereselor personale şi de grup, nivelul scăzut al dezbaterilor, 
amânări nejustificate ale dezbaterilor şi ale votului, randamentul legislativ 
scăzut, atitudinea obstrucţionistă a opoziţiei, disensiuni în partidul aflat la 
putere sau între acest partid şi partidul/partidele care îl sprijină în par¬ 
lament, deficienţe tehnico-organizatorice, migraţia parlamentară, dema¬ 
gogia. în urma calculului frecvenţelor indicatorilor în legătură cu tema, al 
distribuţiei contextelor (negative/pozitive) raportate la numărul total de 
unităţi de înregistrare (calculul coeficientul atitudinal), s-au construit 
grafice cu distribuţia intensităţii atitudinilor presei scrise faţă de prestaţia 
parlamentară. 

Un al doilea exemplu se referă la evaluarea orientării atitudinale a 
programelor electorale ale partidelor politice. Pentru aceasta, se foloseşte 
un set de categorii de codare standard, pozitive şi negative, care acoperă 
principalele domenii: relaţii externe, libertate şi democraţie, sistemul 
politic, economie, bunăstarea şi calitatea vieţii, structura societăţii, grupuri 
sociale. Fiecare propoziţie din programul unui partid este pusă în una 
dintre aceste categorii. Se face calculul frecvenţelor şi al coeficientului 
atitudinal, urmat de un text analitic al rezultatelor. în Anexa 3 se regăseşte 
un exemplu de carte a codurilor standard ce se aplică în analiza de conţinut 
a programelor electorale. 


Compararea punctelor de vedere 
ale puterii şi opoziţiei 

Un interes special în peisajul politic al oricărei ţări democratice îl ocupă 
mult discutata chestiune a reflectării şi evaluării în mass-media a punctelor 
de vedere ale puterii şi opoziţiei faţă de problemele ce preocupă opinia 
publică. Analiza de conţinut joacă un rol major, motiv pentru care o 
abordăm distinct. O tratare sistematică presupune : 

• selectarea de materiale scrise variate ; 

• concentrarea doar pe câteva probleme de interes (4-5); 

• elaborarea criteriilor ce definesc poziţii considerate favorabile, nefa¬ 
vorabile şi neutre faţă de problemele abordate ; 

• analiza poziţiilor politice şi a înclinaţiilor ce favorizează o poziţie 
sau alta - bias, în engleză - atât la nivelul paragrafului, cât şi al 
textului întreg. 

După standardele The United States General Accounting Office, se 
recomandă ca trei evaluatori (codori) independenţi să codeze toate mate¬ 
rialele scrise selectate. Fiecare codor urmează setul detaliat al instruc¬ 
ţiunilor de codare (cartea codurilor), dezvoltat să definească elementele ce 
vor fi analizate şi procedurile de atribuire a poziţiilor pe scala ordinală. 
Bineînţeles că instrucţiunile sunt mai întâi testate pe materiale din afara 
grupului selectat pentru analiză şi sunt rafinate pentru a spori uniformitatea 
în practica procesului de codare. 

Se desfăşoară două analize separate, dar legate între ele: (1) analiyg 
detaliată a fiecărui paragraf şi (2) analiza mai largă a textului ca întreg. Cei 
trei evaluatori marchează fiecare paragraf potrivit poziţiei politice adoptate 
şi indicatorilor tendinţei. Ca să estimeze poziţia politică, ei compară poziţia 
din text cu criteriile furnizate de cartea codurilor şi o marchează ca 
favorabilă, neutră/echilibrată sau nefavorabilă. Ca să identifice tendinţa, 
codorii evaluează fiecare paragraf după (1) existenţa limbajului emoţional; 
(2) semnificaţia limbajului şi (3) comparaţia dezechilibrului dintre pre¬ 
zentarea poziţiei puterii şi a opoziţiei. Bazat pe efectul combinat al deter¬ 
minării poziţiilor politice şi al tendinţei modului de prezentare, evaluatorii 
stabilesc ratingul pentru fiecare paragraf ca fiind favorabil, neutru/echi¬ 
librat sau nefavorabil. 

Tabelul 3.6 - Ratingurile problemelor analizate 



Opunere 

Neutru/ 

Echili¬ 

brat 

Suport 

Total 

Cate¬ 

gorică 

Mode¬ 

rată 

Uşoară 

Uşor 

Moderat 

Cate¬ 

goric 

Adopţia 

copiilor 

2 

1 

4 

19 

0 

0 

0 

26 

Reforma 

adminis¬ 

traţiei 

2 

2 

3 

8 

1 

0 

0 

16 

Lupta 

împotriva 

corupţiei 

2 

10 

5 

9 

0 

0 

0 

26 

Total 

6 

13 

12 

36 

1 

0 

0 

68 


După ce analiza paragrafelor este completă, fiecare evaluator atribuie o 
estimare generală fiecărui text ca întreg, pe o scală ordinală cu şapte 
trepte, astfel: 1 - opunere categorică, 2 - opunere moderată, 3 - opunere 
uşoară, 4 - neutru/echilibrat, 5 - suport uşor, 6 - suport moderat, 7 - 
suport categoric. Rezultatele sunt înscrise într-un tabel separat pentru 
putere şi opoziţie (tabelul 3.6). 

Pentru a estima ratingurile corect, evaluatorii iau în consideraţie : 

1. porţiunea textului din paragraf determinată ca favorabilă sau nefa¬ 
vorabilă ; 

2. frecvenţa relativă a afirmaţiilor ce conţin tendinţe pro sau contra; 

3. relativa preeminenţă a textului în ansamblul lui ca favorabil sau 
nefavorabil; 

4. balanţa acoperirii prin argumente majore a ambelor perspective 
(putere - opoziţie) ale fiecărei probleme analizate. 

Ultimul aspect, balanţa argumentelor, se înscrie într-un tabel comparativ 
putere - opoziţie (tabelul 3.7) : 


Tabelul 3.7 - Ratingurile acoperirii cu argumente 


Categorii acoperite 

Numărul argumentelor 

Puterii 

Opoziţiei 

1. Argumente opuse poziţiei 

37 la 46 

14 la 20 

2. Argumente ce sprijină poziţia 

10 la 22 

28 la 37 

3. Argumente ce prezintă poziţia neutru 
sau echilibrat 

16 la 31 

15 la 35 

Rezultatul evaluării fiecărui text ca întreg se înscrie într-un tabel de 
tipul celui de mai jos. 


Tabelul 3.8 - Evaluarea textelor incluse în analiza de conţinut 


Nr. 

cazului 

Titlul 
(articol, 
document 
public etc.) 

Problema 

Media 

Data 

Ratinguri' 

Putere 

Opo¬ 

ziţie 

1 

„Uniunea 

Europeană 

recomandă...” 

Adopţia 

copiilor 

Ziarul 

Adevărul 

20.02.04 

2 

(4-4-5) 

2 

„Comunicat 

GDS” 

Adopţia 

copiilor 

Document 

public 

23.02.04 

d-2-1) 

5 

3 








* Ratingurile atribuite de trei evaluatori independenţi sunt în consens când apare 
o cifră, iar când cifrele sunt între paranteze, ratingurile individuale sunt 
diferite. în al doilea caz, evaluatorii negociază pentru a ajunge la consens. 


Opţiunile analizei 

Principalul obiectiv al analizei de conţinut este să analizeze informaţia 
dintr-un text nestructurat al cărui format a fost transformat în unul care 
permite acest lucru. Aceasta implică : 

• rezumarea datelor; 

• descoperirea patternurilor şi relaţiilor din date ; 

• testarea ipotezelor despre pattemuri şi relaţii; 

• raportarea rezultatelor la datele obţinute în alte analize (situaţii şi 
metode diferite); 

• evaluarea validităţii analizei. 

Tehnicile analitice folosite pentru realizarea lor nu sunt unice pentru 
analiza de conţinut. în funcţie de designul elaborat, analistul poate folosi 
o varietate de metode statistice. 

Opţiunile cercetătorilor din ştiinţele sociale în prelucrarea datelor colec¬ 
tate depind de scala de măsură a variabilelor - nominală, ordinală, de 
intervale şi rapoarte. Când am vorbit despre procesul de codare, am precizat 

că analiza de conţinut este în mod obişnuit restrânsă la variabile categoriale 
nominale şi ordinale. însă, pe timpul analizei datelor, variabilele categoriale 
din materialul codat pot fi combinate cu variabilele de intervale şi de 
rapoarte generate în alte moduri. 

Cele mai comune mijloace de rezumare a datelor când analiştii aleg 
variabile nominale sunt căutarea frecvenţelor şi întocmirea tabelelor cores¬ 
punzătoare. Frecvenţa absolută poate indica de câte ori afirmaţiile sau 
temele se regăsesc în eşantion; frecvenţa relativă poate arăta mărimea 
procentului acestora în eşantion. Analistul poate compara frecvenţa unei 
categorii cu media frecvenţelor tuturor categoriilor sau poate observa 
schimbările frecvenţelor produse de-a lungul timpului. 

T. Rotariu (1986, p. 142) remarcă aici existenţa unei „probleme spe¬ 
ciale” , şi anume că numărul de apariţii a unei categorii nu coincide neapărat 
cu numărul unităţilor de înregistrare, deoarece sunt unităţi în care nu se 
identifică nici una dintre categoriile unei variabile (situaţie similară, for¬ 
mal, cu nonrăspunsul la o întrebare din chestionar). De aceea, cifrele 
relative, în speţă procentele, se calculează la mai multe totaluri: al 
numărului de apariţii, al numărului unităţilor de înregistrare etc. 

Cu variabilele ordinale, aşa cum sunt scalele de intensitate, apar alte 
posibilităţi pentru analiza de conţinut prin examinarea relaţiilor dintre 
variabile. 

Pentru ambele tipuri de variabile se folosesc metode statistice descriptive 
(descrierea populaţiei sau seriei de cazuri). Variabilele de intervale şi de 
rapoarte permit, la rândul lor, multe posibilităţi de analiză a datelor care 
folosesc metodele statisticii deductive (formularea deducţiilor despre popu¬ 
laţie pe baza unui eşantion de probabilitate). 

Analizele descriptive sunt instrumente de bază în analiza de conţinut, 
cu ajutorul cărora prezentăm rezultatele în rapoartele de cercetare. Moda¬ 
litatea practică de realizare a lor o găsim în cărţile de statistică socială, 
cum ar fi, de pildă. Metode statistice aplicate în ştiinţele sociale, lucrare 
coordonată de T. Rotariu (1999). Aici rezum doar câteva dintre posibilităţile 
pe care le avem la dispoziţie. 

Sunt trei forme principale de analiză descriptivă: determinarea tendinţei 
centrale („indicatori centrali” sau „indicatori de poziţie”), determinarea 
variaţiei distribuţiei şi determinarea asocierii dintre variabile. 


Determinarea tendinţei centrale 

Tendinţa centrală exprimă nevoia de a arăta ce este tipic intr-un număr de 
cazuri. Astfel, tendinţa centrală a distribuţiei dă răspunsul la una din 
întrebările de bază ale analizei statistice: Ce înseamnă valoarea tipică a 
unei variabile? 


Tabelul 3.9 - Trei măsuri ale tendinţei centrale 


Nivelul măsurii 

Folosirea măsurii 3 

Modul 

Mediana 

Media 

Nominal 

Da 

Nu 

Nu 

Ordinal 

Da 

Da 

Nu b 

Intervale sau 
rapoarte 

Da 

Da 

Da c 


”^ a * nseam nă că indicatorul este potrivit pentru nivelul de măsură arătat. 

Poate fi corespunzătoare în unele împrejurări. 

Poate fi inadecvată când distribuţia este asimetrică sau are câteva valori extreme 

( outliers ). 

Există două modalităţi de abordare în cazul descrierii tendinţei centrale 
a unei distribuţii: 

1. prezentarea datelor în tabele sau grafice ; 

2. găsirea unui singur număr care rezumă cel mai bine distribuţia. 

^ Prima abordare ne permite „vizualizarea” distribuţiei. Problema este 
că, în această formă de prezentare, uneori e dificil de înţeles care este 
valoarea tipică. Totuşi, cercetătorii ar trebui să încerce întotdeauna o 
abordare pe bază de tabel sau grafic ca prim pas pentru decizia cu privire 
la al doilea pas, când se alege o singură valoare statistică ce reprezintă 
seria de cazuri. 


Determinarea variaţiei unei distribuţii 

Ori de câte ori dau informaţii despre tendinţa centrală a unei distribuţii, 
cercetătorii trebuie să descrie şi dispersia. Ea răspunde la întrebarea 
generică: Ce variaţie există în distribuţia cazurilor ? Există o diversitate 

de coeficienţi statistici pentru măsurarea dispersiei distribuţiei. Unii sunt 
folosiţi numai cu măsurări de intervale şi rapoarte, pe când alţii se potrivesc 
mai bine cu datele nominale sau ordinale. 


Tabelul 3.10 - Măsuri ale dispersiei 


Nivelul 

măsurării 

Folosirea măsurii 

Amplitudinea 

Abaterea 

intercuartilă 

Abaterea 

standard 

Nominal 

Nu 

Nu 

Nu 

Ordinal 

Uneori 

Da 

Nu 

De intervale sau 
rapoarte 

Da 

Da 

Da 


Tabelul 3.10 redă caracteristicile a trei măsurări ale dispersiei. Ampli¬ 
tudinea este folosită în mod frecvent la măsurarea dispersiei când o variabilă 
este măsurată cel puţin la nivel ordinal. Amplitudinea reprezintă diferenţa 
dintre cea mai mare şi cea mai mică valoare dintr-o distribuţie. Deoarece 
se bazează doar pe valori extreme, amplitudinea este un tip de măsurare 
brut, foarte sensibil la mărimea eşantionului şi la valorile marginale. 

Abaterea intercuartilă reprezintă diferenţa dintre două puncte într-o 
distribuţie ce încadrează cele 50% din cazuri aflate în mijloc. Aceste două 
puncte se numesc prima şi a treia cuartilă şi, de fapt, ele înlătură cele 25% 
din cazuri aflate atât în partea superioară, cât şi în cea inferioară. Cu cât 
cazurile sunt grupate mai strâns, cu atât mai mică va fi abaterea inter¬ 
cuartilă. Asemenea amplitudinii, abaterea intercuartilă necesită cel puţin 
un nivel ordinal de măsurare, iar prin reducerea cazurilor extreme nu 
devine subiectul criticilor din cauză că ar fi prea sensibilă faţă de valori. 

Un mod de a interpreta şi explica dispersia unei distribuţii este prin 
observarea proporţiei de „cazuri acoperite” de indicatorul de dispersie. 
Pentru a face acest lucru, ne gândim la indicatorul de dispersie ca la o 
bandă care are o valoare minimă şi una maximă, şi apoi ne imaginăm 
această bandă suprapusă peste distribuţia cazurilor. O anumită proporţie 
din cazuri au observaţii mai mari decât valoarea minimă a benzii şi mai 
mici decât valorile maxime ; aceste cazuri sunt acoperite de indicatorul de 
dispersie. Pentru amplitudine, valoarea minimă o reprezintă cea mai mică 
observaţie dintre toate cazurile, iar valoarea maximă este cea mai mare 
observaţie; atunci 100% din cazuri sunt acoperite de amplitudine. Când 

folosim abaterea intercuartilă, 50% din cazuri sunt întotdeauna acoperite. 
Situaţia abaterii standard este mult mai complexă şi, de aceea, este mai 
utilă în termenii statisticii deductive. 

Pentru a analiza dispersia unei variabile nominale, probabil cel mai 
indicat lucru este dezvoltarea unui tabel sau a unei histograme care să arate 
frecvenţa cazurilor pentru fiecare categorie, a variabilelor. Calcularea unui 
singur indicator, cum ar fi amplitudinea dispersiei, nu este o practică prea 
des întâlnită. Pentru a descrie dispersia unei variabile ordinale, tabelele şi 
histogramele sunt utile, dar alegerea unui singur indicator este proble¬ 
matică. Totuşi, când se foloseşte un singur indicator, cea mai bună alegere 
o reprezintă adeseori abaterea intercuartilă. 

Determinarea asocierii dintre variabile 

Asocierea dintre variabile dă răspuns la întrebarea generică : în ce măsură 
două sau mai multe variabile sunt asociate ? A spune că există o legătură 
între variabile înseamnă a spune că există un anumit pattern în observaţii. 
El ne arată cum cazurile variază împreună pe cele două variabile. De obicei, 
legătura nu rezistă pentru fiecare caz, dar există tendinţa de a se manifesta. 

Cu o simplă foaie de date nu este uşor să percepem o legătură între cele 
două variabile. De aceea, cercetătorii au nevoie de un mod de rezumare a 
datelor. Cu date nominale sau ordinale, în mod obişnuit, se foloseşte un 
tabel cu două intrări, dar rămâne totuşi dificil să identificăm extinderea 
unei asocieri şi, cu atât mai mult, să şi explicăm acest lucru unei alte 
persoane. Astfel că dorim adesea să trecem de tabele şi să căutăm un 
număr, un indicator al asocierii. Un asemenea indicator poate fi folosit 
pentru caracterizarea întinderii unei legături, adeseori şi a direcţiei, aceasta 
din urmă mai puţin pentru variabilele nominale. Putem folosi mai multe 
moduri de măsurare pentru a surprinde cât mai multe aspecte ale asocierii. 
Un indicator al asocierii dintre variabile se calculează dintr-o serie de 
observaţii - prin urmare, este o statistică descriptivă. Câţiva indicatori ai 
asocierii sunt disponibili pentru a alege în funcţie de nivelul de măsurare 
a variabilelor şi, mai exact, de cum este definită asocierea. Din clasa de 
indicatori statistici care indică asocierea menţionăm: Lambda şi coefi¬ 
cientul V al lui Cramer pentru două variabile nominale, gamma pentru 
două variabile ordinale sau coeficientul de corelaţie Spearman pentru 
oricare dintre ele. 

Răspunsul la o întrebare cu privire la legătura dintre două variabile 
implică de fapt patru întrebări suplimentare : Există o legătură ? Care este 
amploarea acestei legături ? Care este direcţia ei ? Care este natura legă¬ 
turii? Analiza unei serii de date pentru a răspunde la aceste întrebări 
implică de obicei realizarea unei prezentări sub formă de tabel sau grafic 
şi, de asemenea, calculul măsurii asocierii. 

Analiza datelor şi raportarea rezultatelor 

Esenţa analizei de conţinut este codarea ce construieşte un pod de la 
cuvinte la numere. Odată realizată codarea, urmează formele uzuale ale 
analizei. Folosirea programelor de computer face mai uşoară sarcina şi ne 
ajută la dezvoltarea analizei (presupunând, desigur, că au fost codate 
variabilele potrivite). Alegerea programelor este importantă, deoarece 
acestea diferă substanţial între ele. 

Derivarea inferenţelor din calculul frecvenţei categoriilor este cea mai 
simplă şi, adesea, cea mai folosită formă de analiză a datelor. 

Dincolo de calculul simplu al frecvenţelor, analiştii caută asocierea 
între două sau mai multe variabile. De exemplu, frecvenţa articolelor 
despre un anumit eveniment politic este comparată între jurnale diferite. în 
limbajul analizei de conţinut, variabila „subiect” este comparată cu varia¬ 
bila „jurnal”. Subiectul are subcategorii, cum ar fi activitatea parla¬ 
mentului, deciziile executivului, atitudinea preşedinţiei, poziţia partidelor 
politice. 

Cu ajutorul tabelului 3.11 examinăm asocierea dintre subiect şi jurnal. 
Dacă datele arată că cunoaşterea unei variabile ne furnizează informaţii 
pentru a cunoaşte altă variabilă, putem spune că variabilele sunt asociate, 
în tabel, remarcăm că procentajul articolelor despre deciziile executivului 
este ceva mai mare în Adevărul ; procentajul articolelor despre reacţia 
asociaţiilor civice este ceva mai mare în Curentul. Categoriile rămase nu 
indică o mare diferenţă, astfel că poate fi vorba despre o asociere slabă 
între subiect şi jurnal. Adică numai subiectul este puţin predictibil pentru 
jurnal sau jurnalul este puţin predictibil pentru subiect. Un tabel ca acesta 
poate dezvălui o relaţie relativ slabă între variabile, iar adeseori relaţia este 
ambiguă. Prin analiză statistică, putem stabili cu uşurinţă dacă sunt asocieri 
moderate sau slabe. Ambele variabile - subiect şi jurnal - sunt nominale şi 


putem calcula unul dintre următorii coeficienţi statistici: V al lui Cramer, 
Lambda sau coeficientul de corelaţie Spearman. Aceşti coeficienţi au limite 
de la 0 (nu există nici o asociere) la 1 (asociere perfectă). Datele din tabel 
produc o valoare a Iui V de 0,09. 


Tabelul 3.11 - Frecvenţa articolelor din ziarele Adevărul şi Curentul 
după subiectele selectate (date ipotetice) 


Subiect 

Adevărul 

Curentul 

Număr 

Procente 

Număr 

Procente 

Activitatea 

parlamentului 

71 

52,2 

144 

55,8 

Deciziile executivului 

33 

24,3 

45 

17,4 

Atitudinea preşedinţiei 

17 

12,5 

33 

12,8 

Poziţia partidelor 
politice 

10 

7,3 

20 

7,8 

Reacţia asociaţiilor 
civice 

5 

3,7 

16 

6,2 

Total 

136 

100 

258 

100 


Tabelele încrucişate nu sunt limitate la două sau trei variabile. Tehnici 
statistice de analiză multivariată pot fi folosite pentru analiza structurilor 
complexe. Alte tehnici pentru descoperirea patternurilor şi relaţiilor din 
date includ analizele cluster şi factorială. 

Inferenţe 

Realizarea inferenţelor pe baza rezultatelor este un moment critic în analiza 
de conţinut. Avem în vedere că analiza de conţinut descrie ce este în text. 
Ea nu poate revela intenţiile celor care au creat textul sau efectele pe care 
mesajele din text le au asupra celor care le receptează. De pildă, analiza de 
conţinut arată că revistele şi cărţile pentru copii conţin stereotipuri de sex. 
Aceasta nu înseamnă în mod necesar că credinţele şi comportamentele 
copiilor sunt influenţate de stereotipuri; astfel de inferenţe reclamă un 
proiect de cercetare separat despre percepţiile copiilor. 

Scrierea raportului de cercetare 

în ştiinţele sociale, textul nu este doar un instrument pentru documentare 
şi o bază de date pentru interpretare, ci şi un instrument epistemologic, 
mai ales unul de mediere şi comunicare a rezultatelor şi cunoştinţelor. în 
acest sens, scrierea textelor este văzută ca fiind inima ştiinţelor sociale. 

A face ştiinţă socială înseamnă, în principal, a produce texte... Experienţele 

cercetării trebuie să fie transformate în texte şi să fie înţelese pe baza 

textelor (Wolf, 1992, p. 333). 

în analiza de conţinut, scrisul devine relevant sub trei aspecte: 

- pentru prezentarea rezultatelor unui proiect; 

- pentru evaluarea procedeelor care au condus la ele şi astfel, implicit. 
Ia rezultatele efective; 

- ca punct de plecare pentru consideraţii reflexive cu privire la statutul 
general al întregii cercetări. 

Producerea de către cercetător a unui raport de analiză nu are în vedere 
audienţa sau pe cititori. Ea constituie şi o altă metodă de obţinere a 
rezultatelor. Efortul cercetătorului de a explica altora îl ajută să clarifice şi 
să integreze conceptele şi relaţiile identificate în propria analiză. Tehnicile 
producerii unui raport în urma analizei de conţinut - trasarea graficelor şi 
tabelelor, scrierea textului analitic etc. - sunt similare cu cele folosite în 
orice altă cercetare socială. Ca să producă un raport, cercetătorul trebuie 
să încorporeze elemente disparate într-un tot coerent. Pentru a face acest 
lucru, trebuie să revizuiască forma şi semnificaţia fiecărei părţi. Producerea 
upui raport este, prin urmare, un alt instrument analitic. 

Metodologia şi rezultatele la care ajungem trebuie comunicate coerent 
altor cercetători. Metodologia trebuie descrisă în detalii suficiente, astfel 
încât cititorii să înţeleagă cu claritate cum s-a desfăşurat munca şi care 
sunt aspectele puternice şi limitele ei. Analistul trebuie să prezinte în 
raportul de cercetare etapele parcurse şi procedurile folosite. Un model de 
raport de cercetare ar fi următorul : 

1. Obiectivele studiului care au guvernat alegerea datelor, metodelor şi 
elaborarea designului analizei. 

2. Justificarea alegerii datelor, metodelor şi designului. 

3. Evaluarea întrebărilor care au fost puse universului cercetat. 

4. Descrierea procedurilor (cercetarea putând fi astfel replicată) : 

• eşantionarea; 

• codarea variabilelor şi categoriilor; 

• unităţile de context şi unităţile de înregistrare; 

• procedurile de codare şi instrumentele codării (cartea codurilor, 
formularul codării); 

• procedurile de management şi de analiză a datelor; tehnicile de 
analiză statistică; 

• evaluarea validităţii rezultatelor. 

5. Rezultatele şi semnificaţia lor statistică. 

Concluziile analizei de conţinut este susţinută de tabele şi date statistice 
succinte. Unde este posibil, cercetătorul poate include comentarii despre 
precizia statistică a rezultatelor. 

Evitarea capcanelor 

Cercetătorii care fac analiză de conţinut trebuie să fie conştienţi de unele 
capcane cu care se confruntă. Informaţia cuantificată poate produce date 
importante şi interesante, însă numai urmărirea calculului duce, probabil, 
la rezultate precise, dar uneori fără sens sau superficiale. Prezentăm mai 
jos câteva aspecte pe care trebuie să le avem în vedere ca să evităm diverse 
capcane posibile. 

întrebările să fie clare 

întrebările analizei conduc şi dirijează activitatea. Dacă sunt ambigue ori 
nu se potrivesc nevoilor, chiar dacă metoda va fi bine aplicată, rezultatele 
obţinute vor avea o valoare îndoielnică. Pentru ca întrebările să fie clare, 
trebuie să le formulăm cât mai specific posibil, astfel ca răspunsurile să fie 
cât mai utile pentru înţelegerea fenomenului sau elaborarea deciziilor. 

Definirea cu atenţie a variabilelor 

Definirea atentă a variabilelor include specificarea categoriilor acestora, 
care nu trebuie să fie exagerate ca număr. Dar capcanele abundă prin: 

• definirea variabilelor care nu pot fi folosite pentru a răspunde între¬ 
bărilor analizei; 

• definirea variabilelor este atât de ambiguă, încât desfide catego- 
rizarea şi interpretarea lor rezonabilă; 

• specificarea categoriilor care nu sunt exclusive şi mutual exhaustive; 

• definirea categoriilor în mod ambiguu, astfel încât codorii pot lucra 
după cum cred de cuviinţă. 

Definirea greşită a variabilelor este una dintre principalele contribuţii 
care conduc la imposibilitatea replicării procesului de codare. De aceea, 
definirea variabilelor trebuie să înceapă din timp, deoarece poate necesita 
o reformulare a întrebărilor analizei de conţinut. Posibilitatea reformulării 
trebuie extinsă în faza implementării, deoarece instruirea codorilor con¬ 
stituie şi un test al categoriilor ce poate dezvălui probleme în realizarea 
conexiunii între definiţiile variabilelor şi atribuirea codurilor. 

Definirea cu grijă a unităţilor de înregistrare 

Selectarea unităţilor de analiză se bazează pe natura variabilelor şi pe 
materialul textual care va fi codat. Pentru o variabilă dată, unităţi de 
înregistrare diferite pot produce rezultate diferite. Prin urmare, decizia 
referitoare la unităţile de înregistrare trebuie să se bazeze pe o reflecţie 
considerabilă. Mai târziu, codorii trebuie să înţeleagă unităţile de înre¬ 
gistrare şi să Ie aplice în aşa fel încât să asigure replicabilitatea codării. 
Când unităţile de înregistrare au graniţe fizice evidente, cum ar fi un text 
întreg, paragrafe şi cuvinte, sarcina codorilor este relativ uşoară. Când 
tema este unitate de înregistrare, lucru ce se poate întâmpla adeseori, 
trebuie luate precauţii în plus pentru a se evita eşecul replicabilităţii. 


Elaborarea unui plan de analiză a datelor 

Etapele analizei de conţinut sunt amăgitor de simple şi, prin urmare, pot 
tenta cercetătorul să amâne în mod serios reflecţia asupra analizei datelor, 
până când codarea este completă - ceea ce poate constitui o greşeală. în 
designul şi implementarea analizei de conţinut, cercetătorii vor ajunge la 
câteva decizii care susţin posibilitatea realizării acesteia. Aceste decizii - 
printre cele mai notabile fiind definirea variabilelor, definirea unităţilor de 
înregistrare şi alegerea software-ului necesar - trebuie luate până la reali¬ 
zarea unui plan de analiză preliminară a datelor. Altminteri, cercetătorul 
poate ajunge la momentul analizei datelor şi să se oprească în faţa unor 
opţiuni importante care încă nu au fost făcute. 

Stabilirea numărului de membri în echipă 
şi planificarea timpului de lucru 

Analiza de conţinut este consumatoare de timp. O codare manuală trebuie 
să fie bine pregătită şi, probabil, revizuită de câteva ori. Codorii trebuie să 
fie instruiţi şi să li se dea timp să exerseze codarea până când replicabilitatea 
este satisfăcătoare. Numai aceste două etape pot lua cu uşurinţă câteva 
luni. Timpul cerut pentru procesul codării finale depinde de cantitatea de 
material ce va fi codat, numărul de variabile, numărul de codori şi judecata 
cerută pentru deciziile codării. Definirea îngrijită a variabilelor ne va ajuta 
să menţinem nevoia unui timp de judecată la minimum; dar, în cele mai 
multe analize, unele variabile vor fi complexe şi subtile, iar deciziile 
codării vor lua timp. 

Două faze sunt importante pentru evitarea capcanelor : codarea şi 
analiza datelor. Lucrările de specialitate sugerează câteva recomandări, pe 
care le prezentăm în continuare. 

Codarea manuală 

O codare manuală bună este indispensabilă. Să evităm tentaţia de a nu 
produce o codare temeinică. Timpul cheltuit pentru o codare completă va 
fi bine răsplătit, deoarece face sarcina codorilor mai uşoară şi mai rapidă — 
şi, în special, asigură o codare de calitate. 

Instruirea temeinică a codorilor 

Instruirea bună a codorilor este esenţială. Chiar codorii experimentaţi au 
nevoie să ştie scopurile analizei, materialul care va fi codat şi sistemul de 
codare. Ar putea fi necesară chiar instruirea în folosirea software-ului 
adecvat. Codorii mai puţin experimentaţi vor avea nevoie de îndrumare în 
exersarea unei codări bune - ţinerea corectă a înregistrărilor, adoptarea 
tacticilor pentru evitarea erorilor, să ştie când să ceară sfatul, şi aşa mai 
departe. Toţi codorii au nevoie de practică pentru aplicarea sistemului de 
codare la exemple din materialul care va fi codat. 

Testarea sistemului de codare 

Testarea poate fi realizată împreună cu instruirea. Testarea făcută cu 
persoanele care vor face codarea finală oferă oportunitatea corectării 
problemelor prin redefinirea variabilelor, în special prin stabilirea cate¬ 
goriilor, astfel încât, pe timpul instruirii, codorii pot oferi un feedback 
direct despre dificultăţile pe care le au cu sistemul de codare. Nu există 
substitut. Testarea asigură, de asemenea, mijlocul pentru a face estimarea 
preliminară a replicabilităţii. într-adevăr, codarea reală nu trebuie să 
înceapă până când replicabilitatea nu este satisfăcătoare. 

Managementul procedurilor 

Responsabilitatea codării documentului îi revine unei singure persoane. 
Cea mai bună alegere este cineva cu experienţă în codare, care va realiza 
o parte a acesteia, dar va deţine responsabilitatea întregii activităţi. De 
obicei, această persoană asigură primul nivel al rezolvării problemelor 
care apar: răspunde la întrebările codorilor, rezolvă ambiguităţile refe¬ 
ritoare la categorii şi ia deciziile preliminare cu privire la înlăturarea 
documentelor din baza de date. 


Dar prin ele însele, aceste tipuri de cercetare textuală nu sunt puternice 
conceptual ori clarificatoare. Ele pot fi folosite pentru tipurile elementare 
de analiză de conţinut. De exemplu, într-o cercetare am putut identifica 
uşor cuvintele folosite cu cea mai mare frecvenţă de către intervievaţi. O serie 
de cuvinte au apărut de mai multe ori, de pildă: coleg!colegă, profesor , 
ajutor, copii, serviciu, familie, care sugerează imediat sfera majoră de 
preocupare a subiecţilor. Toate aceste cuvinte le găsim în unităţi analitice, 
respectiv în unităţi de măsură (segmente care pot servi analizei cantitative) 
pe care programul ne permite să Ie stabilim după necesităţile analizei 
noastre - cuvânt, propoziţie sau paragraf etc. 

Un asemenea program este, oricum, mai bine gândit în termenii aju¬ 
torului potenţial în activitatea analitică creativă şi imaginativă. într-o 
abordare generală a unui program de acest fel, A. Weaver şi R Atkinson 
spun că un asemenea software 

le dă cercetătorilor posibilitatea de a explora în mod direct datele prin 
cercetarea itemilor lexicali şi analiza conţinutului lexical al consemnărilor 
de teren, interviurilor sau altor documente de interes. Programul produce 
prompt o listă de cuvinte şi astfel putem să examinăm vocabularul folosit 
de respondenţi şi, prin aceasta, să determinăm perspectiva în care oamenii 
văd, înţeleg fenomenul, precum şi felul în care dau sens vieţii lor de zi cu 
zi. Similar, putem găsi că un anumit cuvânt domină interviurile cu o 
anumită persoană ori o anumită confruntare socială, lucru care poate fi 
analitic semnificativ. De asemenea, aceste programe ne ajută să conducem 
cercetarea nu numai despre cuvinte particulare, dar şi despre combinaţii de 
cuvinte. în aceste investigaţii, cercetătorii pot specifica anumite condiţii 
pentru ca textul să fie găsit, prin folosirea operatorilor booleeni (1994, p. 77). 

Programe complexe de analiză calitativă permit ca activitatea de cer¬ 
cetare să fie executată prin combinarea termenilor cu operatorii logici ŞI, 
ORI sau NU („operatorii booleeni” la care ne-am referit mai sus), dez¬ 
voltând astfel, de exemplu, liste de sinonime. 

De asemenea, programele ne ajută adeseori să explorăm textele prin 
recunoaşterea caracterelor wild cârd. O cercetare poate fi întreprinsă 
folosind rădăcina cuvântului plus caracterul wild cârd, capturându-se astfel 
toate formele termenului respectiv. Ca să dăm un exemplu concret, căutând 
DEMOCR*, programul ATLAS.ti sau Concordance ne poate ajuta să 
identificăm toate contextele în care s-a folosit termenul democraţie într-o 
serie de articole politice apărute în ziare diferite în timpul campaniei 
electorale. Prin examinarea sistematică a contextelor în care a fost utilizat 

acest termen, analizam paleta largă a conotaţiilor asociate cu acest termen- 
-cheie. Capacitatea programelor de a regăsi cuvintele selectate ori seriile 
de cuvinte în context este o funcţie vitala m efectuarea unei sarcini analitice 
a conţinutului. Subliniem că munca analitică reală este depusă de cercetător. 
Programul nu este în sine un mod de analiză, ci doar un instrument extrem 
de util în realizarea fundamentului unei astfel de sarcini. 

Hiperlegături (hyperlinks) 

Includerea referinţelor transversale ( cross-references ) în text contribuie 
substanţial la construcţia unei scheme organizate a acestuia. Referinţele 
ttansversale electronice pot fi construite cu ajutorul aşa-numitelor hyperlinks 
(hiperlegături) între conceptele, categoriile sau pasajele textului care au 
legătură între ele. însă acum, când tehnologiile hypertext şi hypermedia au 
ajuns un lucru obişnuit, adeseori se uită că principiile lor de bază sunt larg 
cunoscute şi aplicate de sute şi mii de ani. Pentru analiza marilor opere 
literare, a Bibliei şi a altor scrieri religioase sau istorice s-a folosit întot¬ 
deauna o asemenea „tehnică”. 

Aplicaţiile hypertext reprezintă un suport pentru o relaţie mult mai 
interactivă între text şi cititori. într-un fel, aceştia devin autori ai propriei 
lor lecturi; ei nu sunt simpli receptori pasivi ai formei determinate textual. 
Ilustrăm cu o secvenţă din cercetarea „ Parteneriatele şcoală - familie - 
comunitate: perspectiva profesorilor”, în care instrumentul principal de 
colectare a datelor a fost interviul calitativ în profunzime. 

Interpretarea analitică a răspunsurilor la întrebările despre starea parte- 
neriatelor a pus în lumină folosirea de către unii subiecţi a „limbii de 
lemn”, încercându-se astfel surmontarea obiectivităţii relatărilor lor. Reţeaua 
semantică din figura 7.2 prezintă analiza de tip hypertext a spuselor unui 
subiect ce ilustrează „limba-fantomă” (Thom, 1993), prin care se încearcă 
o cosmetizare a realului social. 

Identificăm aici o semnificativă sechelă a gândirii de tip orwellian din 
societatea românească de azi, unde încă mulţi oameni gândesc şi vorbesc 
în tiparele „limbii de lemn” pentru a escamota realitatea. în exemplul dat, 
manifestarea acestui fenomen este, pe de o parte, o consecinţă a lipsei de 
cunoştinţe a intervievaţilor despre ce înseamnă cu adevărat teoria şi practica 
parteneriatelor şcoală-familie-comunitate, iar pe de altă parte, este o dovadă 
în plus a caracterului formal al funcţionării acestora în sistemul de învăţă¬ 
mânt preuniversitar. 

Hypermedia asigură un context puternic pentru lucrul cu informaţii 
vizuale sau audio. Este posibil, de exemplu, să construim un context 
hypermedia în care legăturile nu sunt stabilite numai între segmente de 
text, dar şi între text şi date de altă natură, inclusiv materiale audio şi 
vizuale, cum ar fi imagini video sau fotografii. 

Astfel de tehnici relativ simple pentru managementul datelor în analiza 
de conţinut nu trebuie considerate lipsite de însemnătate. Ele deschid 
cercetătorilor posibilităţi remarcabile. Tehnicile au o semnificaţie meto¬ 
dologică bogată, deoarece permit să se facă uşor compararea pasajelor de 
text şi/sau segmentelor audio sau a diverselor imagini pentru a surprinde 
similarităţi, contradicţii, argumentări în sprijinul ideilor afirmate sau 
negate în diferite alte locuri ale textului cercetat. 


ANEXE 




Anexa 1 


Problemele învăţământului superior 
în cotidiene: o analiză de conţinut 


Abordarea ştiinţifică a comunicării este determinată în principal de 
faptul că presa şi celelalte mijloace media reprezintă vehicule ce reuşesc să 
construiască imaginea unei probleme sociale şi să o acrediteze ca atare în 
spaţiul public, devenind astfel o problemă de interes social. în acest sens, 
analiza de conţinut este o metodă utilă care descoperă şi descrie interesul 
asupra căruia se concentrează atenţia individuală, de grup, instituţională 
sau socială. 

Relativ recentele descoperiri tehnologice creeză noi provocări şi oportu¬ 
nităţi pentru cercetarea comunicării. Ziarele electronice şi arhivele lor, 
alte situri care publică şi arhivează documente de interes public, precum şi 
posibilitatea scanării textelor sunt doar câteva dintre invenţiile care au 
rezolvat multe probleme ce au afectat analiza de conţinut de-a l ung ul 
anilor. în plus, cu ajutorul pachetelor software specializate a devenit mai 
uşor să studiem producerea termenilor specifici într-un număr mare de 
texte. Aşadar, pentru cercetătorii care doresc să examineze textele mai 
mult decât prin simpla numărare a frecvenţelor cuvintelor, analiza de 
conţinut a devenit acum un proces laborios de realizare a unor scheme de 
codare credibile şi de aplicare a raţionamentelor umane. 


Scopul şi întrebările studiului 

Scopul studiului este să identifice problemele învăţământului superior pe 
care două cotidiene naţionale - Adevărul şi Curentul - le abordează prioritar 
în paginile lor. Analiza de conţinut urmăreşte astfel să stabilească problemele 

învăţământului universitar românesc ce devin publice şi care, probabil, 
constituie un set de teme asupra cărora putem să reflectăm, să luăm decizii 
şi să întreprindem acţiuni. Pentru a atinge scopul propus, analiza de 
conţinut încearcă să răspundă la următoarele întrebări: 

• Care sunt problemele învăţământului superior pe care ziarele aleg să 
le trateze? 

• Care sunt caracteristicile articolelor în termenii dimensiunii lor şi a 
categoriilor de subiecte pe care le abordează ? 

• Care sunt formele relatărilor prezentate opiniei publice ? 

• Ce atitudine manifestă ziarele faţă de subiectele abordate ? 

• Care sunt relaţiile dintre variabilele menţionate mai sus ? 

Alegerea eşantionului şi mărimea lui 

Pentru a alege eşantionul, mai întâi trebuie să aflăm, cel puţin apro¬ 
ximativ, cantitatea relatărilor jurnalistice care acoperă subiectul propus, 
deoarece aceasta reprezintă un indicator al gradului de interes al coti¬ 
dienelor faţă de problema aflată în studiu. în acest sens, intuitiv, ne-am 
aşteptat să găsim diferenţe în privinţa interesului manifestat de diferite 
ziare ; documentarea on-line a confirmat această presupoziţie. Din acest 
motiv, ne-am oprit doar la două cotidiene ce publică relativ constant 
articole despre învăţământul superior. 

Din păcate, nu există un set de criterii acceptate pentru alegerea dimen¬ 
siunii eşantionului. Oricum, sunt tehnici suficient de bune pentru deter¬ 
minarea corespunzătoare a mărimii acestuia. în unele cercetări s-au testat 
dimensiuni variate ale eşantionului pentru aplicaţii specifice analizei de 
conţinut. De pildă, G.H. Stempel (1952) a găsit că pentru studierea unei 
populaţii formate din apariţiile unui ziar de-a lungul unui an este suficient 
să identificăm articolele din două săptămâni, selectate în mod sistematic. 
Raportându-ne într-un fel la această procedură, am ales anul 2001 şi am 
constatat că două cotidiene - Adevărul şi Curentul - publică constant 
articole semnificative referitoare Ia învăţământul superior. Ne-am oprit Ia 
luna ianuarie, deoarece am considerat că sistemul de învăţământ superior 
nu s-a confruntat cu probleme deosebite în această perioadă, de pildă o 
grevă a cadrelor didactice. Am ales un eşantion de 33 de articole, dintre 
care 21 publicate în Adevărul şi 12 în Curentul. Dimensiunea redusă a 
eşantionului produce limite inerente analizei, dar abordarea unei cercetări 


pe baza unui eşantion de dimensiuni mari, aşa cum am spus în altă parte, 
este dificilă şi necesită un timp îndelungat. 

Metoda 

Unitatea de analiză şi modul de măsurare a variabilelor 

Articolul reprezintă unitatea de analiză a studiului. Pentru analiza de 
conţinut a articolelor din eşantion, am identificat 15 variabile : dimensiunea 
articolelor (numărul total de cuvinte, numărul cuvintelor unice şi rata 
celor două cantităţi), forma prezentării, atitudinea exprimată şi opt teme ce 
sunt abordate prioritar de cotidiene, definite fiind de frecvenţa termenilor- 
-cheie. 

Unele variabile pot fi măsurate obiectiv, cum ar fi dimensiunea arti¬ 
colelor şi frecvenţa termenilor-cheie. Alte variabile reclamă o codare bazată 
pe ceea ce K.A. Neuendorf (2002, p. 10) numeşte „obiectivitate inter- 
subiectivă”, cum sunt atitudinea exprimată (pozitivă, neutră, negativă) şi 
forma de prezentare a informaţiilor opiniei publice (dramatizat sau narativ, 
relatare obiectivă, analiză critică). Aceste variabile au fost codate de doi 
codori, iar acordul intercodor 1 a fost verificat prin calculul coeficientului 
kappa al lui Cohen în cazul variabilei nominale „forma prezentării” şi a 
coeficientului rho Spearman pentru variabila ordinală „atitudinea” (tabe¬ 
lul 1). 


Tabelul 1 - Coeficienţii acordului intercodor 


Cohen’s 

Kappa 



Spearman 

Rho 




Varia- 

ble 

Varia- 
ble 1 

Varia- 

ble 1 

Average 

Coder Pair 

■ | 


Coder Pair 



■ 






MEM 

0,94 



MEM 




0,94 

0,94 


1. Pentru această operaţiune se pot folosi oricare dintre următoarele programe 
specializate : Agree, Krippendorff s alpha 3.12a sau Pram. 

Analiza 

Este clar că problemele care se întrepătrund în sistemul de învăţământ 
superior au faţete multiple şi sunt abordate din puncte de vedere diferite. 
De aceea poate fi foarte dificil să decidem aprioric asupra temelor funda¬ 
mentale relatate de cotidiene. Pentru a depăşi acest obstacol, primul pas a 
fost alegerea termenilor-cheie care generează temele (variabilele), adică 
termenii ce se asociază şi creează un înţeles, o reprezentare coerentă a 
unei probleme sau a unei poziţii faţă de ea. Termenii-cheie sunt folosiţi 
frecvent şi constant pentru a indica semnificaţii pline de înţeles. 

Pentru a identifica, măsura şi compara termenii-cheie care generează 
temele conceptuale ce reprezintă variabilele care urmează să fie studiate, 
am folosit un program specializat 1 . Desigur că procedura computerizată 
de alegere a termenilor-cheie se bazează mai mult pe valoarea informaţiei 
matematice decât pe înţelesul lor subiectiv. Ea presupune că un cuvânt 
este indicatorul unei teme într-un text în măsura în care acesta are o 
frecvenţă relativă ridicată. De exemplu, în studiul nostru, termenul 
„student” sau „universitar” are o frecvenţă ridicată în articolele din 
eşantion, iar faptul că se relaţionează prin producerea lor în proximitatea 
altor termeni (rector, decan, ministru etc.) ne-a determinat să stabilim 
variabila „actori sociali”. 

Programul de computer automatizează această logică folosind indicatorul 
statistic „x 2 ”. în mod specific, programul calculează producerea valorilor 
aşteptate ale unui cuvânt într-un articol pe baza procentajului acelui cuvânt 
din ansamblul combinat al articolelor. El compară apoi această aşteptare 
cu numărul real al producerii în fiecare articol. Aceste valori sunt folosite 
în mod obişnuit în formula lui „x 2 ” (diferenţa pătratului valorilor observată 
şi aşteptată, împărţită la valoarea aşteptată şi suma determinată de-a lungul 
tuturor cazurilor). In acest studiu, calculele au fost realizate pentru primii 
200 de termeni cu cea mai ridicată frecvenţă din cele două seturi de 
articole alese din Adevărul şi Curentul ce alcătuiesc eşantionul. Pentru 
exemplificare, prezentăm doar capul tabelului şi primul rând, aşa cum au 
fost produse de program. 


1. CATPAC, Concordance 2.0, Text Smart, VBPro, Diction 5.0, INTEXT 4.1, 
Word Stat 4.5, ATLAS.ti sau ConcApp. 


Percentage of terms in file A, Adevărul.alf, are 

greater than in file B, Curentul.alf. 

Word Chi-Square A% B% % Difference 
1. rector 12.402 0.238 0.000 0.238 

Percentage of terms in file B, Curentul.alf, are 

greater than in File A, Adevărul.alf. 

Word Chi-Square A% B% % Difference 
1. particulare 17.631 0.079 0.480 -0.400 

Termenii care au primit valorile „ x 2 ” cele mai ridicate au fost examinaţi 
şi cuvintele-funcţii (articole, prepoziţii, conjuncţii şi verbe auxiliare) au 
fost eliminate, neluându-se în consideraţie. Astfel de cuvinte-funcţii pot 
avea un indicator statistic „x 2 ” foarte ridicat chiar dacă nu au înţeles de 
sine stătător. Am ales apoi cuvintele (termeni-cheie) cu rangul „x 2 ” cel 
mai înalt, altele decât cuvintele-funcţii. Următorul pas a fost să restrângem 
lista termenilor ce se produc împreună relativ constant în textul articolelor 
şi creează contexte consistente în care sunt formulate poziţiile sursei 
(autorul articolului). în acest fel creăm categorii cluster ce reprezintă 
temele abordate, respectiv variabilele ce trebuie studiate. Unii autori le 
numesc variabile maşter , deoarece au în vedere că flecare termen-cheie 
cuprins în categoria cluster reprezintă o variabilă. în continuare am elaborat 
un dicţionar al codurilor pentru calculul frecvenţei termenilor din fiecare 
articol. Subliniem că, în funcţie de particularităţile textelor anal Ugm S e 
pot folosi mai multe dicţionare (liste). Dicţionarul construit pe baza 
procedurii de mai sus cuprinde opt variabile maşter, fiecare cu un număr 
de termeni-cheie. Aceste variabile sunt: actori sociali, organizaţii şi insti¬ 
tuţii, viaţa academică, proces de învăţămât, acreditare, cercetare, finanţare 
şi management. 

Pe baza dicţionarului construit, programul a generat frecvenţa ter¬ 
menilor-cheie ce definesc categoriile cluster pentru fiecare unitate de 
analiză, iar în final prezintă totalul termenilor din propoziţii şi cazuri, 
precum şi procentul lor, aşa cum putem observa în exemplul de mai jos. 
Procedura presupune ataşarea de etichete (tags) în texte cu numele cate¬ 
goriei sub care se colectează frecvenţa termenilor-cheie. Rezultatele au 
fost introduse apoi în programul SPSS. 

Search Summary 

Date:09-04-2003 Time: 12:55:58 

File Searched: presa.frm Search File: dict.asc 

Tags, Search Terms and Frequency: 

>ORGANIZATII SI INSTITUTII< 
parlament* : 2 
guvern* : 3 

MEC : 30 

CNEAA : 23 
CNFIS : 3 

CNR : 7 

institut* : 48 

minister* : 7 

universit* : 111 

facultat* : 23 


Total found, capitals significant..: 1280 

Total Sentences.: 451 

Number containing search terms : 364 

Percent containing search terms: 80.71 

Total Cases. : .: 33 

Number containing search terms : 33 

Percent containing search terms: 100.00 


Rezultate 

Pentru analiza corelaţiei, variabila nominală „atitudinea” a fost recodată 
într-o variabilă ordinală (1 - negativă, 2 - neutră, 3 - pozitivă), iar 
variabila „forma prezentării”, într-o variabilă dihotomică (1 - analiza 
critică, 0 - toate celelalte). Cotidienele au servit ca variabile independente, 
iar categoriile cluster au constituit variabilele dependente. De asemenea, 
am făcut analiza corelaţiei folosind dimensiunea articolelor ca variabilă 
independentă şi variabilele „forma prezentării” şi „atitudinea” ca variabile 
dependente. Pentru analiza variabilelor nominale am utilizat tabele încru¬ 
cişate. în sfârşit, am încercat o analiză de regresie folosind ca predictori 
variabilele „dimensiunea articolelor” şi „analiza critică” pentru a explica 

w muiearoruor statistici a 

aratat ca modelul a eşuat. 

Dimensiunea articolelor 

în general, există diferenţe între articole privind dimensiunea lor, lucru 
ce era de aşteptat. Constatăm că articolele publicate în Curentul au 
dimensiuni mai mari (fig. 1), lucru ce poate sugera că abordează pro¬ 
blemele mai consistent. Intuiţia poate fi validată prin analiza de conţinut 
calitativă. 


Distribuţia în termenii grupării numărului de < 



200-499 1000 şi 

100-199 500-999 mai mult 


SI Adevărul 
□ Curentul 


Figura 1 - Dimensiunea articolelor 

Pe lângă numărarea tuturor cuvintelor din fiecare unitate de analiză a 
eşantionului, softul folosit numără şi cuvintele unice şi calculează raportul 
dintre cele două cantităţi. în cazul studiului nostru, rezultatul a fost 
următorul: 


The file contains: 

3156 Types 
11564 Tokens 
Type/Token Ratio=.2729 
Occurence Rates of Tokens 
208 occured 8 or more times 
42 occured 7 times 
53 occured 6 times 

68 occured 5 tiraes 
132 occured 4 times 
206 occured 3 times 
520 occured 2 times 
1921 occured 1 time 


Există 3.156 de cuvinte tipice (unice) şi 11.564 de cuvinte care se repetă 
până la mai mult de opt ori. Raportul dintre cele două cantităţi este de 
0,2729. Analiza corelaţiei dintre variabila „dimensiunea articolelor” şi 
oricare dintre variabilele maşter ne arată că toţi coeficienţii calculaţi 
folosind numărul cuvintelor unice (mai puţin numeroase) sunt mai mici 
decât atunci când îi calculăm folosind numărul total de cuvinte din fiecare caz. 
Prin urmare, ipoteza formulată de H.P. Luhn se verifică, adică se justifică 
măsurarea prin folosirea frecvenţei pentru a afla „un aspect al subiectului”. 

Am găsit că variabila „dimensiunea articolelor” este corelată semnifi¬ 
cativ (p < 0,01) cu variabila „analiza critică” (rho = 0,567) şi corelată 
negativ (rho = -0,533) cu variabila „atitudinea”. Dimensiunea articolelor 
nu are nici o relaţie semnificativă cu variabila „forma de prezentare”. 



Figura 2 - Distribuţia cuvintelor-cheie 
în termenii temelor 


Aici răspundem la întrebarea cercetării: Care sunt problemele învăţă¬ 
mântului superior pe care ziarele aleg să le trateze ? După cum am mai 
spus, analiza fiecărui articol cu ajutorul software-ului pe baza dicţionarului 

construit produce distribuţia termenilor-cheie şi, totodată, identifică temele 
(problemele) învăţământului superior abordate prioritar în cotidiene 
(fig. 2). Observăm că interesul articolelor se concentrează asupra actorilor 
sociali şi, implicit, asupra organizaţiilor şi instituţiilor sistemului de învă¬ 
ţământ, cele două variabile cumulând 43,7%. Variabila „proces de învăţă¬ 
mânt” , cu 23,3%, deţine şi ea o pondere semnificativă ca temă în articolele 
cotidienelor. 

Cele opt variabile maşter sunt similare în câteva aspecte: măsoară 
entităţi asemănătoare, unităţile de măsură sunt identice, la fel şi scalele de 
măsură. Acest lucru ne permite să le comparăm folosind media (fig. 3). 



Figura 3 - Comparaţia variabilelor 
în termenii mediei 


Se observă că cea mai ridicată medie a termenilor-cheie o au cele trei 
teme majore deja semnalate : actori sociali, organizaţii şi instituţii, proces 
de învăţământ. Media celorlalte variabile se plasează semnificativ mai jos, 
ceea ce corespunde procentajelor din figura 2. 

Testele au arătat că nu putem presupune normalitatea variabilelor maşter, 
aşa încât, pentru a compara distribuţia termenilor, folosim testul statistic 
. nonparametric K. El produce statistica descriptivă a variabilelor ce permite 
comparaţia lor, rangurile mediei şi indicatorii statistici ai testului Friedman, 
care arată că este semnificativ (p<0,01). 

Ranguri 



Rangul mediei 

Actori sociali 

5,70 

Organizaţii şi instituţii 

6,52 

Proces de învăţământ 

5,95 

Viaţa academică 

4,00 

Acreditare 

3,42 

Cercetare 

2,89 

Finanţare 

4,36 

Management 

3,15 


Testul Friedman 



33 


80,916 


7 

Asymp. Sig. 

,000 


Cu testul statistic nonparametric K nu putem declara ferm că „mediile 
sunt egale/inegale”, aşa cum facem cu testul T. Ca un compromis, putem 
spune că „testul nonparametric este mai potrivit când presupunerea nor- 
malităţii nu este posibilă, dar testul nu produce un rezultat la fel de bogat 
ca testul T”. Toate variabilele maşter se corelează cu variabila „dimensiunea 
articolelor” în maniera arătată în tabelul 2. 


Tabelul 2 - Coeficientul de corelaţie a variabilelor maşter 
cu dimensiunea articolelor 



Dimensiu¬ 

nea 

articolelor 

Actori 

sociali 

Organizaţii 
şi instituţii 

Proces de 
învăţământ 

Viaţa aca¬ 
demică 

Acreditare 

Cercetare 

Finanţare 

Mana¬ 

gement 

Dimen¬ 

siunea 

artico¬ 

lelor 

1,000 

0,658 

* 

0,726 

** 

0,392 

* 

0,438 

* 

0,444 

** 

0,667 

** 

0,552 

** 

0,360 

* 


** Corelaţia este semnificativă la p<0,01 
* Corelaţia este semnificativă la p<0,05 


în profunzime. Selectarea materialului urmează criterii care sunt definite 
în prealabil, dar poate fi realizată şi treptat, pe parcursul cercetării. 

Adeseori, totuşi, aplicarea regulilor formulate de Ph. Mayring se dove¬ 
deşte cel puţin la fel de costisitoare ca şi alte proceduri. In special datorită 
schematizării procedurii şi modului în care sunt ordonate etapele, perspec¬ 
tiva este puternic marcată de idealul metodologiei cantitative. Categorizarea 
rapidă şi eficientă a textului cu ajutorul categoriilor care vin din afara 
textului şi sunt bazate pe teorii poate mai degrabă să obtureze vederea 
asupra conţinutului textului decât să uşureze sondarea în profunzime a 
acestuia. Ca şi în cazul altor metode, interpretarea textului se realizează 
mai mult schematic, în special când se foloseşte tehnica analizei de conţinut 
explicative, tară a ajunge cu adevărat în profunzimea textului. O altă 
problemă o reprezintă utilizarea parafrazelor, la care se recurge nu numai 
pentru a explica textul de bază, ci şi ca substitut al acestuia - în principal 
în cazul analizei de conţinut rezumative. 

Procedura analizei de conţinut structurate - regândită de Ph. Mayring 
(2000) ca „modelul pasului” - are două aspecte centrale: dezvoltarea 
categoriei inductive şi aplicarea categoriei deductive. 



Figura 5.1 - Dezvoltarea categoriei inductive 

Dezvoltarea categoriei inductive 

Analiza cantitativă de conţinut clasică are puţine răspunsuri la întrebarea : 
de unde vin categoriile, cum este dezvoltat sistemul acestora ? în abordarea 
calitativă, interesul central este de a dezvolta aspectele interpretării - iar 
pentru aceasta, categoriile trebuie să fie cât mai aproape de text, formulate, 
pe cât posibil, în termenii acestuia. 

Principala idee a procedurii este să formulăm un criteriu al definiţiei, 
derivat din întrebarea cercetării şi din teoriile care determină aspectele 
materialului textual supus analizei. Urmând acest criteriu, materialul este 
analizat şi categoriile sunt tentative deduse pas cu pas. Le revizuim printr-un 
„proces iterativ de permanent feedback” (Iluţ, 1997, p. 166) şi, în cele din 
urmă, le reducem la categoriile principale şi le verificăm în raport cu 
fidelitatea lor. Dacă întrebarea cercetării sugerează aspecte cantitative (de 
exemplu, frecvenţa categoriilor), acestea pot fi analizate. 

Aplicarea categoriei deductive 

Folosirea categoriei deductive se întemeiază pe procedura precedentă, 
analizează aspectele teoretice derivate şi le aduce în conexiune cu textul. 

Etapa calitativă a analizei constă în atribuirea, metodologic controlată, 
a categoriei la un pasaj de text. Principala idee este să dăm definiţii 
explicite, exemple şi reguli de codare pentru fiecare categorie deductivă, 
determinând cu exactitate în ce împrejurări un pasaj de text poate fi codat 
cu o categorie. Categoriile definite sunt puse împreună într-o carte (listă) 
de coduri, iar apoi se verifică fidelitatea codării. Definiţiile categoriilor, a 
pasajelor de text tipice şi a regulilor pentru distingerea diferitelor categorii 
au fost formulate din punctul de vedere al teoriei şi al textului, completate 
pas cu pas şi ameliorate prin procesul analitic iterativ. 

Cel mai important este să dăm definiţii explicite, exemple şi reguli de 
codare pentru fiecare categorie deductivă, să determinăm cu exactitate în 
ce circumstanţe un pasaj de text poate fi codat cu o anumită categorie. 
Definiţiile categoriilor sunt puse laolaltă în cartea codurilor. 

Credem că „modelul pasului” al lui Ph. Mayring are multe lucruri în 
comun cu Grounded Theory, una dintre cele mai importante metode de 
analiză calitativă a datelor din cercetarea socială contemporană. 



Figura 5.2 - Aplicarea categoriei deductive 


Interjoc al experienţei, inducţiei şi deducţiei, Grounded Theory - denu¬ 
mire pentru care este greu de găsit un echivalent lingvistic adecvat în limba 
română, motiv pentru care folosim denumirea în limba engleză - are două 
componente aflate în relaţie reciprocă: (1) descoperirea sistematică a 
teoriei din date şi (2) aplicarea teoriei la date. De exemplu, cercetătorul 
examinează orientările ziarelor faţă de schimbarea sistemului de impo¬ 
zitare. 

• Mai întâi citeşte fiecare articol şi se întreabă care sunt favorabile şi 
care sunt defavorabile noului sistem. 

• Decizia de a eticheta un articol pro sau contra s-a bazat pe folosirea 
anumitor termeni, pe prezentarea rezultatelor unor studii de speciali¬ 
tate sau pe afirmaţiile făcute de anumite persoane particulare (care ?) ? 

• Poziţiile articolelor indicate au fost mai clare prin conţinutul lor 
manifest sau prin conţinutul implicit ? 

Răspunsurile la aceste întrebări conduc la categorii inductive formate 
din unităţi variate de conţinut şi la aplicarea categoriilor deductive care, la 
rândul lor, generează mai multe categorii inductive. 

Figura 5.3 - Populismul - pattern al discursului candidaţilor la preşedinţie (reţea semantică) 

O asemenea metodă de lucru a fost folosită în cercetarea modului în 
care presa a perceput discursurile candidaţilor la alegerile prezidenţiale 
din 2000 (Agabrian, 2001a). Analiza conţinutului articolelor cuprinse în 
eşantion a arătat că populismul este unul din patternurile manifeste ale 
discursului candidaţilor la preşedinţie (fig. 5.3). 

Luând în considerare contextul macrosocial în care s-a desfăşurat această 
campanie, în primul rând starea precară a economiei româneşti şi stan¬ 
dardul de viaţă sub pragul sărăciei a unui procent însemnat de oameni, din 
analiză au reieşit două tipuri de politică populistă şi, implicit, de discurs 
politic: populismul moderat şi populismul extremist, naţionalist. Primul 
tip a izvorât din idei de felul „compătimeşte şi înfierează cu măsură”, 
»HG-uri populiste” sau „le vorbeşte pe înţeles şi îi compătimeşte”. Cel de 
al doilea tip, populismul de natură extremistă, invocă idei de genul „lovitură 
de stat”, „execuţii, ghetoizări, naţionalizări” sau „starea de necesitate”. 

Accente caracteristice discursului populist, de un tip sau altul, le găsim, 
într-o măsură mai mare sau mai mică, la toţi candidaţii la preşedinţie. 
Tocmai situaţia dificilă în care se găsesc mulţi oameni a alimentat pro¬ 
misiunile electorale care nu au ţinut cont de posibilităţile reale de a fi puse 
în practică. Paleta de expunere a lor se întinde de la culorile trandafirii ale 
discursului populist moderat la tenebroasele sentinţe de natură extremistă 
pentru îndreptarea actualei stări de lucruri. Dar ambele tipuri de discurs au 
însemnat, într-o anumită măsură, manipularea alegătorilor, iar demagogia 
a constituit un instrument important în acest sens. 

Concluzii 

în analiza de conţinut calitativă am intenţionat să descriem procedurile 
analizei de text sistematice, care încearcă să prezerve puterea analizei de 
conţinut din ştiinţa comunicării caracterizată prin control metodologic. 
Procedurile prezentate permit conexiunea cu paşii analizei cantitative, în 
cazul în care acest lucru pare raţional pentru analist. Tehnicile şi pro¬ 
cedurile analizei de conţinut calitative par mai puţin potrivite dacă se 
lucrează cu categorii ce pot fi restrictive sau dacă analiza este planificată 
holistic, fără o evoluţie pas cu pas. 

Analiza de conţinut calitativă poate fi combinată cu alte proceduri 
calitative. întrebarea cercetării şi caracteristicile materialului trebuie să fie 
prioritare în stabilirea metodelor adoptate. Este indicată o discuţie despre 

metode în acord cu domeniile specifice de analiză de conţinut şi, apoi, să 
se compare diferitele abordări metodologice (de exemplu, abordările 
cantitative). 

în general, analiza de conţinut realizată pentru a obţine răspunsuri la 
întrebările ce se pun datelor textuale dobândeşte avantaje evidente dacă 
foloseşte atât analiza tradiţională cantitativă, cât şi forme de analiză 
calitativă. în acest sens, ea a integrat în mod treptat şi logic, pe lângă 
abordarea cantitativă conceptuală şi relaţională, şi analiza calitativă, lucru 
ce ilustrează o dată în plus depăşirea falsei dihotomii dintre cantitativ şi 
calitativ în cercetarea sociologică. 


Capitolul 6 


Problemele fidelităţii, validităţii 
şi generalizării 

Un element vital în analiza de conţinut este consecvenţa cu care codori 
diferiţi înregistrează informaţia în acelaşi fel şi fac judecăţi similare despre 
text. Eşecul cercetătorului de a asigura fidelitatea, adică o analiză repli- 
cabilă, poate pune sub semnul întrebării credibilitatea ştiinţifică a rezul¬ 
tatelor analizei de conţinut. Ca să depăşească această dificultate, cerce¬ 
tătorii trebuie să precizeze explicit etapele care asigură acordul inter- sau 
intracodor. 

Pentru a face inferenţe valide într-un text, important este ca procedura de 
codificare să fie fidelă în sensul constanţei: persoane diferite să codeze 
acelaşi text în acelaşi mod (Weber, 1990, p. 12). 

R.Ph. Weber arată că problemele de fidelitate sunt legate de obicei de 
ambiguitatea sensurilor cuvintelor, definiţiilor categoriale sau a altor reguli 
de codare. 

în efectuarea unei analize de conţinut există o discrepanţă între nivelul 
fidelităţii şi înţelesul informaţiei pe care îl relevă analiza. E uşor de obţinut 
o fidelitate ridicată când se utilizează cuvinte în calitate de categorii de 
codare, însă cuvintele nu au întotdeauna înţeles dacă sunt scoase din context . 

Geller a demonstrat că mărimea contextului influenţează rezultatele cerce¬ 
tării. De exemplu, când încercăm să efectuăm o judecată evaluativă a ter¬ 
menului democraţie, atât rezultatele, cât şi inferenţele care se pot face variază 
mult în funcţie de unitatea de context, care poate fi o propoziţie, o frază, 
un paragraf sau articolul întreg. Pe măsură ce unitatea de context creşte, 
judecăţile evaluative tind să se polarizeze (Krippendorff, 1969, p. 59). 

Gradul de fidelitate al unui studiu se referă la : (a) stabilitate , tendinţa 
ca diferiţi codori să recodeze consistent aceleaşi date, în acelaşi fel, într-o 
perioadă de timp precizată; (b) replicabilitate, tendinţa ca un grup de 
codori să clasifice categoriile dintr-un text în acelaşi mod ; şi (c) acurateţe 
(exactitate, corectitudine), gradul în care categorizarea unui text corespunde 
unui standard sau norme statistice. 

Problema fidelităţii depinde de natura umană inerentă a cercetătorilor. 
Din acest motiv, devine clar că erorile de codare pot fi doar reduse, nu 
eliminate, şi de aceea limita acceptabilă a fidelităţii este plasată, de la 
autor la autor, între 70% şi 90%. 

Un aspect important pentru evaluarea calităţii analizei de conţinut este 
în ce măsură rezultatele sunt reproductibile. Cunoscut ca acord intercodor , 
acest aspect arată cât de bine doi sau mai mulţi codori ajung la aceleaşi 
evaluări în codarea datelor. Acelaşi lucru este valabil şi pentru un singur 
codor care, pentru a realiza acordul intracodor, reia evaluarea după un 
anumit interval de timp. Cel mai simplu şi mai utilizat indicator al acordului 
intercodor este proporţia simplă a acordului observat: 



unde: 

P o = proporţia acordului observat 
n = numărul acordurilor 

a 

n o = numărul observaţiilor. 

Tabelul 6.1 - Coduri aplicate 
de doi codori 



în tabelul 6.1, codorii A şi B au atribuit fiecare etichete categoriilor de 
0 sau 1 la un total de 10 unităţi de înregistrare. Ei sunt de acord cu 6 din 
10 cazuri, astfel că: 

Deşi este un indicator simplu, proporţia acordului observat nu este 
acceptabilă, deoarece nu explică posibilitatea acordului prin şansă Acest 
lucru este important deoarece dacă doi codori atribuie coduri în mod 
aleatoriu, există probabilitatea ca, într-o anumită măsură, să obţină acord. 
Aici avem de-a face cu o măsură simplă, înşelătoare, a acordului asupra 
felului în care este atribuit un cod. Proporţia acordului rezultat este o 
tendinţă de supraestimate a adevăratului nivel al acordului. Pentru a corecta 
acest lucru, folosim coeficientul statistic kappa pentru variabilele nominale 
sau coeficientul alfa al lui K. Krippendorff pentru variabilele ordinale - 
amândouă arată măsura cantităţii acordului dintre codori după ajustarea 
statistică pentru acordul datorat şansei. 

Avem în vedere că procentul acordului aşteptat apărut prin şansă poate 
fi calculat şi folosit pentru o estimare mai bună a acordului intercodor. 
Proporţia acordului prin şansă este destul de uşor de calculat când datele 
sunt prezentate ca în tabelul 6.2. Fiecare pereche a observaţiilor de Ia 
codorii A şi B vor cădea în una dintre cele patru celule : (1) A şi B sunt de 
acord că codul este 0; (2) A codează 0 şi B codează 1 ; (3) A codează 1 
şi B codează 0; şi (4) A şi B sunt de acord că codul este 1. Dacă vom 
calcula numărul cazurilor fiecărei perechi, rezultatele pot fi prezentate ca 
în tabelul menţionat. 


Tabelul 6.2 - Concordanţa observată 
a codurilor 



Această metodă implică examinarea acordului referitor la modul în care 
fiecare cod separat a fost folosit de cei doi codori sau de acelaşi codor (în 
ultimul caz, numai după scurgerea unei perioade de timp de cel puţin 
două-trei zile). Ca să facem acest lucru, construim un tabel de contingenţă 
2x2 care indică prezenţa sau absenţa unei aprecieri a celor doi codori de-a 
lungul celor 10 cazuri. Sunt două celule de concordanţă: celula din 
stânga-sus indică de câte ori ambii codori au atribuit codul, iar celula din 
dreapta-jos arată de câte ori cei doi codori nu au atribuit codul Ia un 





















122 


ANALIZA DE CONŢINUT 


PROBLEMELE FIDELITĂŢII, VALIDITĂŢII ŞI GENERALIZĂRII 


123 


răspuns. Cele două celule discordante arată de câte ori un cod a fost 
atribuit de un codor, dar nu şi de celălalt. 

Se calculează proporţia acordului datorat şansei, care diferă de proporţia 
acordului observat, fiind apoi folosit la estimarea acordului intercodor 
numit coeficientul kappa al lui J. Cohen: 


unde : 

P o = proporţia unităţilor observate cu care codorii sunt de acord 

p = proporţia unităţilor pentru care acordul aşteptat depinde de şansă. 

ş 

în practică, valoarea lui kappa poate fi interpretată ca proporţia acordu¬ 
lui dintre codori după calculul şansei (Choen, 1960). K = 0 nu înseamnă 
că deciziile codării sunt incompatibile, astfel încât să fie fără valoare ; mai 
mult, K = 0 poate însemna că deciziile nu sunt mai compatibile decât ne 
putem aştepta pe baza şansei, iar K < 0 dezvăluie că acordul observat este 
mai slab decât cel aşteptat numai pe baza şansei. 

Unii autori spun că un coeficient de 0,61 reprezintă o măsură generală 
rezonabilă a acordului. Alţi autori sugerează următoarele standarde de 
referinţă pentru interpretarea lui kappa: 


Coeficientul kappa 

Puterea acordului 

< 0,00 

calitate slabă 

0,00-0,20 

slab 

0,21-0,40 

acceptabil, satisfăcător 

0,41-0,60 

moderat 

0,61-0,80 

substanţial 

0,81-1,00 

aproape perfect 


Acordul intercodor ca măsură a fidelităţii 

Acordul între codori le indică cercetătorilor gradul în care aceştia pot fi 
consideraţi instrumente de măsură a fidelităţii. Un grad ridicat al acordului 
fidelităţii înseamnă că mai mulţi codori au codat în aceeaşi manieră. 
Fidelitatea codorilor este importantă în special când datele sunt analizate 
statistic. Dacă codorii sunt în dezacord, atunci datele vor fi lipsite de 
acurateţe. Discrepanţele dintre codori sunt considerate erori şi afectează 


calculele analizei. De asemenea, acordul intercodor ca fidelitate este 
important pentru sarcina de regăsire a segmentelor de text. După codare, 
în mod obişnuit, cercetătorul vrea să caute segmentele de text atribuite 
unui cod anume. Având mai mulţi codori care au marcat documentele, 
creşte probabilitatea de a găsi mai multe segmente de text aparţinând temei 
date. 

Acordul intercodor ca validitate 

S-a observat că majoritatea analizelor calitative folosesc, pentru măsurarea 
validităţii de construct, mai mult acordul intercodor decât măsurarea 
fidelităţii. Demonstrarea că mai mulţi codori pot marca acelaşi text ca 
aparţinând unei teme indică faptul că tema nu este chiar o fantezie a 
imaginaţiei cercetătorului. 

Validitatea de construct desemnează gradul în care o măsură este legată 
de alte măsuri (constructe) în moduri consistente cu întrebările cercetării 
şi ipotezele derivate din teorie. Validitatea unui studiu de analiză de conţinut 
se referă la corespondenţa categoriilor cu concluziile, precum şi la capa¬ 
citatea de generalizare a rezultatelor la nivel de teorie. în mod particular, 
validitatea categoriilor din analizele conceptuale implicite se realizează 
prin participarea mai multor analişti pentru a ajunge la un consens asupra 
definiţiei categoriei. De exemplu, un studiu de analiză de conţinut poate 
măsura apariţia categoriei conceptuale „fenomenul corupţie” în discursurile 
unui candidat la funcţia de preşedinte. Recurgând la mai mulţi analişti, 
categoria conceptuală poate include sinonime precum „mituire”, „escro¬ 
cherie”, „inginerie financiară”, „evaziune fiscală” etc. Categoria „corupţie” 
este explicită, în vreme ce „mituirea” şi altele de acest gen sunt categorii 
implicite. 

După cum am mai afirmat, pot fi trase concluzii rezonabile dintr-o 
sumă importantă de date cantitative, însă problema verificării acestora 
poate rămâne fără răspuns, deoarece contextele apariţiei unui cuvânt pot fi 
diferite, aşa cum de multe ori sunt şi înţelesurile acestuia. Problema este 
cel mai bine ilustrată atunci când se face apel la numărarea computerizată 
a cuvintelor. Dificultatea distincţiei între sinonime şi omonime poate 
compromite rezultatele, invalidând orice concluzie a raţionamentelor bazate 
pe aceste rezultate. Cuvântul „mină”, de exemplu, desemnează o armă 
explozibilă, o galerie subterană din care se extrage minereul, dar şi o 

rezervă pentru un creion mecanic sau un pix. Un analist poate ajunge Ia 
numărarea exactă a apariţiei şi frecvenţei cuvântului „mină”, dar să nu-şi 
dea seama de semnificaţia inerentă fiecărui mod particular de utilizare a 
cuvântului respectiv. El poate găsi cincizeci de prezenţe ale cuvântului • 
daca urmăreşte doar sensul particular de explozibil, iar şaptesprezece 
dintre apariţiile cuvântului sunt cu sensul de exploatare minieră, rezultatul 
de cincizeci de apariţii este incorect. Prin urmare, orice concluzie derivată 
ca rezultat al acestei cuantificări va fi invalidă. 


Câţi codori sunt suficienţi ? 

Răspunsul la această întrebare depinde de: (a) abilitatea codorilor de a 
identifica temele; (b) dispersia temelor ; (c) de câte ori apare o temă dată 
m text; şi (d) nivelul de specificitate pe care cercetătorul doreşte să-I 
realizeze. Ultimele două constrângeri sunt similare problemelor eşan¬ 
tionării, care îşi găsesc soluţionarea în raport de timpul alocat cercetării. 
Ele aiată că producerea mai rară a evenimentelor în populaţie presupune 
un eşantion care să asigure că vom obţine nivelul de certitudine urmărit. 

In cazul analizei textului, populaţia este cunoscută, toate textele au fost 
colectate (spre deosebire de eşantionarea pentru anchetă). Necunoscute 
sunt rata producerii temelor şi abilitatea fiecărui codor de a le identifica 
atunci când se produc. în aceasta rezidă şi explicaţia: dacă temele se 
produc de multe ori, probabil că un singur codor poate găsi în text cel 
puţin un exemplu, chiar dacă respectivul codor nu este prea bun la iden¬ 
tificarea temelor. Dacă temele se produc mai rar, probabilitatea de a găsi 
chiar şi un singur exemplu scade - cu atât mai mult dacă codorul nu este 
bun. Cele spuse dau sens ideii că în cazul producerii mai rare a temelor 
sunt necesari mai mulţi codori care să Ie caute. 

Numărul codorilor necesari pentru identificarea aspectelor structurii 
constructului depinde de gradul de distingere a diferenţelor pe care cerce¬ 
tătorul vrea să-l realizeze. Putem vedea temele ca pe nişte ţinte alcătuite 
din cercuri concentrice - mai mulţi codori, mai multe cercuri. De obicei 
un singur codor nu poate distinge cu acurateţe trăsăturile temelor centrale 
de cele ale temelor marginale. Creşterea numărului de codori va permite 
cercetătorilor să distingă între segmentele selectate într-o manieră repli- 
cabilă. De asemenea, pare rezonabil să presupunem că dacă un construct 
(temă) este mai puţin bine definit, va fi nevoie de mai mulţi codori pentru 
a-1 descrie în detaliu. 


Credem că este util să recunoaştem limitele şi avantajele cercetării cu 
un singur codor sau cu mai mulţi. Pare plauzibil să spunem că pentru unele 
sarcini investigatorii se pot bizui pe un singur codor, iar pentru alte sarcini, ei 
trebuie să folosească mai mulţi codori. Cercetătorului îi revine respon¬ 
sabilitatea de a identifica obiectivele cercetării şi de a determina ce fel de 
codare se impune. 

Generalizarea 

Capacitatea de generalizare a concluziilor depinde în foarte mare măsură 
de modul în care se determină categoriile conceptuale şi de gradul de 
încredere acordat acestora. Este necesară definirea unor categorii care să 
evalueze în mod adecvat temele pe care cercetătorul vrea să le măsoare. 

Strâns legată de aceasta este construcţia regulilor. Stabilirea unor reguli 
care să permită categorizarea şi codarea aceloraşi date în acelaşi mod 
într-o perioadă de timp dată este esenţială pentru reuşita analizei de 
conţinut. Replicabilitatea - nu numai a categoriilor specifice, dai' şi a 
metodelor generale aplicate pentru stabilirea tuturor seturilor de c.uego- 
rii - reprezintă o provocare, iar concluziile şi rezultatele care decurg de 
aici cu atât mai mult. Despre o cercetare care atinge această capacit.ue, în 
care codarea textului corespunde unui standard, se spune că are acurateţe. 




Capitolul 7 


Funcţii ale programelor specializate 
de calculator 


Explorarea limbajului textului 

Există aplicaţii software care pot facilita explorarea detaliată a limbajului, 
chiar a structurilor narative. Folosirea lor practică este variată, incluzând 
realizarea indexului volumelor mari de surse documentare, cercetarea 
acestora pentru identificarea termenilor particulari (ca nume proprii 
sau cuvinte-cheie) ori localizarea succesiunii specifice a cuvintelor sau 
persoanelor. Asemenea programe sunt descrise de către M.B. Milles şi 
A.M. Huberman în felul următor : 

Ele pot să determine toate situaţiile în care ar putea să apară diverse 
cuvinte, expresii (sau alte serii de caractere), precum şi combinaţii ale 
acestora, fiind interesaţi să le localizăm în unul sau mai multe fişiere. 
Asemenea software pot face adesea operaţiuni interesante cu ceea ce găsesc, 
ca de pildă marcarea şi sortarea în fişiere noi, legarea adnotărilor şi 
comentariilor la datele originale sau lansarea de procese noi cu alte pachete 
software care lucrează cu datele găsite (1998, p. 17). 

O comparaţie cu codarea ne poate ajuta să subliniem valoarea acestei 
abordări. Când codăm, potrivim segmente de date cu termeni reprezentând 
subiecte analitice. Ne găsim astfel în postura de a folosi aceste cuvinte-cod 
corespunzătoare unor concepte sociologice mai vaste. Nu există nici o 
relaţie necesară între aceste concepte şi termenii originali folosiţi de actorii 
sociali, iar identificarea tuturor expresiilor din limbajul utilizat de subiecţii 
noştri care corespund conceptelor cu care facem codarea este o operaţie 

necesară în analiza pe care o întreprindem. De exemplu, respondenţii pot 
folosi termeni ca izolat, singur, singurătate etc., pe care noi i-am codat cu alienare. 

Există posibilitatea să construim un tezaur comprehensiv (o listă) ori 
un dicţionar pentru întregul set de date cu care putem identifica itemii 
vocabularului pentru a fi examinaţi mai detaliat. în plus, cuvintele pot fi 
sortate în concordanţă, adică regăsite şi expuse în contextul lor imediat. 
Asemenea facilităţi are programul Concordance 1 , după cum putem vedea 
în figura 7.1. 



^.C^nCTiddtice->nteriiiuirrVak)^cactfakal>eiiin^^teiCoricoitlanco 

Figura 7.1 - Ecranul de lucru al programului Concordance 


Observăm modul în care cuvintele sunt adunate şi sortate după frecvenţe 
relative şi sunt prezentate în toate contextele imediate din text. Acest 
software lucrează extrem de repede cu text de orice dimensiune. în esenţă, 
programul Concordance furnizează un index comprehensiv al cuvintelor 
textului. De aceea, cea mai simplă utilizare a lui este să localizeze orice 
pasaj dintr-un text. Pornind de la un cuvânt, programul adună toate 
modalităţile de folosire a acestuia în context, astfel încât putem compara 
toate contextele în care este folosit cuvântul respectiv. 


1. Programul Concordance este disponibil (demo) la adresa http : //www.rjcw. 
freeserve.co/uk. 

Dar prin ele însele, aceste tipuri de cercetare textuală nu sunt puternice 
conceptual ori clarificatoare. Ele pot fi folosite pentru tipurile elementare 
de analiză de conţinut. De exemplu, într-o cercetare am putut identifica 
uşor cuvintele folosite cu cea mai mare frecvenţă de către intervievaţi. O serie 
de cuvinte au apărut de mai multe ori, de pildă: coleg!colegă, profesor , 
ajutor, copii, serviciu, familie, care sugerează imediat sfera majoră de 
preocupare a subiecţilor. Toate aceste cuvinte le găsim în unităţi analitice, 
respectiv în unităţi de măsură (segmente care pot servi analizei cantitative) 
pe care programul ne permite să le stabilim după necesităţile analizei 
noastre - cuvânt, propoziţie sau paragraf etc. 

Un asemenea program este, oricum, mai bine gândit în termenii aju¬ 
torului potenţial în activitatea analitică creativă şi imaginativă. într-o 
abordare generală a unui program de acest fel, A. Weaver şi P. Atkinson 
spun că un asemenea software 

le dă cercetătorilor posibilitatea de a explora în mod direct datele prin 
cercetarea itemilor lexicali şi analiza conţinutului lexical al consemnărilor 
de teren, interviurilor sau altor documente de interes. Programul produce 
prompt o listă de cuvinte şi astfel putem să examinăm vocabularul folosit 
de respondenţi şi, prin aceasta, să determinăm perspectiva în care oamenii 
văd, înţeleg fenomenul, precum şi felul în care dau sens vieţii lor de zi cu 
zi. Similar, putem găsi că un anumit cuvânt domină interviurile cu o 
anumită persoană ori o anumită confruntare socială, lucru care poate fi 
analitic semnificativ. De asemenea, aceste programe ne ajută să conducem 
cercetarea nu numai despre cuvinte particulare, dar şi despre combinaţii de 
cuvinte. în aceste investigaţii, cercetătorii pot specifica anumite condiţii 
pentru ca textul să fie găsit, prin folosirea operatorilor booleeni (1994, p. 77). 

Programe complexe de analiză calitativă permit ca activitatea de cer¬ 
cetare să fie executată prin combinarea termenilor cu operatorii logici ŞI, 
ORI sau NU („operatorii booleeni” la care ne-am referit mai sus), dez¬ 
voltând astfel, de exemplu, liste de sinonime. 

De asemenea, programele ne ajută adeseori să explorăm textele prin 
recunoaşterea caracterelor wild cârd. O cercetare poate fi întreprinsă 
folosind rădăcina cuvântului plus caracterul wild cârd, capturându-se astfel 
toate formele termenului respectiv. Ca să dăm un exemplu concret, căutând 
DEMOCR*, programul ATLAS.ti sau Concordance ne poate ajuta să 
identificăm toate contextele în care s-a folosit termenul democraţie într-o 
serie de articole politice apărute în ziare diferite în timpul campaniei 
electorale. Prin examinarea sistematică a contextelor în care a fost utilizat 

acest termen, analizăm paleta largă a conotaţiilor asociate cu acest termen- 
-cheie. Capacitatea programelor de a regăsi cuvintele selectate ori seriile 
de cuvinte în context este o funcţie vitală în efectuarea unei sarcini analitice 
a conţinutului. Subliniem că munca analitică reală este depusă de cercetător. 
Programul nu este în sine un mod de analiză, ci doar un instrument extrem 
de util în realizarea fundamentului unei astfel de sarcini. 


Hiperlegături (hyperlinks) 

Includerea referinţelor transversale ( cross-references ) în text contribuie 
substanţial la construcţia unei scheme organizate a acestuia. Referinţele 
transversale electronice pot fi construite cu ajutorul aşa-numitelor hyperlinks 
(hiperlegături) între conceptele, categoriile sau pasajele textului care au 
legătură între ele. însă acum, când tehnologiile hypertext şi hypermedia au 
ajuns un lucru obişnuit, adeseori se uită că principiile lor de bază sunt larg 
cunoscute şi aplicate de sute şi mii de ani. Pentru analiza marilor opere 
literare, a Bibliei şi a altor scrieri religioase sau istorice s-a folosit întot¬ 
deauna o asemenea „tehnică”. 

Aplicaţiile hypertext reprezintă un suport pentru o relaţie mult mai 
interactivă între text şi cititori. într-un fel, aceştia devin autori ai propriei 
lor lecturi; ei nu sunt simpli receptori pasivi ai formei determinate textual. 
Ilustrăm cu o secvenţă din cercetarea „Parteneriatele şcoală - familie - 
comunitate: perspectiva profesorilor”, în care instrumentul principal de 
colectare a datelor a fost interviul calitativ în profunzime. 

Interpretarea analitică a răspunsurilor la întrebările despre starea parte- 
neriatelor a pus în lumină folosirea de către unii subiecţi a „limbii de 
lemn”, încercându-se astfel surmontarea obiectivităţii relatărilor lor. Reţeaua 
semantică din figura 7.2 prezintă analiza de tip hypertext a spuselor unui 
subiect ce ilustrează „limba-fantomă” (Thom, 1993), prin care se încearcă 
o cosmetizare a realului social. 

Identificăm aici o semnificativă sechelă a gândirii de tip orwellian din 
societatea românească de azi, unde încă mulţi oameni gândesc şi vorbesc 
în tiparele „limbii de lemn” pentru a escamota realitatea. în exemplul dat, 
manifestarea acestui fenomen este, pe de o parte, o consecinţă a lipsei de 
cunoştinţe a intervievaţilor despre ce înseamnă cu adevărat teoria şi practica 
parteneriatelor şcoală-familie-comunitate, iar pe de altă parte, este o dovadă 
în plus a caracterului formal al funcţionării acestora în sistemul de învăţă¬ 
mânt preuniversitar. 



Figura 7.2 - „Limba de lemn” (exemplu) (reţea semantică) 

ANALIZA DE CONŢINUT 


Hypermedia asigură un context puternic pentru lucrul cu informaţii 
vizuale sau audio. Este posibil, de exemplu, să construim un context 
hypermedia în care legăturile nu sunt stabilite numai între segmente de 
text, dar şi între text şi date de altă natură, inclusiv materiale audio şi 
vizuale, cum ar fi imagini video sau fotografii. 

Astfel de tehnici relativ simple pentru managementul datelor în analiza 
de conţinut nu trebuie considerate lipsite de însemnătate. Ele deschid 
cercetătorilor posibilităţi remarcabile. Tehnicile au o semnificaţie meto¬ 
dologică bogată, deoarece permit să se facă uşor compararea pasajelor de 
text şi/sau segmentelor audio sau a diverselor imagini pentru a surprinde 
similarităţi, contradicţii, argumentări în sprijinul ideilor afirmate sau 
negate în diferite alte locuri ale textului cercetat. 


ANEXE 




Anexa 1 


Problemele învăţământului superior 
în cotidiene: o analiză de conţinut 


Abordarea ştiinţifică a comunicării este determinată în principal de 
faptul că presa şi celelalte mijloace media reprezintă vehicule ce reuşesc să 
construiască imaginea unei probleme sociale şi să o acrediteze ca atare în 
spaţiul public, devenind astfel o problemă de interes social. în acest sens, 
analiza de conţinut este o metodă utilă care descoperă şi descrie interesul 
asupra căruia se concentrează atenţia individuală, de grup, instituţională 
sau socială. 

Relativ recentele descoperiri tehnologice creeză noi provocări şi oportu¬ 
nităţi pentru cercetarea comunicării. Ziarele electronice şi arhivele lor, 
alte situri care publică şi arhivează documente de interes public, precum şi 
posibilitatea scanării textelor sunt doar câteva dintre invenţiile care au 
rezolvat multe probleme ce au afectat analiza de conţinut de-a lungul 
anilor. în plus, cu ajutorul pachetelor software specializate a devenit mai 
uşor să studiem producerea termenilor specifici într-un număr mare de 
texte. Aşadar, pentru cercetătorii care doresc să examineze textele mai 
mult decât prin simpla numărare a frecvenţelor cuvintelor, analiza de 
conţinut a devenit acum un proces laborios de realizare a unor scheme de 
codare credibile şi de aplicare a raţionamentelor umane. 

Scopul şi întrebările studiului 

Scopul studiului este să identifice problemele învăţământului superior pe 
care două cotidiene naţionale - Adevărul şi Curentul - le abordează prioritar 
în paginile lor. Analiza de conţinut urmăreşte astfel să stabilească problemele 

învăţământului universitar românesc ce devin publice şi care, probabil, 
constituie un set de teme asupra cărora putem să reflectăm, să luăm decizii 
şi să întreprindem acţiuni. Pentru a atinge scopul propus, analiza de 
conţinut încearcă să răspundă la următoarele întrebări: 

• Care sunt problemele învăţământului superior pe care ziarele aleg să 
le trateze? 

• Care sunt caracteristicile articolelor în termenii dimensiunii lor şi a 
categoriilor de subiecte pe care le abordează ? 

• Care sunt formele relatărilor prezentate opiniei publice ? 

• Ce atitudine manifestă ziarele faţă de subiectele abordate ? 

• Care sunt relaţiile dintre variabilele menţionate mai sus ? 

Alegerea eşantionului şi mărimea lui 

Pentru a alege eşantionul, mai întâi trebuie să aflăm, cel puţin apro¬ 
ximativ, cantitatea relatărilor jurnalistice care acoperă subiectul propus, 
deoarece aceasta reprezintă un indicator al gradului de interes al coti¬ 
dienelor faţă de problema aflată în studiu. în acest sens, intuitiv, ne-am 
aşteptat să găsim diferenţe în privinţa interesului manifestat de diferite 
ziare ; documentarea on-line a confirmat această presupoziţie. Din acest 
motiv, ne-am oprit doar la două cotidiene ce publică relativ constant 
articole despre învăţământul superior. 

Din păcate, nu există un set de criterii acceptate pentru alegerea dimen¬ 
siunii eşantionului. Oricum, sunt tehnici suficient de bune pentru deter¬ 
minarea corespunzătoare a mărimii acestuia. în unele cercetări s-au testat 
dimensiuni variate ale eşantionului pentru aplicaţii specifice analizei de 
conţinut. De pildă, G.H. Stempel (1952) a găsit că pentru studierea unei 
populaţii formate din apariţiile unui ziar de-a lungul unui an este suficient 
să identificăm articolele din două săptămâni, selectate în mod sistematic. 
Raportându-ne într-un fel la această procedură, am ales anul 2001 şi am 
constatat că două cotidiene - Adevărul şi Curentul - publică constant 
articole semnificative referitoare la învăţământul superior. Ne-am oprit la 
luna ianuarie, deoarece am considerat că sistemul de învăţământ superior 
nu s-a confruntat cu probleme deosebite în această perioadă, de pildă o 
grevă a cadrelor didactice. Am ales un eşantion de 33 de articole, dintre 
care 21 publicate în Adevărul şi 12 în Curentul. Dimensiunea redusă a 
eşantionului produce limite inerente analizei, dar abordarea unei cercetări 


pe baza unui eşantion de dimensiuni mari, aşa cum am spus în altă parte, 
este dificilă şi necesită un timp îndelungat. 

Metoda 

Unitatea de analiză şi modul de măsurare a variabilelor 

Articolul reprezintă unitatea de analiză a studiului. Pentru analiza de 
conţinut a articolelor din eşantion, am identificat 15 variabile : dimensiunea 
articolelor (numărul total de cuvinte, numărul cuvintelor unice şi rata 
celor două cantităţi), forma prezentării, atitudinea exprimată şi opt teme ce 
sunt abordate prioritar de cotidiene, definite fiind de frecvenţa termenilor- 
-cheie. 

Unele variabile pot fi măsurate obiectiv, cum ar fi dimensiunea arti¬ 
colelor şi frecvenţa termenilor-cheie. Alte variabile reclamă o codare bazată 
pe ceea ce K.A. Neuendorf (2002, p. 10) numeşte „obiectivitate inter- 
subiectivă”, cum sunt atitudinea exprimată (pozitivă, neutră, negativă) şi 
forma de prezentare a informaţiilor opiniei publice (dramatizat sau narativ, 
relatare obiectivă, analiză critică). Aceste variabile au fost codate de doi 
codori, iar acordul intercodor 1 a fost verificat prin calculul coeficientului 
kappa al lui Cohen în cazul variabilei nominale „forma prezentării” şi a 
coeficientului rho Spearman pentru variabila ordinală „atitudinea” (tabe¬ 
lul 1). 


Tabelul 1 - Coeficienţii acordului intercodor 


Cohen’s 

Kappa 



Spearman 

Rho 





Varia- 
ble 1 

Ave¬ 

rage 


Varia- 

ble 

Varia- 
ble 1 

Average 



■ 

Coder Pair 



1 , 2 


■ 


1, 2 


0,94 


Average 


0,90 

0,90 

Average 


0,94 

0,94 


1. Pentru această operaţiune se pot folosi oricare dintre următoarele programe 
specializate: Agree, Krippendorff’s alpha 3.12a sau Pram. 

Analiza 

Este clar că problemele care se întrepătrund în sistemul de învăţământ 
superior au faţete multiple şi sunt abordate din puncte de vedere diferite. 
De aceea poate fi foarte dificil să decidem aprioric asupra temelor funda¬ 
mentale relatate de cotidiene. Pentru a depăşi acest obstacol, primul pas a 
fost alegerea termenilor-cheie care generează temele (variabilele), adică 
termenii ce se asociază şi . creează un înţeles, o reprezentare coerentă a 
unei probleme sau a unei poziţii faţă de ea. Termenii-cheie sunt folosiţi 
frecvent şi constant pentru a indica semnificaţii pline de înţeles. 

Pentru a identifica, măsura şi compara termenii-cheie care generează 
temele conceptuale ce reprezintă variabilele care urmează să fie studiate, 
am folosit un program specializat 1 . Desigur că procedura computerizată 
de alegere a termenilor-cheie se bazează mai mult pe valoarea informaţiei 
matematice decât pe înţelesul lor subiectiv. Ea presupune că un cuvânt 
este indicatorul unei teme intr-un text în măsura în care acesta are o 
frecvenţă relativă ridicată. De exemplu, în studiul nostru, termenul 
„student” sau „universitar” are o frecvenţă ridicată în articolele din 
eşantion, iar faptul că se relaţionează prin producerea lor în proximitatea 
altor termeni (rector, decan, ministru etc.) ne-a determinat să stabilim 
variabila „actori sociali”. 

Programul de computer automatizează această logică folosind indicatorul 
statistic „x 2 ”- în mod specific, programul calculează producerea valorilor 
aşteptate ale unui cuvânt intr-un articol pe baza procentajului acelui cuvânt 
din ansamblul combinat al articolelor. El compară apoi această aşteptare 
cu numărul real al producerii în fiecare articol. Aceste valori sunt folosite 
în mod obişnuit în formula lui „x 2 ” (diferenţa pătratului valorilor observată 
şi aşteptată, împărţită la valoarea aşteptată şi suma determinată de-a lungul 
tuturor cazurilor). în acest studiu, calculele au fost realizate pentru primii 
200 de termeni cu cea mai ridicată frecvenţă din cele două seturi de 
articole alese din Adevărul şi Curentul ce alcătuiesc eşantionul. Pentru 
exemplificare, prezentăm doar capul tabelului şi primul rând, aşa cum au 
fost produse de program. 


1. CATPAC, Concordance 2.0, Text Smart, VBPro, Diction 5.0, INTEXT 4.1, 
Word Stat 4.5, ATLAS.ti sau ConcApp. 


Percentage of terms in file A, Adevărul.alf, are 

greater than in file B, Curentul.alf. 

Word Chi-Square A% B% % Difference 
1. rector 12.402 0.238 0.000 0.238 

Percentage of terms in file B, Curentul.alf, are 

greater than in File A, Adevărul.alf. 

Word Chi-Square A% B% % Difference 
1. particulare 17.631 0.079 0.480 -0.400 

Termenii care au primit valorile „x 2 ” cele mai ridicate au fost examinaţi 
şi cuvintele-funcţii (articole, prepoziţii, conjuncţii şi verbe auxiliare) au 
fost eliminate, neluându-se în consideraţie. Astfel de cuvinte-funcţii pot 
avea un indicator statistic „x~” foarte ridicat chiar dacă nu au înţeles de 
sine stătător. Am ales apoi cuvintele (termeni-cheie) cu rangul „x 2 ” cel 
mai înalt, altele decât cuvintele-funcţii. Următorul pas a fost să restrângem 
lista termenilor ce se produc împreună relativ constant în textul articolelor 
şi creează contexte consistente în care sunt formulate poziţiile sursei 
(autorul articolului). în acest fel creăm categorii cluster ce reprezintă 
temele abordate, respectiv variabilele ce trebuie studiate. Unii autori le 
numesc variabile maşter , deoarece au în vedere că fiecare termen-cheie 
cuprins în categoria cluster reprezintă o variabilă. In continuare am elaborat 
un dicţionar al codurilor pentru calculul frecvenţei termenilor din fiecare 
articol. Subliniem că, în funcţie de particularităţile textelor analizate, se 
pot folosi mai multe dicţionare (liste). Dicţionarul construit pe baza 
procedurii de mai sus cuprinde opt variabile maşter, fiecare cu un număr 
de termeni-cheie. Aceste variabile sunt: actori sociali, organizaţii şi insti¬ 
tuţii, viaţa academică, proces de învăţămât, acreditare, cercetare, finanţare 
şi management. 

Pe baza dicţionarului construit, programul a generat frecvenţa ter¬ 
menilor-cheie ce definesc categoriile cluster pentru fiecare unitate de 
analiză, iar în final prezintă totalul termenilor din propoziţii şi cazuri, 
precum şi procentul lor, aşa cum putem observa în exemplul de mai jos. 
Procedura presupune ataşarea de etichete (tags) în texte cu numele cate¬ 
goriei sub care se colectează frecvenţa termenilor-cheie. Rezultatele au 
fost introduse apoi în programul SPSS. 


j 

Search Summary 

Date:09-04-2003 Time: 12:55:58 

File Searched: presa.frm Search File: dict.asc 

Tags, Search Terms and Frequency: 

>ORGANIZATII SI INSTITUTII< 
parlament* : 2 

guvern* : 3 

MEC : 30 
CNEAA : 23 

CNFIS : 3 

CNR : 7 

institut* : 48 
minister* : 7 

universit* : 111 

facultat* : 23 


Total found, capitals significant..: 1280 

Total Sentences.: 451 

Number containing search terms : 364 

Percent containing search terms: 80.71 

Total Cases.■-.: 33 

Number containing search terms : 33 

Percent containing search terms: 100.00 


Rezultate 

Pentru analiza corelaţiei, variabila nominală „atitudinea” a fost recodată 
într-o variabilă ordinală (1 - negativă, 2 - neutră, 3 - pozitivă), iar 
variabila „forma prezentării”, într-o variabilă dihotomică (1 - analiza 
critică, 0 - toate celelalte). Cotidienele au servit ca variabile independente, 
iar categoriile cluster au constituit variabilele dependente. De asemenea, 
am făcut analiza corelaţiei folosind dimensiunea articolelor ca variabilă 
independentă şi variabilele „forma prezentării” şi „atitudinea” ca variabile 
dependente. Pentru analiza variabilelor nominale am utilizat tabele încru¬ 
cişate. în sfârşit, am încercat o analiză de regresie folosind ca predictori 
variabilele „dimensiunea articolelor” şi „analiza critică” pentru a explica 


variabila dependentă „atitudinea”, dar semnificaţia indicatorilor statistici a 
arătat că modelul a eşuat. 

Dimensiunea articolelor 

în general, există diferenţe între articole privind dimensiunea lor, lucru 
ce era de aşteptat. Constatăm că articolele publicate în Curentul au 
dimensiuni mai mari (fig. 1), lucru ce poate sugera că abordează pro¬ 
blemele mai consistent. Intuiţia poate fi validată prin analiza de conţinut 
calitativă. 


Distribuţia în termenii grupării numărului de cuvinte 


Ziarul 

Bl Adevărul 
I I Curentul 


Pe lângă numărarea tuturor cuvintelor din fiecare unitate de analiză a 
eşantionului, softul folosit numără şi cuvintele unice şi calculează raportul 
dintre cele două cantităţi. în cazul studiului nostru, rezultatul a fost 
următorul: 

The file contains: 

3156 Types 
11564 Tokens 
Type/Token Ratio=.2729 
Occurence Rates of Tokens 
208 occured 8 or more times 
42 occured 7 times 
53 occured 6 times 



1-99 200-499 1000 şi 

100-199 500-999 mai mult 

Grupe 

Figura 1 - Dimensiunea articolelor 

68 occured 5 times 
132 occured 4 times 
206 occured 3 times 
520 occured 2 times 
1921 occured 1 time 


Există 3.156 de cuvinte tipice (unice) şi 11.564 de cuvinte care se repetă 
până la mai mult de opt ori. Raportul dintre cele două cantităţi este de 
0,2729. Analiza corelaţiei dintre variabila „dimensiunea articolelor” şi 
oricare dintre variabilele maşter ne arată că toţi coeficienţii calculaţi 
folosind numărul cuvintelor unice (mai puţin numeroase) sunt mai mici 
decât atunci când îi calculăm folosind numărul total de cuvinte din fiecare caz. 
Prin urmare, ipoteza formulată de H.P. Luhn se verifică, adică se justifică 
măsurarea prin folosirea frecvenţei pentru a afla „un aspect al subiectului”. 

Am găsit că variabila „dimensiunea articolelor” este corelată semnifi¬ 
cativ (p < 0,01) cu variabila „analiza critică” (rho = 0,567) şi corelată 
negativ (rho = -0,533) cu variabila „atitudinea”. Dimensiunea articolelor 
nu are nici o relaţie semnificativă cu variabila „forma de prezentare”. 



Figura 2 - Distribuţia cuvintelor-cheie 
în termenii temelor 


Teme 

Aici răspundem la întrebarea cercetării: Care sunt problemele învăţă¬ 
mântului superior pe care ziarele aleg să le trateze? După cum am mai 
spus, analiza fiecărui articol cu ajutorul software-ului pe baza dicţionarului 

construit produce distribuţia termenilor-cheie şi, totodată, identifică temele 
(problemele) învăţământului superior abordate prioritar în cotidiene 
(fig. 2). Observăm că interesul articolelor se concentrează asupra actorilor 
sociali şi, implicit, asupra organizaţiilor şi instituţiilor sistemului de învă- 
ţământ, cele două variabile cumulând 43,7%. Variabila „proces de învăţă¬ 
mânt , cu 23,3 %, deţine şi ea o pondere semnificativă ca temă în articolele 
cotidienelor. 

Cele opt variabile maşter sunt similare în câteva aspecte: măsoară 
entităţi asemănătoare, unităţile de măsură sunt identice, la fel şi scalele de 
măsură. Acest lucru ne permite să le comparăm folosind media (fig. 3). 



Figura 3 - Comparaţia variabilelor 
în termenii mediei 


Se observă că cea mai ridicată medie a termenilor-cheie o au cele trei 
teme niajore deja semnalate : actori sociali, organizaţii şi instituţii, proces 
de învăţământ. Media celorlalte variabile se plasează semnificativ mai jos, 
ceea ce corespunde procentajelor din figura 2. 

Testele au arătat că nu putem presupune normalitatea variabilelor maş ter, 
aşa încât, pentru a compara distribuţia termenilor, folosim testul statistic 
.nonparametric K. El produce statistica descriptivă a variabilelor ce permite 
comparaţia lor, rangurile mediei şi indicatorii statistici ai testului Friedman, 
care arată că este semnificativ (p<0,01). 

Ranguri 



Rangul mediei 

Actori sociali 

5,70 

Organizaţii şi instituţii 

6,52 

Proces de învăţământ 

5,95 

Viaţa academică 

4,00 

Acreditare 

3,42 

Cercetare 

2,89 

Finanţare 

4,36 

Management 

3,15 


Testul Friedraan 


N 

33 

Chi-Square 

80,916 

df 

7 

Asymp. Sig. 

,000 


Cu testul statistic nonparametric K nu putem declara ferm că „mediile 
sunt egale/inegale”, aşa cum facem cu testul T. Ca un compromis, putem 
spune că „testul nonparametric este mai potrivit când presupunerea nor- 
malităţii nu este posibilă, dar testul nu produce un rezultat la fel de bogat 
ca testul T”. Toate variabilele maşter se corelează cu variabila „dimensiunea 
articolelor” în maniera arătată în tabelul 2. 


Tabelul 2 - Coeficientul de corelaţie a variabilelor maşter 
cu dimensiunea articolelor 



Dimensiu¬ 

nea 

articolelor 

Actori 

sociali 

Organizaţii 
şi instituţii 

Proces de. 
învăţământ 

Viaţa aca¬ 
demică 

Acreditare 

Cercetare 

Finanţare 

Mana¬ 

gement 

Dimen¬ 

siunea 

artico¬ 

lelor 

1,000 

0,658 

* 

0,726 

** 

0,392 

* 

0,438 

* 

0,444 

** 

0,667 

** 

0,552 

** 

0,360 

* 


** Corelaţia este semnificativă la p<0,01 
* Corelaţia este semnificativă la p<0,05 


Analiza corelaţiei a ignorat însă celelalte variabile. în mod ideal, o 
corelaţie „pură între variabile trebuie să ţină cont de efectul altor variabile 
din date, în cazul nostru, corelaţia dintre oricare variabilă maşter şi 
„dimensiunea articolelor” trebuie să ţină cont de variabilele „atitudine” şi 
„analiza critică”. 

Realizăm acest lucru folosind corelaţia parţială. Măsurăm astfel coefi¬ 
cientul de corelaţie controlând efectul altor variabile asupra celor două. 
Corelaţia parţială dintre variabila „dimensiunea articolului” şi fiecare 
variabilă, luând în considerare impactul variabilelor „atitudine” şi „analiza 
critică”, a produs următorul rezultat: 

--PARTIALCORRELATIONCOE-FF 

ICIENTS-- 

Controlling for... ATI_DINE ANA_CRIT 

DIM_ART ACT_SOC ORG_INST 

1,0000 ,5608 ,6862 

ÎNVA_MAT ACADEMIC ACREDITA 

DIM_ART ,4356 ,3308 ,4593 
P- , p= ,001 P= ,'000 
P= ,014 P= ,069 P= ,009 

CERCETAR FINANŢE MANAG_NT 

DIM_ART ,6468 ,4706 ,2466 
P= ,000 P= ,008 P= ,181 

Rezultatul analizei corelaţiei parţiale întăreşte ceea ce s-a obţinut în 
prima analiză, dar intervin şi unele schimbări care trebuie menţionate. 
Astfel, deoarece corelaţia parţială dintre „dimensiunea articolelor” şi 
„viaţa academică” a produs o valoare a semnificaţiei mai mică de 0,1, 
coeficientul estimat poate fi considerat doar la un nivel de încredere de 
90%. Pentru variabila „management”, semnificaţia statistică este mai mare 
de 0,1, ceea ce înseamnă că estimarea nu se poate baza pe încredere. 

Expresia atitudinii 

Prin recodarea variabilei nominale „atitudinea”, am construit o variabilă 
ordinală ce exprimă orientarea atitudinală a emitentului, tendinţa latentă a 
mesajului, care poate fi negativă , neutră sau pozitivă. Se aplică o formulă 

care ia în calcul frecvenţa de apariţie a unei aprecieri, urmărind să depisteze 
orientarea (atitudinea) negativă, neutră sau pozitivă a emitentului (Chelcea, 
2001). Analiza atitudinii sursei faţă de temele abordate este prezentată în 
tabelul 3. 


Tabelul 3 - Atitudinea cotidienelor 



Ziarul 

Total 

Adevărul 

Curentul 

Atitudinea 

Negativă 

1 

6 

13 

Neutră 

11 

3 

14 

Pozitivă 

3 

3 

6 

Total 

21 

12 

33 


Aplicând formula, ajungem la un coeficient atitudinal negativ, AT = 
-0,212. Acest lucru arată orientarea defavorabilă a sursei faţă de temele 
din articole. Evident, aici se manifestă influenţa limitelor impuse de 
eşantionul redus, pentru că formula are nevoie de cazuri numeroase pentru 
a produce un rezultat cu acurateţe. 

Concluzii 

Studiul a încercat să identifice un set de teme ce pot fi considerate, în 
limitele impuse de eşantionul cercetat, un pattern al articolelor din coti¬ 
diene care abordează problemele sistemului de învăţământ superior din 
România. în urma analizei statistice a datelor s-au detaşat trei teme majore : 
actorii sociali ai sistemului, organizaţiile şi instituţiile acestuia şi procesul 
de învăţământ, care împreună cumulează 67% din termenii-cheie folosiţi 
în articolele despre învăţământul superior din cele două cotidiene analizate. 
Procentele rămase se distribuie după cum urmează: acreditare - 9,4%, 
finanţare - 8,7%, viaţa academică - 8,4%, management - 4,1%, cercetare - 
2,4%. Putem observa preocuparea redusă faţă de managementul specific 
domeniului, precum şi faţă de cercetarea ştiinţifică văzută ca dimensiune 
definitorie a învăţământului universitar. 

Termenii-cheie proprii sistemului de învăţământ folosiţi cu cea mai 
mare frecvenţă în cele 33 de articole ale eşantionului sunt: universitate - 
111, student - 84, învăţământ - 74, examene - 66, profesor - 60, acredi¬ 
tare - 52, specializare - 48. în schimb, sunt utilizaţi mai rar termeni ca : 


management - 3, conducere - 7, comunicare - 5, cercetare - 9, deci 
cuvintele care potenţial se pot utiliza pentru a trata acele teme care au 
primit mai puţină atenţie în conţinutul articolelor analizate. 

Tendinţa atitudinală a enunţiatorilor exprimată în tratarea diverselor 
probleme ale învăţământului superior este defavorabilă (coeficientul ati¬ 
tudinal este -0,212), iar articolele prezintă informaţia care ajunge la opinia 
publică în cea mai mare parte sub formă critică. 

Credem că o cercetare longitudinală bazată pe un eşantion cu grad de 
reprezentativitate ridicat din cotidienele centrale poate produce rezultate 
utile pentru cunoaşterea evoluţiei percepţiei sistemului de învăţământ 
superior de către presa de ştiri din România. 

INSTRUMENTELE CODĂRII 

A. Caracteristicile articolului 

1. Numărul articolului 

2. Sursa : 0 Adevărul ; 1 Curentul 

3. Numărul cuvintelor unice: 1 = 1-99, 2 = 100-199, 3 = 200-299, 
4 = 300-499, 5 = 500 şi mai mult 

4. Dimensiunea articolelor (numărul total de cuvinte): 1 = 1-99, 
2 = 100-199, 3=200-499, 4 = 500-999, 5 = 1000 şi mai mult 

5. Rata cuvintelor (cuvinte unice/numărul cuvintelor): 1 =0,01-0,49, 

2 = 0,50-0,59 , 3 = 0,60-0,69 , 4 = 0,70 şi mai mare 

B. Felul relatării 

6. Atitudinea: 1 Antipatie (emoţional), 2 Negativă (raţional), 3 Neutră, 
4 Pozitivă (raţional), 5 Simpatie (emoţional), 9 Nu este clar 

7. Forma prezentării: 1 Dramatizat sau narativ, 2 Relatare obiectivă 1 , 

3 Analiză critică, 9 Nu este clar 

C. Frecvenţa termenilor-cheie în categoriile cluster (variabile maşter) 

8. Actori sociali: 1 = 1-2, 2 = 3-4, 3=5-6, 4 = 7-9, 5 = 10 şi mai mult 

9. Organizaţii şi instituţii: 1 = 1-2, 2 = 3-4, 3=5-6, 4 = 7-9, 5 = 10 şi 
mai mult 

10. Viaţa academică: 1 = 1-2, 2 = 3-4, 3=5-6, 4 = 7-9, 5=10 şi mai 
mult 


1. Fără distorsiuni sau interpretări personale ; bazată pe fapte. 

11. Proces de învăţămât: 1 = 1-2, 2 = 3-4, 3=5-6, 4 = 7-9, 5 = 10 şi 

mai mult 

12. Acreditare: 1 = 1-2, 2 = 3-4, 3 = 5-6, 4 = 7-9, 5 = 10 şi mai mult 

13. Cercetare: 1 = 1-2, 2 = 3-4, 3 = 5-6, 4=7-9, 5 = 10 şi mai mult 

14. Finanţare: 1 = 1-2, 2 = 3-4, 3 = 5-6, 4 = 7-9, 5 = 10 şi mai mult 

15. Management: 1 = 1-2, 2 = 3-4, 3=5-6, 4 = 7-9, 5 = 10 şi mai mult 


Anexa 2 

Presa despre impozitarea meditaţiilor 


Consideraţii introductive 

Toate tehnicile de analiză textuală tind să fie mari consumatoare de timp 
atunci când sunt aplicate. Studiul propune o procedură care, într-un timp 
rezonabil, oferă posibilitatea de a afla structura conceptuală pe care este 
clădit demersul ideatic al enunţiatorului şi, pe această bază, oportunitatea 
de a face comparaţii şi inferenţe. Am folosit „analiza contingenţei” sau de 
„proximitate” în care, cu ajutorul unui „dicţionar structurat”, am căutat 
co-ocurenţa conceptelor în aceeaşi unitate de context. Am utilizat două 
tehnici de analiză multivariată de interdependenţă a datelor colectate: 
analiza ierarhică cluster şi scalarea multidimensională. în cercetare am 
folosit un software dedicat analizei textului asistate de computer 1 . 

în afară de problemele majore pe care le găsim abordate constant în 
paginile ziarelor, cum ar fi corupţia, sărăcia, reforma justiţiei, intrarea în 
UE etc., presa se concentrează frecvent asupra unor probleme curente 
despre care publică articole de-a lungul unei perioade de timp relativ 
scurtă. Aceste probleme revin apoi periodic în paginile ziarelor, în măsura 
în care diferite evenimente (politice, sociale, economice etc.) le readuc în 
atenţia opiniei publice. O asemenea problemă este cea a meditaţiilor. Ea 
ne-a reţinut atenţia şi pentru că s-a suprapus cu desfăşurarea cercetării în 
cadrul grantului „Parteneriate şcoală - familie - comunitate. Studiu de caz 
în judeţul Alba - o abordare calitativ-cantitativă”, în care a fost abordat, 
printre altele, fenomenul meditaţiilor şi consecinţele lui. 


1. Hamlet for Windows - www.apb.cwc.net. 

La sfârşitul lui ianuarie şi începutul lui februarie 2005, în principalele 
cotidiene a apărut o nouă serie de articole despre problema meditaţiilor şi 
impozitarea lor. Impulsul iniţial pentru readucerea ei în atenţia cititorilor 
a fost dat de comentariul premierului Călin Popescu Tăriceanu făcut la 
seminarul „Perspective asupra prosperităţii României”, în următorii ter¬ 
meni : „Atunci când vorbim de corupţie ar trebui să nu ne mai gândim că 
ea este doar apanajul mediului politic. Dacă profesorii dau meditaţii, iar 
veniturile nu sunt impozitate, acesta e un caz de evaziune fiscală”. 


articole. Evenimentul Zilei - 3 articole, Ziua - 2 articole şi Gardianul - 1 
articol. Cum în această situaţie nu se putea pune problema comparaţiei 
între poziţionările cotidienelor faţă de problema abordată, am considerat 
că volumul materialului textual colectat este suficient pentru realizarea 
unei analize de conţinut pe ansamblul articolelor apărute despre o problemă 
care preocupă o parte semnificativă a opiniei publice : profesori, părinţi, 
elevi. 


Scopul şi întrebările studiului 

Pentru a descrie şi înţelege modul în care, în urma acestui comentariu, 
problema meditaţiilor şi impozitarea lor a fost tratată în articole apărute în 
mai multe cotidiene, folosim analiza de conţinut, tehnică de cercetare care 
permite abordarea analitică a conţinutului mesajelor ce contribuie la for¬ 
marea opiniei publice faţă de o problemă care există de mult timp în 
învăţământul preuniversitar românesc. 

Scopul studiului este determinarea structurii conceptuale şi a patternu- 
rilor mesajelor articolelor care dezvăluie caracteristicile acestei probleme 
sociale. Pentru aceasta, analiza de conţinut şi-a propus să identifice varia¬ 
bilele categoriale (de conţinut) şi patternurile relaţionării lor. Ea a căutat 
răspuns la următoarele două întrebări ale cercetării: 

1. Care sunt categoriile de conţinut ale subiectului abordat ? 

2. Care sunt patternurile relatărilor despre fenomenul meditaţiilor? 

Selectarea eşantionului 

Procesul de selectare a datelor empirice, parte atât de importantă a 
cercetării, a fost determinat de răspunsul la întrebarea: Ce vrem să facem 
în realitate prin realizarea studiului? Germenii răspunsului se află în 
dorinţa de a găsi un mod de analiză empirică ce nu reclamă un consum 
mare de timp, dar oferă posibilitatea de a afla structura conceptuală pe care 
s-a clădit demersul jurnalistic şi, pe această bază, de a face inferenţe perti¬ 
nente. Deoarece subiectul propus este bine delimitat, selectarea datelor a 
însemnat alegerea cotidienelor care au publicat articole despre el. Din edi¬ 
ţiile on-line ale ziarelor din perioada 26.01-3.02.2005 am ales, după criteriul 
consistenţei articolelor publicate, următoarele cotidiene: Adevărul - 4 


Metoda 


Ştim că în analiza de conţinut textul este materialul empiric, şi el este tot 
atât de complex ca şi realitatea socială pe care o reflectă - de aceea, la fel 
ca în investigaţia socialului, folosim „modele simplificate” pentru cercetarea 
lui. Principiul simplităţii (construcţia modelului simplificat) în analiza de 
conţinut are două tradiţii de abordare (Hogenraad, Mckenzie şi Peladeau, 
2003) . prima, în care cercetătorul substituie cuvintele textului cu categorii 
(modelul substituţiei); şi a doua, în care el caută în text clusterele de cuvinte 
ce se referă la temă (modelul corelaţional). în prima tradiţie, categoriile 
dicţionarului preexistent dau înţeles cuvintelor; în a doua, înţelesul vine 
după cunoaşterea a ceea ce există în texte. Alegerea între cele două modele 
depinde de tema cercetării, dar de cele mai multe ori ele sunt combinate, 
în cazul temei propuse, am folosit modelul combinat: identificarea cluste- 
relor termenilor-cheie, ca să producem o listă de vocabular, numită şi 
„dicţionar structurat, adecvată cercetării. Instrumentul conceput a îmbinat 
atât termenii-cheie generaţi de analiza textului (de pildă, cuvintele care se 
produc în text cu frecvenţă ridicată ce pot indica o categorie de conţinut), 
cât şi categorii elaborate de cercetător. Dicţionarul a fost aplicat textului şi 
a produs următorul tabel al frecvenţei categoriilor de conţinut: 


CUVÂNT FRECVENŢA 


ActoriPolitici 

14 

AdmFinanciara 

15 

autoriza* 

13 

buget* 

16 

corupt* 

15 

elev* 

20 

EvazFiscala 

67 

guvern* 

17 


VOCAB. 

% TEXT 

f [ 

2.25 

0.23 

14 

2.41 

0.25 

9 

2.09 

0.21 

9 

2.57 

0.26 

14 

2.41 

0.25 

11 

3.21 

0.33 

12 

10.75 

1.10 

30 

2.73 

0.28 

13 

Institlnvatamant 13 

2.09 

0.21 

11 

legalitate 

23 

3.69 

0.38 

19 

meditaţi* 

88 

14.13 

1.45 

53 

meditator* 

13 

2.09 

0.21 

11 

Miclea 

26 

4 . 17 

0.43 

16 

părinţi 

6 

0.96 

0.10 

5 

profesor* 

102 

16.37 

1.68 

62 

salari * 

27 

4.33 

0.44 

17 

şcoala 

22 

3.53 

0.36 

17 

sindicat* 

30 

4 . 82 

0.49 

12 

Tariceanu 

43 

6 . 90 

0.71 

23 

venituri 

53 

8.51 

0.87 

31 

6078 cuvinte au 

fost citite din 

text. 


62’3 din acestea. 

au fost 

în lista 

de cercetare 


unităţi de context au fost numărate. 


După aplicarea listei vocabularului în text, prelucrarea statistică a 
datelor este servită cel mai bine de două dintre tehnicile de analiză multiva- 
riată de interdependenţă : analiza ierarhică cluster şi scalarea multidimen¬ 
sională. După Irina Culic, spre deosebire de tehnicile de dependenţă, care 

presupun existenţa unei variabile dependente sau a mai multor variabile 
dependente care sunt explicate (determinate) de alte variabile, numite 
variabile independente (variabile explicative, predictori)... tehnicile de 
interdependenţă nu presupun vreo diferenţă între statutul ontologic al 
variabilelor. Nu există variabile dependente sau independente. Procedura 
de analiză le implică simultan şi în acelaşi fel (Culic, 2004, p. 67). 

Datorită acestei caracteristici, tehnicile de interdependenţă sunt folosite 
pentru a identifica structura datelor, exact de ce avem nevoie pentru a 
atinge scopul cercetării şi a răspunde la întrebările ei. 

Analiza 

Categoriile de conţinut nu pot explica structura conceptuală a textului 
decât dacă măsurăm variaţia fiecăreia în raport cu variaţia tuturor celorlalte 
categorii din text. în acest scop, programul foloseşte coeficientul Jaccard 
şi generează o matrice de similarităţi între categorii în unitatea de context 
aleasă. Relaţiile dintre categoriile de conţinut sunt apoi organizate statistic 
şi plasate în grupuri (clustere). 

Tehnica analizei cluster se bazează pe algoritmul de grupare, dat de o 
regula simpla de alăturare, în paşi succesivi, a categoriilor asemănătoare. 
Rezultatele ei apar sub forma unui grafic care se asemănă cu o diagramă de 
tip arbore (dendrogramă), numită astfel din cauza „ramurilor”. Ea arată 
cum se unesc grupurile la fiecare pas în raport de distanţa dintre ele. în 
acest fel, diagrama ramificată îi arată cercetătorului care clustere sunt 
similare şi care sunt diferite. Lungimea „ramurilor” dendrogramei este un 
indicator al distanţei dintre grupurile care au fost unite la un anumit pas. 
Examinarea distanţelor între clustere la paşi succesivi ne poate da o 
indicaţie importantă asupra structurii grupurilor. Cel mai semnificativ 
aspect apare atunci când distanţa între grupurile unite creşte brusc, ceea ce 
înseamnă că la pasul respectiv sunt unite grupuri sensibil diferite. 

în timp ce dendrograma încearcă să formeze grupuri omogene prin 
relaţionarea variabilelor, ea nu reprezintă întotdeauna corect proximitatea 
variabilelor cu fiecare altă variabilă. Două variabile pot fi grupate sub 
acelaşi cluster nu din cauza co-ocurenţei lor, ci pentru că sunt relaţionate 
cu o a treia variabilă. Astfel, numai prima variabilă adăugată la un cluster 
specific poate fi interpretată fără multă dificultate ca o indicaţie directă a 
proximităţii. în schimb, scalarea multidimensională asigură o reprezentare 
cu mai mare acurateţe a proximităţii reale al variabilelor, lucru vizualizat 
prin puncte variate poziţionate într-un spaţiu bi- sau tridimensional. 

Scalarea multidimensională produce o „hartă perceptuală” a poziţionării 
relative a obiectelor în funcţie de două sau mai multe dimensiuni subiective. 
Analiza se bazează pe evaluări de similaritate sau preferinţe ale respon- 
denţilor, transformate în distanţe între obiecte (Culic, 2004, p. 71). 

Logica scalării multidimensionale constă într-o configuraţie geometrică 
de puncte în care cu cât itemii sunt mai similari (co-ocurenţa lor este mai 
frecventă), cu atât distanţa dintre ei pe hartă va fi mai mică ; şi cu cât sunt 
mai diferiţi în termeni de similaritate, cu atât poziţiile lor pe hartă vor fi 
mai depărtate. 

Rezultate şi inferenţe 

Interpretarea co-ocurenţei cuvintelor în contextul stabilit (segment de text 
cu 80 de cuvinte), care prin algoritmul de grupare formează clusterele 
dendrogramei 1, se bazează pe presupunerea că proximitatea strânsă a 

cuvintelor reflectă structura reală sau perceptivă a problematicii medi¬ 
taţiilor, natura relaţiilor dintre variatele ei elemente. 

Examinarea dendrogramei evidenţiază prezenţa a trei clustere de categorii 
formate prin co-ocurenţa cuvintelor-cheie din text. Cel mai de sus cluster 
conţine şapte categorii de conţinut: ACTORIPOLITICI, VENITURI, 
MEDITAŢI*, PROFESOR*, EVAZFISCALA, TARICEANU, SINDI¬ 
CAT*. Următorul cluster are trei categorii: SALARI*, GUVERN*, 
BUGET. Urmează apoi trei categorii izolate care nu au fost grupate: 
LEGALITATE, CORUPT*, ADMINFINANCIARA. Al treilea cluster este 
alcătuit din cinci categorii: MICLEA, ŞCOALA, ELEV*, PĂRINŢI, 
INSTITINVATAMANT. în ultimul pas al algoritmului de grupare din 
dendrogrămă apar alte două categorii izolate: MEDITATOR şi AUTO¬ 
RIZA*. 



pannţi _ 

Institlnvăţământ 


meditator* 


Dendrograma 1 - Structura ierarhică a categoriilor de conţinut 


Inferenţele pe care le putem face pe marginea dendrogramei trebuie să 
ducă la identificarea şi înţelegerea patternurilor discursului jurnaliştilor 
despre fenomenul meditaţiilor. 

în primul pas al formării dendrogramei se grupează categoriile „medi¬ 
taţii” şi „profesor”, termeni-cheie ai textului care, aşa cum am văzut, au 
frecvenţa cea mai mare. în pasul următor se adaugă categoria „evaziune 

fiscală , însă observăm că braţele dendrogramei cunosc o creştere bruscă, 
ceea ce înseamnă că această categorie are legătură slabă cu categoriile 
grupate în primul pas al procesului de aglomerare. Altfel spus, discursul 
din articolele cuprinse în textul analizat relaţionează slab categoriile „pro¬ 
fesori” şi „meditaţii” cu categoria „evaziune fiscală”. De pildă, se spune 
că „Acuzaţiile de evaziune fiscală Ia adresa profesorilor sunt exagerate” şi 
„Se induce ideea că marii evazionişti sunt profesorii, şi nu cei care creează 
găuri de miliarde în buget”. 

în pasul următor, la mică distanţă, se adaugă termenul-cheie „venituri”, 
care se referă la banii obţinuţi de profesori prin meditaţii. La aceste 
categorii de conţinut - „profesor”, „meditaţii”, „evaziune fiscală”, „veni¬ 
turi - se referea premierul Tăriceanu în comentariul citat la început, care 
a declanşat un puseu mediatic pe această temă. 

în continuare se adaugă la paşii următori, la mică distanţă, categoriile 
„sindicate şi „actori politici”. Acum însă se pierde aproape complet din 
vedere că nedeclararea veniturilor rămâne, totuşi, evaziune fiscală, iar 
citatele din declaraţiile liderilor sindicali şi ale politicienilor, dar şi argu¬ 
mentele autorilor articolelor fac ca premisa majoră a discursului jurnalistic 
să devină ideea că „evaziunea fiscală nu înseamnă corupţie” şi că se 
urmăreşte „abaterea atenţiei publice de la gravele probleme generate de 
marea corupţie, de marii evazionişti fiscali”. 

Al doilea cluster este generat de numeroasele referiri în text la guvern, 
la buget şi la promisiunile neonorate privind creşterile salariate ale cadrelor 
didactice din sistemul de învăţământ preuniversitar. în acest sens, un pasaj 
semnificativ este următorul: „Sindicatele din învăţământ critică intenţia 
de introducere a unor impozite pe sumele obţinute din meditaţii, arătând că 
acuzaţiile de evaziune fiscală la adresa profesorilor sunt exagerate, cât tim p 
aceştia nu sunt salarizaţi pe măsura muncii lor”. Cu alte cuvinte, după 
liderii sindicatelor din învăţământ, acest grup social poate fi exceptat de la 
plata impozitelor cuvenite pe venitul obţinut din meditaţii pentru că au 
salarii mici. Nu putem contesta faptul că salariile profesorilor nu reflectă 
nici pe departe valoarea socială a muncii lor, dar ideea încălcării legii din 
acest motiv nu este întemeiată. 

Această abordare din discursul jurnalistic determină ca termenii care se 
adaugă în paşii succesivi la dendrogrămă: legalitate, corupţie şi admi¬ 
nistraţie financiară să fie categorii de conţinut izolate în structura con¬ 
ceptuală a textului, adică să nu fie relaţionate semnificativ cu celelalte 
categorii. Credem că aceasta reprezintă cel puţin o slăbiciune în tratarea 




problemei impozitării meditaţiilor. Perspectiva abordării raţionale, prag¬ 
matice a ei a fost estompată de „tonul ideologic al editorialiştilor” şi al 
liderilor sindicali. 

Al treilea cluster este format din elevi, părinţi, şcoală şi instituţii din 
sistemul educaţional, printre care şi MEC. Declaraţia ministrului Miclea 
că „meditaţiile nu reprezintă o corupţie şi o evaziune fiscală. Fiecare cadru 
didactic poate să facă ce doreşte, dar să respecte legea” demonstrează 
implicarea raţională a acestuia, lucru care îl poziţionează diferit de ceilalţi 
actori sociali. 

în sfârşit, partea de jos a dendrogramei se încheie cu alte două categorii 
de conţinut izolate, „meditator” şi „autorizaţie”. Ele se adaugă la dendro- 
gramă în ultimul pas şi aproape nu au nici o legătură cu celelalte categorii, 
în text se precizează că nu există cadru legal pentru reglementarea situaţiei 
profesorilor care dau meditaţii 1 şi de aceea, în cazul în care unii profesori 
vor să plătească impozit pe venitul obţinut din meditaţii, sunt „buimăciţi 
de autorităţi”. 

în afară de producerea dendrogramei discutate, softul utilizat realizează 
şi o analiză ierarhică cluster pentru o valoare de similaritate minimă 
stabilită de cercetător - în cazul nostru 0,3. Ierarhia afişată este un mijloc 
ajutător pentru înţelegerea structurii datelor textului analizat. 

Analiza cluster pentru o valoare minimă de similaritate de 0,3 

Cluster 1 : 

ActoriPolitici. 

Cluster 2 : 

venituri, meditaţi*, profesor*, EvazFiscala, Tariceanu. 

1. în unul dintre articole se precizează: „Pe vremea ministrului Andrei Marga, 
în ideea stopării practicii meditaţiilor şi mai ales a trecerii acestei surse de 
venit sub aripa legii, s-a emis un ordin de ministru prin care se interzicea ca 
un profesor să-şi mediteze elevii din clasele la care preda. Ordinul prevedea că 
se pot organiza activităţi de pregătire suplimentară - pentru că unii elevi chiar 
au nevoie de un ajutor în plus - dacă acestea sunt declarate ca surse de venit... 
Din păcate, din 1998 (când aveam această prevedere) până acum, în 2005, 
s-a reuşit performanţa ca activitatea de meditaţii să fie scoasă de pe lista 
nomenclatorului de profesii pentru care primăriile pot da autorizare de a 
practica activităţi economice în mod independent. Chiar dacă ar dori, astăzi, 
un profesor să intre în legalitate. Legea nr. 300/2004 nu-i mai oferă cadrul 
legal”. 

Cluster 3 : 

sindicat*. 

Cluster 4 : 

salari*, guvern*, buget*. 

Cluster 5 : 

legalitate. 

Cluster 6 : 

corupt*. 

Cluster 7 : 

AdmFinanciara. 

Cluster 8 : 

Miclea, şcoala, elev*. 

Cluster 9 : 

părinţi. 

Cluster 10 : 

Institlnvatamant. 

Cluster 11 : 

meditator*. 

Cluster 12 : 
autoriza*. 

Deoarece analiza cluster sugerează existenţa unor structuri ce pot fi 
interesante pentru analiza pe mai departe a matricei similarităţilor, am 
folosit tehnica non-metrică a scalării multidimensionale, care se aplică 
matricei frecvenţei co-ocurenţei cuvintelor în text. Ea produce o „hartă” a 
poziţionării relative a grupurilor de cuvinte intr-un spaţiu cu trei dimen¬ 
siuni. Şi această tehnică este foarte utilă pentru identificarea structurii unui 
câmp ideatic. Ea se bazează pe comparaţii între categoriile de conţinut prin 
dimensiunile obiective ale distanţei geometrice dintre ele. Spaţiile cele mai 
mici din fila matricei standardizate de similarităţi supusă scalării reproduce 
domeniile principalelor teme tratate. Ilustrăm acest lucru cu coordonatele 
în trei dimensiuni a celor mai mici spaţii produse prin scalarea matricei 
standardizate. 

Guttman-Lingoes' smallest space computed for 3 
diraensions (semi-strong-monotonicity) . 

Guttman-Lingoes' Coefficient of Aiienation = 0.12845 
after 47 iteration(s). 

Krus kal-Guttman-Lingoes-Ros kam smallest space 

coordinates in three dimensions (weak monotonicity): 

Dimension 123 


1 ActoriPolitici 0.255 -0.408 0.455 

2 AdmFinanciara -0.449 -0.673 0.417 

3 autoriza* -1.179 -0.333 -0.269 

4 buget* 0.783 -0.156 0.162 

5 corupt* 0.157 -0.685 -0.397 

6 elev* -0.371 0.649 0.192 

7 EvazFiscala 0.031 -0.203 -0.374 

8 guvern* 0.821 0.'075 0.213 

9 Institlnvatamant -0.204 0.129 0.788 

10 legalitate 0.0.51 -0.560 0.097 

11 meditaţi* -0.232 0.012 -0.183 

12 meditator* -0.811 0.106 -0.230 

13 Miclea 0.109 0.287 0.374 

14 părinţi -0.090 1.305 -0.207 

15 profesor* -0.077 0.058 -0.158 

16 salari* 0.704 -0.035 -0.264 

17 şcoala -0.064 0.726 0.166 

18 sindicat* 0.545 0.153 -0.612 

19 Tariceanu 0.209 -0.098 -0.123 

20 venituri -0.189 -0.351 -0.047 


Pe baza acestora, scalarea multidimensională generează un pseudografic 
tridimensional. Un mod de interpretare şi evaluare a rezultatelor scalării 
multidimensionale constă în examinarea configuraţiei punctelor bazată în 
special pe reprezentarea distanţelor mari între poziţiile categoriilor, adică 
a disimilarităţilor. Din această perspectivă, graficul 1 pune în evidenţă atât 
poziţionarea marginală a categoriilor „meditator” şi „autorizaţie” faţă de 
toate celelalte categorii de conţinut, cât şi distanţa geometrică apreciabilă 
dintre cele două. Ambele aspecte, izvorâte din analiza discursului jurna¬ 
listic, arată că meditaţiile, ca fenomen social, nu se desfăşoară în limitele 
unui cadru legal. De fapt, meditatorii (profesorii) nu-şi pot reglementa 
această activitate din punctul de vedere al normativităţii sociale pentru că 
„doar conştiinţa este cea care reglementează declararea veniturilor obţinute 
din meditaţii, şi nu legea”. 


MINISSA: Multidimensional scaling 



un au moa ae interpretare a rezultatelor constă în studiul vecinătăţilor 
configuraţiei produse prin scalare multidimensională. Această interpretare 
nu se preocupa de interpretarea dimensiunilor, ci, similar analizei cluster, 
incearca sa identifice grupuri de puncte aşezate în poziţii apropiate. Am 
marcat pe grafic cele trei clustere discutate mai înainte observăm că 
aceasta interpretare se centrează îndeosebi pe distanţele mici (similarităţi). 
Gruparea categoriilor din grafic corespunde coordonatelor celor mai mici 
spaţii produse de scalarea multidimensională. Vizualizarea oferită de grafic 
ne permite sa identificăm mai uşor relaţionarea categoriilor de conţinut şi 
să punem in evidenţă structura datelor din textul analizat 

Analiza de conţinut a surprins faptul că articole selectate din cele patru 
cotidiene nu trateaza deloc consecinţele economice şi morale produse de 
fenomenul meditaţiilor asupra elevilor şi părinţilor. Pentru a demonstra 
importanţa acestor efecte sociale, apelăm la vocile unor liceeni - actori 
majori ai fenomenului meditaţiilor - participanţi la cercetarea din grantul 
menţionat la începutul articolului. Matricea 1 vizualizează analitic spusele 
adolescenţilor participanţi la cele opt focus-grupuri la care au participat 48 
de elevi de liceu (Agabrian şi Miilea, 2005, p. 5g) 

Matricea 1 - Problema meditaţiilor 


Partici¬ 

panţi 

Nevoia de meditaţii 

Statutul 

meditaţiilor 

Consecinţe 

SI 

„...profesorii nu îşi 
dau tot interesul la ore, 
ba mai şi spun că puteţi 
veni la mine pentru 
mai mult. ” 

„...profesorii tre¬ 
buie să aibă auto¬ 
rizaţie, iar majori¬ 
tatea nu au. ” 

„... intervine concu¬ 
renţa de a-ţi da copi¬ 
lul la un profesor cât 
mai bun care, logic, 
are tarife în funcţie 
de valoare sau pres¬ 
tigiul creat. Aşa 
ajung părinţii la nişte 
eforturi financiare 
copleşitoare. ” 

S2 

„Parcă s-a dezvoltat o 
industrie a învăţămân¬ 
tului ; cu excepţia 
câtorva profesori, 
parcă toţi aşteaptă să 
vină elevii la medi¬ 
taţii.” 


„Altă formă de aju¬ 
tor a fost că mi-a dat 

ore care au costat 

enorm.” 

S3 

„...e aproape imposibil 
să nu îţi dai copilul la 
ore pe clasa a VUI-a 
sau a XH-a.” 


„Faptul că profesorii 
au învăţat că este 
posibil un nou mod 
mai «rentabil» de 
predare, şi anume 
orele particulare, îi 
determină ca la clasă 
să implementeze un 
minim de infor¬ 
maţii.” 

S4 

Elev 
român 
stabilit în 
Canada 

„Chestia cu meditaţiile 
mi se pare o tâmpenie, 
dacă copilul vrea să 
înveţe, învaţă acasă, 
singur.” 

„Mie nu îmi 
trebuie meditaţii, 
nici nu există aşa 
ceva, după părerea 
lor e ceva ilegal, 
pentru că dacă iei 
ore de la un pro¬ 
fesor, poţi să îl 
plăteşti mai mult şi 
el îţi poate spune 
subiectele de la 
test. ” 

„Chestia e urmă¬ 
toarea : aici, în 
România, nu o duceţi 
aşa bine, deşi mulţi 
copii învaţă de se 
rup. Dincolo şi cei 
ce nu învaţă, să 
zicem că mătură 
strada, ăia iau de 
două ori cât ia un 
inginer aici în 
fabrică. ” 


Meditaţiile - ca formă de suport parental - au constituit o temă de 
discuţii aprinse în cadrul focus-grupurilor, abordarea dominantă fiind 
critică la adresa unor profesori şi a sistemului care le permite şi le ali¬ 
mentează. Analiza a identificat câteva dimensiuni ale meditaţiilor : (1) dez¬ 
voltarea unui adevărat sistem al acestora; (2) percepţia lor ca mijloc de 
suplimentare a veniturilor profesorilor ; (3) existenţa normelor ce le regle¬ 
mentează, eludate însă de o parte dintre cei care le practică ; şi (4) „efor¬ 
turile financiare copleşitoare” pe care le fac unii părinţi. La unul dintre 
focus-grupuri unde s-a discutat cel mai consistent această problemă a 
participat şi un elev din Canada, de origine română. Matricea pune în 
lumină concepţia şi atitudinea lui generată de un context social care nu 
cunoaşte acest fenomen al meditaţiilor - care, mai mult, este ilegal. 











Anexa 3 


Grilă de lectură: categorii standard pentru 
codarea programelor electorale 1 


Fiecare enunţ din programul electoral al unui partid este inclus în una 
dintre următoarele categorii: 

DOMENIUL 1 : Relaţii externe 

101 Relaţii externe speciale : pozitiv 

Menţionări favorabile despre anumite state cu care ţara are o relaţie 
specială. De exemplu, în cazul României: Republica Moldova; nevoia de 
a coopera cu şi/sau de a ajuta astfel de ţări. 

102 Relaţii externe speciale : negativ 

Menţionări negative despre anumite state cu care ţara respectivă are o 
relaţie specială; altminteri, ca la 101, însă negativ. 

103 Antiimperialism 

Referiri negative la exercitarea unei influenţe puternice (politică, mili¬ 
tară sau comercială) asupra altor state; referiri negative la controlarea 
altor state ; referiri negative la comportamentul imperialist al ţării respec¬ 
tive şi/sau al altor ţări. 

104 Armata: pozitiv 

Nevoia de a menţine sau spori cheltuielile militare; modernizarea 
forţelor armate şi sporirea puterii armatei; reînarmare şi autoapărare; 
nevoia de a-şi respecta obligaţiile în tratatele militare ; nevoia de a asigura 
efectivele necesare în armată. 


1. Adaptare după sistemul de codare al Grupului de Cercetare Manifeste - http: // 
//academic, csuohio. edu/kneuendorf/content/hcoding/budge 1. htm (18.03.2003). 

105 Armata: negativ 

Menţionări favorabile despre reducerea cheltuielilor militare; dezar¬ 
mare ; „dezastrul războiului” ; promisiuni de a reduce serviciul militar ; 
altminteri, ca la 104, însă negativ. 

106 Pacea 

Pacea ca ţel general; declaraţii de credinţă în pace şi în mijloace 
paşnice de a rezolva crizele ; dorinţa ca ţările să participe la negocieri cu 
state ostile. 

107 Internaţionalism: pozitiv 

Nevoia de cooperare internaţională; cooperarea cu anumite state, altele 
decât cele codate la punctul 101 ; nevoia de a ajuta ţările în curs de 
dezvoltare ; nevoia de planificare mondială a resurselor; nevoia de tribu¬ 
nale internaţionale ; susţinerea oricăror ţeluri internaţionale sau a oricăror 
state din lume ; susţinerea Organizaţiei Naţiunilor Unite. 

108 Comunitatea Europeană : pozitiv 

Menţionări favorabile despre Comunitatea Europeană în general; dorinţa 
de extindere a Comunităţii Europene şi/sau de sporire a competenţei 
acesteia; dorinţa ţării de a se alătura. 

109 Internaţionalism: negativ 

Menţionări favorabile despre independenţă naţională şi suveranitate ca 
opuse internaţionalismului; altminteri, ca la punctul 107, însă negativ. 

110 Comunitatea Europeană: negativ 

Menţionări ostile la adresa Uniunii Europene ; opoziţia faţă de anumite 
politici europene care sunt preferate de autorităţile europene; altminteri, 
ca la punctul 108, însă negativ. 

DOMENIUL 2 : Libertate şi democraţie 

201 Libertatea şi drepturile omului 

Menţionări favorabile despre importanţa libertăţii personale şi a dreptu¬ 
rilor civile; eliberarea de controlul birocratic ; libertatea cuvântului; 
eliberarea de constrângeri în sfera politică şi în cea economică; indi¬ 
vidualismul în ţara respectivă şi în alte ţări. 

202 Democraţia 

Menţionări favorabile despre democraţie ca metodă sau ţel în organizaţii 
naţionale şi în alte organizaţii; implicarea tuturor cetăţenilor în luarea 
deciziilor, precum şi sprijin generalizat pentru democraţia ţării respective. 


203 Sistemul constituţional: pozitiv 

Susţinerea unor anumite aspecte ale constituţiei; utilizarea sistemului 
constituţional ca argument al politicii, precum şi aprobarea generală a 
modului constituţional de acţiune. 

204 Sistemul constituţional: negativ 

Opoziţie faţă de constituţie în general sau faţă de anumite aspecte; 
altminteri, ca la punctul 203, însă negativ. 

DOMENIUL 3 : Sistemul politic 

301 Descentralizarea 

Susţinerea delegării de putere; o mai mare autonomie regională în 
politică sau economie; sprijin pentru menţinerea obiceiurilor sau simbo¬ 
lurilor locale sau regionale; menţionări favorabile despre respect special 
acordat ariilor locale ; consideraţie faţă de expertiza locală. 

302 Centralizarea 

Opoziţie faţă de luarea deciziilor politice la nivelurile politice infe¬ 
rioare ; susţinerea unei mai mari centralizări în procedurile politice şi 
administrative; altminteri, ca la punctul 301, însă negativ. 

303 Eficienţa guvernamentală şi administrativă 

Nevoia de eficienţă şi organizare în guvern şi administraţie ; reducerea 
administraţiei civile ; îmbunătăţirea procedurilor guvernamentale ; interes 
general pentru a face procesul de guvernare şi cel de administrare mai 
ieftine şi mai eficiente. 

304 Corupţia în politică 

Nevoia de a elimina corupţia şi abuzul aferent din viaţa politică şi din 
viaţa publică. 

305 Autoritatea politică 

Menţionări favorabile despre o guvernare solidă, inclusiv despre stabi¬ 
litatea politică ; competenţa partidului respectiv de a guverna şi/sau lipsa 
unei asemenea competenţe în cazul altui partid. 

DOMENIUL 4: Economia 

401 Libera iniţiativă 

Menţionări favorabile despre capitalismul liberei iniţiative; supe¬ 
rioritatea iniţiativelor private asupra sistemelor de stat şi de control; 
menţionări favorabile despre drepturile proprietăţii private, despre 

întreprindere şi iniţiativă personală; nevoia de iniţiative individuale 
nestânjenite. 

402 Stimularea 

Nevoia de politici salariale şi de taxe pentru a stimula iniţiativa; 
încurajarea pentru pornirea iniţiativelor; nevoia de stimuli financiari şi de 
alt fel. 

403 Reglementarea pieţei 

Nevoia de regulamente destinate să facă întreprinderile private să func¬ 
ţioneze mai bine ; acţiuni împotriva monopolurilor şi trusturilor şi pentru 
apărarea drepturilor consumatorului şi a afacerilor mici; încurajarea com¬ 
petiţiei economice ; economie de piaţă socială. 

404 Planificare economică 

Menţionări favorabile despre planificare economică de lungă durată de 
natură consultativă sau imperativă, nevoia ca guvernul să creeze un astfel 

de plan. 

405 Corporatism 

Menţionări favorabile despre nevoia colaborării dintre patroni şi sin¬ 
dicate în planificarea economică globală şi în orientarea prin intermediul 
corpurilor tripartite ale guvernului, patronilor şi sindicatelor. 

406 Protecţionism: pozitiv 

Menţionări favorabile despre extinderea şi menţinerea tarifelor pentru 
protejarea pieţelor interne ; alte mijloace de protecţionism economic intern, 
cum ar fi reducerea dividendelor. 

407 Protecţionism: negativ 

Susţinerea conceptului de comerţ liber; altminteri, ca la punctul 406, 
însă negativ. 

408 Scopuri economice 

Formularea intenţiei de a urmări orice scopuri economice care nu au 
fost acoperite de alte categorii din domeniul 4. 

Notă : Această categorie este creată pentru a surprinde interesul general 
al partidelor pentru economie şi, de aceea, acoperă o varietate de scopuri 
economice. 

409 Managementul cererii în stilul lui J.M. Keynes 

Politică economică orientată spre cerere, spre reducerea fenomenului 
de depresiune economică şi/sau către sporirea cererii private prin sporirea 
cererii publice şi/sau prin sporirea cheltuielilor sociale. 


410 Productivitate 

Nevoia de a încuraja sau de a facilita o producţie sporită; nevoia de a 
lua măsuri în acest scop; importanţa productivităţii pentru economie; 
paradigma creşterii. 

411 Tehnologie şi infrastructură 

Importanţa modernizării industriei şi a metodelor de transport şi comu¬ 
nicaţie ; importanţa dezvoltării ştiinţifice şi tehnologice în industrie; 
nevoia de pregătire şi cercetare. 

Notă : Această categorie nu implică educaţia în general (vezi categoria 
506). 

412 Economie controlată 

Nevoia generală de control guvernamental direct al economiei; contro¬ 
larea preţurilor, a salariilor, a chiriilor etc. 

413 Naţionalizare 

Dreptul de proprietate guvernamentală, parţială sau completă, inclusiv 
dreptul de proprietate funciară al guvernului. 

414 Practica economică 

Nevoia de practici economice tradiţionale, cum ar fi reducerea defi¬ 
citelor bugetare, restricţiile financiare pe timp de criză, cumpătare şi 
economii; susţinerea instituţiilor economice, cum ar fi bursa de valori şi 
sistemul bancar ; susţinerea unui etalon monetar puternic. 

DOMENIUL 5 : Prosperitatea şi calitatea vieţii 

501 Protecţia mediului 

Protejarea mediului rural, a pădurilor etc.; protejarea generală a resur¬ 
selor naturale împotriva intereselor egoiste ; utilizarea adecvată a parcurilor 
naţionale ; terasarea terenurilor etc. ; îmbunătăţirea mediului. 

502 Cultura 

Nevoia de a oferi locuri special amenajate pentru cultură şi pentru 
petrecerea timpului liber, inclusiv pentru arte şi sport; nevoia de a cheltui 
bani pentru muzee, galerii de artă etc.; nevoia de a încuraja activităţile 
distractive de calitate şi mass-media culturale. 

503 Dreptate socială 

Conceptul de egalitate ; nevoia de a trata corect toţi oamenii; protecţie 
specială pentru cei defavorizaţi; nevoia de a distribui corect resursele; 
eliminarea barierelor de clasă; eliminarea discriminării, cum ar fi discri¬ 
minarea rasială sau sexuală etc. 

504 Extinderea ajutorului social de la stat 

Menţionări favorabile despre nevoia de a se introduce, menţine sau 
extinde ajutorul social sau programul de protecţie socială; susţinerea 
serviciilor sociale, cum ar fi serviciul de asistenţă medicală sau locuinţele 
sociale. 

Notă : Această categorie exclude educaţia. 

505 Limitarea ajutorului social de la stat 

Limitarea cheltuielilor pentru serviciile sociale sau pentru protecţia 
socială; altminteri, ca la punctul 504, însă negativ. 

506 Extinderea educaţiei 

Nevoia de a extinde şi/sau de a îmbunătăţi pregătirea educaţională la 
toate nivelurile. 

Notă : Această categorie exclude pregătirea tehnică, ea fiind codată la 
numărul 411. 

507 Limitarea educaţiei 

Limitarea cheltuielilor pentru educaţie; altminteri, ca la punctul 506, 
însă negativ. 

DOMENIUL 6 : Structura societăţii 

601 Modul de viaţă naţional: pozitiv 

Interesul pentru patriotism şi/sau naţionalism ; eliminarea unor libertăţi 
pentru a proteja statul de acţiuni subversive; susţinerea ideilor naţionale 
consacrate. 

602 Modul de viaţă naţional: negativ 

împotriva patriotismului şi/sau a naţionalismului; opoziţie faţă de statul 
naţional existent; altminteri, ca Ia punctul 601, însă negativ. 

603 Moralitatea tradiţională: pozitiv 

Menţionări favorabile despre valorile morale tradiţionale ; interzicerea, 
cenzurarea şi reprimarea imoralităţii şi a comportamentului necuviincios ; 
menţinerea şi stabilitatea familiei; religia. 

604 Moralitatea tradiţională : negativ 

Opoziţie faţă de valorile morale tradiţionale; susţinerea divorţului, a 
avortului etc. ; altminteri, ca la punctul 603, însă negativ. 

605 Lege şi ordine 

Aplicarea legilor; acţiuni împotriva infracţionalităţii; susţinerea şi 
acordarea de resurse poliţiei; atitudini mai dure în tribunale. 


606 Armonia socială 

Interesul pentru efortul naţional şi pentru solidaritate ; nevoia ca socie¬ 
tatea să se vadă ca fiind unită; interesul pentru atitudinea publică; 
criticarea atitudinilor antisociale pe timp de criză; sprijinirea interesului 
public. 

607 Multiculturalism: pozitiv 

Diversitate culturală, comunitate, pluralitate culturală şi sprijinire; 
păstrarea autonomiei moştenirilor religioase, lingvistice din interiorul ţării, 
inclusiv a modurilor speciale de pregătire educaţională. 

608 Multiculturalism : negativ 

Aplicarea sau încurajarea integrării culturale ; altminteri, ca la punctul 
607, însă negativ. 

DOMENIUL 7 : Clase, grupuri şi categorii sociale 

701 Grupuri şi categorii muncitoare: pozitiv 

Referiri favorabile la grupurile şi categoriile muncitoare, la şomeri; 
susţinerea sindicatelor; tratament bun aplicat meseriaşilor şi altor mun¬ 
citori. 

702 Grupuri şi categorii muncitoare: negativ 

Abuzul de putere al sindicatelor; altminteri, ca la punctul 701, însă 
negativ. 

703 Agricultură şi fermieri 

Susţinerea agriculturii şi a fermierilor ; orice politică îndreptată special 
în,folosul acestora. 

704 Clasa mijlocie şi grupurile profesionale 

Referiri favorabile la clasa mijlocie, la grupurile profesionale, cum ar fi 
medicii sau avocaţii. 

705 Grupuri minoritare defavorizate 

Referiri pozitive la minorităţile defavorizate care nu sunt definite nici în 
termeni economici, nici demografici - de exemplu, persoanele cu handicap, 
homosexualii, imigranţii etc. 

706 Grupuri demografice 

Menţionări favorabile despre nevoia de asistenţă acordată femeilor, 
bătrânilor, tinerilor, grupurilor lingvistice etc. ; grupuri de interes special 
de toate felurile. 



Glosar 


Acord, intercodor - măsură care arată cât de bine doi sau mai mulţi codori 
ajung la aceleaşi evaluări în codarea datelor. 

Analiză de conţinut - tehnică de colectare şi organizare a informaţiilor într-un 
format care le permite cercetătorilor să facă inferenţe despre caracteristicile 
şi înţelesurile mesajelor (scrise şi orale) şi ale artefactelor comunicării 
sociale. 

Analiză de conţinut calitativă - se bazează pe analiza conceptuală şi rela¬ 
ţională ; aplică regulile analitice specifice investigaţiei calitative a textului 
(identificarea temelor, atribuirea segmentelor de text, derivarea conclu¬ 
ziilor). 

Analiză de conţinut conceptuală - stabileşte prezenţa şi frecvenţa conceptelor 
într-un text. 

Analiză de conţinut relaţională - se bazează pe analiza conceptuală, examinând 
relaţiile dintre conceptele textului. 

Asocierea categoriilor - procesul identificării corelaţiilor dintre categorii ca 
bază pentru inferenţa conexiunilor esenţiale. 

Audienţă - persoanele care sunt receptorii mesajului, mai ales a celui prin 
mas s-media. 


Canal - mijloacele comunicării prin care mesajele ajung de la sursă la 
destinaţie; cele mai multe feluri de comunicare includ canale multiple. 

Capacitatea comunicării - se referă la setul de abilităţi necesare pentru a 
controla mijloacele variate ale comunicării pentru realizarea eficientă a ei. 
Aceste abilităţi se află în legătură cu desfăşurarea cu succes a interacţiunii 
sociale. 

Categorie - un concept care unifică un număr de observaţii, segmente de date 
sau concepte care au unele caracteristici sau note de conţinut comune, 
reprezentând un fenomen. 

Categorii exhaustive - în limbajul datelor sunt reprezentate, fără excepţie, 
toate unităţile de înregistrare. 

Categorii mutual exclusive - nici un bit al datelor nu se potriveşte în mai mult 
decât o categorie. 

Categorizarea datelor - procesul atribuirii categoriilor la segmentele de date. 

Clasificare - procesul organizării, datelor în categorii sau clase şi identificarea 
conexiunilor formale dintre acestea. 

Cod (1) - o prescurtare a denumirii categoriei. 

Cod (2) - un sistem de semne legate prin convenţii. 

Codare (1) - procesul de translatare a ideilor, simţămintelor şi opiniilor în 
semnale însoţite de convenţiile codului (de exemplu, vorbirea şi scrierea). 

Codare (2) - procesele analitice prin care datele sunt descompuse, con- 
ceptualizate şi integrate pentru a forma teoria. 

Comunicare - procesul creării şi difuzării înţelesului prin transmiterea şi 
schimbul semnelor. Acest proces cere interacţiune cu tine însuţi, între 
oameni sau între oameni şi maşini. 

Concept - noţiune generală care reprezintă o clasă de obiecte. 

Conectarea categoriilor - procesul identificării conexiunilor esenţiale prin 
asocierea categoriilor sau prin legarea datelor. 

Conexiune esenţială - o relaţie interactivă între lucruri (de exemplu, X este 
cauza lui Y). 

Conexiune formală - o relaţie similară sau diferită între lucruri (de exemplu, 
X şi Y aparţin aceleiaşi categorii). 

Context - mediul în care comunicarea are loc. Contextul poate fi fizic, social 
şi cultural. 

Cultură - o colecţie de credinţe, valori şi comportamente distinctive pentru un 
grup mare de oameni şi care este exprimată prin forme variate ale comu¬ 
nicării. Se obişnuieşte să identificăm cultura în termenii naţiunii (de 
exemplu, română), ariei (de exemplu, europeană), rasei sau religiei (de 
exemplu, islamică). Cultura este reprezentată în special prin îmbrăcăminte, 
religie şi formele artei, dar şi prin limbă. 

Date calitative - date care se ocupă mai mult de înţelesuri decât de numere. 

Date cantitative - date care se ocupă mai mult de numere decât de înţelesuri. 


Decodare - se referă la înţelegerea şi interpretarea semnelor (de exemplu, 
ascultarea şi citirea). 

Definirea categoriei - un set de criterii care determină atribuirea unei categorii 
unui segment de date. 

Descriere - utilizarea cuvintelor pentru a exprima imaginea mentală a unui 
eveniment, o parte a unui peisaj (decor), scenă, o experienţă, emoţie sau 
senzaţie; povestirea narată din perspectiva persoanei care o realizează. 

Desfacere , separare, divizare - procesul identificării subcategoriilor şi sub- 
categorizarea datelor. 

Designul cercetării - procesul de a lua decizii legate de proiectul cercetării 
înainte ca acesta să fie dus la bun sfârşit. 

Diagramă - reprezentare grafică schematică menită să prezinte relaţiile dintre 
concepte. 

Dimensiuni - intervalul în care proprietăţile generale ale unei categorii variază, 
realizând specificarea unei categorii şi variaţia teoriei. 

Eşantionare teoretică - eşantionare pe baza conceptelor emergente, cu scopul 
de a cerceta variaţia dimensională sau condiţiile diferite de-a lungul cărora 
variază proprietăţile conceptelor. 

Feedback - comunicarea de răspuns la mesajul precedent. Acesta include 
ideea că emiţătorul adaptează stilul comunicării la feedbackul pe care îl 
primeşte. Feedbackul este prezent continuu în conversaţie. El poate fi un 
răspuns deliberat (de exemplu, o replică) ori unul neintenţionat (de exemplu, 
unele manifestări comportamentale nonverbale). 

Fenomen - idei centrale (principale) din datele reprezentate sub formă de 
concepte. 

Fidelitate - în analiza de conţinut, presupune ca persoane diferite să codeze 
acelaşi text în acelaşi mod. 

Grad de variabilitate - gradul până la care un concept variază în mod 
dimensional de-a lungul proprietăţilor sale. 

Hiperlegătură (hyperlink, hypermedia) - o legătură electronică între două 
segmente (bucăţi) de date. 

Identificare (regăsire) - un proces de compilare a datelor sub unele categorii 
sau combinaţii de categorii, în scopul realizării comparaţiei. 

Informaţie - se referă în primul rând la locul real al comunicării, incluzând 
faptele (obiective şi adevărate) despre lume. într-un sens mai larg, termenul 
poate include orice se poate adăuga la cunoştinţele noastre despre lume şi 
oameni. în acest caz, credinţele şi opiniile transmise şi primite pot fi 
descrise ca informaţie. Informaţia serveşte la reducerea incertitudinii - 
cunoaştem mai mult decât înainte de a dobândi informaţia. 

întrebarea cercetării - întrebarea specifică adresată prin cercetare care sta¬ 
bileşte parametrii proiectului şi sugerează metodele care urmează să fie 
folosite pentru colectarea şi analiza datelor. 

înţelegerea - reprezintă ce este semnificativ din mesajul purtat de semne, 
mesaj pe care îl transmitem sau îl recepţionăm. înţelesurile mesajelor sunt 
în capul nostru, nu în cuvinte sau imagini. Ce anume înţelege un transmi- 
ţător prin semnele emise poate fi diferit de ce înţelege un receptor prin 
semnele recepţionate. 

Legătură - o conexiune esenţială între două segmente de date; interpretarea 
conceptuală a hiperlegăturii. 

Limbă - este un termen larg folosit, care se referă la un sistem/cod pentru 
organizarea semnelor potrivit convenţiilor. învăţarea modului de folosire a 
limbii native este fundamentală pentru a putea deveni fiinţă socială. Folosim 
limba pentru scopuri personale (să gândim, să organizăm ideile şi per¬ 
cepţiile, să imaginăm), pentru scopuri sociale (să schimbăm mesaje unul 
cu altul) şi pentru scopuri culturale (să înregistrăm trecutul şi să transmitem 
idei şi valori pentru viitor). 

Matrice - un aranjament rectangular al rândurilor şi coloanelor pentru orga¬ 
nizarea şi prezentarea sistematică a datelor, care permite cercetătorului să 
prezinte o descriere explicativă mai completă şi mai convingătoare a 
fenomenului cercetat. 

Măsurare - atribuirea de numere obiectelor sau evenimentelor potrivit unor 
reguli. 

Măsură - definirea graniţelor sau limitelor fenomenului. 

Mediu/media - un canal sau mijloacele comunicării. Obişnuit, un mediu 
cuprinde mai mult decât o formă a comunicării. Aici, cuvântul media nu se 
referă la mass-media. 

Mesaj - o unitate a informaţiei, fie a unui fapt, fie a unei opinii, care a trecut 
printr-un canal. în cele mai multe exemple ale procesului de comunicare 


este trecut mai mult decât un singur mesaj. Mesajul reprezintă copţinutul 
unei părţi a comunicării. 

Mesaje acoperite - sunt mesajele ascunse, intenţionat sau nu. Pot fi mesaje 
despre credinţe, opinii şi atitudini. 

Mesaje deschise - sunt mesajele evidente. 

Metode - set de proceduri şi tehnici de colectare şi analiză a datelor. 

Metodologie - felul în care cercetarea este realizată, modul în care cunoştinţele 
noi sunt generate şi justificate. 

Modelul comunicării - este o descriere simplificată a unui proces de comu¬ 
nicare ce se exprimă în mod obişnuit, grafic, sub forma unei diagrame şi 
care arată elementele şi relaţiile din cadrul acestui proces. 

Notiţe (memos) - înregistrarea (notarea) realizată de cercetător a analizei, 
gândurilor, interpretărilor, întrebărilor şi direcţiilor de urmat pentru colec¬ 
tarea datelor; înregistrări (notiţe) despre analiză, care pot varia ca tip şi 
formă. 

Notiţe operaţionale - însemnări care conţin instrucţiuni de procedură şi pentru 
reamintire. 

Notiţe teoretice - însemnări de sensibilizare şi rezumare care conţin gândurile 
şi ideile analistului despre eşantionarea teoretică şi alte probleme. 

Obiectivitate - capacitatea de a realiza un anumit grad al distanţării faţă de 
materialele cercetării şi de a le reprezenta corect; capacitatea de a asculta 
cuvintele respondenţilor şi a le da o voce distinctă de cea a cercetătorului. 

Operaţionalizare - procesul dezvoltării măsurilor, construcţia tehnicilor con¬ 
crete, reale de măsurare. 

Ordonare conceptuală - organizarea (şi uneori evaluarea) datelor potrivit unui 
set selectiv şi specificat al proprietăţilor şi dimensiunilor lor. 

Paradigmă - instrument analitic conceput pentru a-i ajuta pe analişti să 
integreze structura cu procesul. 

Pattern - observaţiile sau relaţiile care se produc frecvent în date. 

Problema cercetării - domeniul general sau esenţial de interes pentru cer¬ 
cetare. 

Proces (1) - secvenţele unei acţiuni/interacţiuni aparţinând unui fenomen pe 
măsură ce acesta evoluează în timp; secvenţele evoluţiei acţiunii/inter- 
acţiunii, schimbările care pot fi atribuite modificărilor din condiţiile struc¬ 
turale. 

Proces (2) - comunicarea este descrisă ca un proces deoarece nu este statică. 
Se referă la actul comunicării, care include factori variaţi ce contribuie la 
comunicare. 

Proprietăţi - caracteristicile unei categorii, a cărei descriere o defineşte şi îi 
dă înţeles. 

Punerea întrebărilor - mecanism analitic folosit la începutul cercetării şi 
eşantionării. 

Realizarea comparaţiilor teoretice - instrument analitic folosit pentru a stimula 
gândirea despre proprietăţile şi dimensiunile categoriilor. 

Relaţionarea datelor - procesul identificării conexiunilor esenţiale dintre 
segmentele de date ca bază pentru identificarea conexiunilor esenţiale 
dintre categorii. 

Reţea de comunicare - traseul canalelor de comunicare într-o unitate socială 
ce cuprinde diferite posturi de muncă. 

Reţeaua (harta) conceptelor (concepts map) - diagramă reprezentând forma şi 
sfera conceptelor şi conexiunilor în analiză, care permite cercetătorului să 
prezinte procesul interpretării rezultatelor într-un format grafic. 

Reţele semantice - instrumente vizuale care descriu tipurile relaţiilor dintre 
categorii şi concepte care explică fenomenul. 

Saturaţie teoretică - punctul în dezvoltarea categoriei în care nu mai apar 
proprietăţi, dimensiuni sau relaţii noi în timpul analizei. 

Segment (bucată, bit) de date - o parte a datelor considerată „unitate de 
înţelegere” pentru scopul analizei. 

Segmentarea datelor - un segment de date care este desfăcut şi pus în relaţie 
cu segmente de date similare, pentru realizarea comparaţiei. 

Semiologie - disciplina sau domeniul de studiu care examinează semnele şi 
înţelesurile acestora. 

Semn - unitate singulară a comunicării care poartă un înţeles ori înţelesuri 
învăţate prin educaţie şi socializare. Despre orice putem spune că are un 
înţeles poate fi definit ca semn, fie că este un cuvânt, fie că este un obiect. 

Sensibilitate conceptuală - abilitatea de a surprinde nuanţele subtile, sugestiile 
şi sensurile datelor. 

Socializare - procesul prin care învăţăm credinţele dominante, valorile şi 
comportamentele acceptate în societate. Astfel definită, socializarea se 
referă şi la învăţarea comunicării. Familia, şcoala şi media sunt cei mai 
semnificativi agenţi ai socializării. 


Structura comunicărilor - modul real de distribuire a mesajelor pe diferitele 
canale ale reţelei de circulaţie a informaţiei într-o unitate socială. 

Structură - contextul condiţiilor în care este situată o categorie (un fenomen). 

Teorie - un grup de concepte bine elaborate legate prin afirmarea relaţiilor 
care, împreună, constituie un cadru de lucru integrat şi care poate fi folosit 
pentru a explica fenomene sau a le prezice. 

Text - descrie orice parte a materialului media care foloseşte o formă de 
comunicare. Programele de televiziune, articolele din ziare, jocurile de pe 
computer sunt toate texte. 

Unitate de analiză (numărare) - reprezintă elementul după care datele sunt 
analizate şi rezultatele sunt prezentate; în cele mai multe investigaţii 
sociale, persoana individuală este atât unitate de colectare a datelor, cât şi 
unitate de analiză. 

Unitate de context - acel segment al comunicării care ne permite să vedem 
dacă unitatea de înregistrare are o orientare pozitivă, negativă sau neutră; 
mărimea ei este determinată de mărimea unităţii de înregistrare, putând fi 
mai mare sau cel puţin egală cu ea. 

Unitate de înregistrare (colectare a datelor) - elementul folosit pentru măsu¬ 
rarea variabilelor ; partea de comunicare ce urmează a fi codată (etichetată) 
şi folosită în una dintre formele de analiză. 

Validitate - în analiza de conţinut, se referă la corespondenţa categoriilor cu 
concluziile, precum şi la capacitatea de generalizare a rezultatelor la nivelul 
unei teorii. 

Variabilă - un concept care variază prin natură (felul categoriei) şi cantitate ; 
un construct definibil şi măsurabil care variază, adică are valori diferite 
pentru cazuri sau unităţi diferite. 

